Vyhodnotenie plnenia Akčného plánu predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie na obdobie rokov 2006 – 2008

Priebežná správa za rok 2008

I.	
 Úvod
Priebežná správa o plnení Akčného plánu predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie (ďalej len „akčný plán“) za rok 2008 je predkladaná na rokovanie vlády SR na základe úlohy C.1. uznesenia vlády SR č. 181/2008 z 26. marca 2008. Je treťou a poslednou priebežnou správou o plnení úloh vyplývajúcich z Akčného plánu predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie na obdobie rokov 2006 – 2008 (ďalej len „akčný plán“), schváleným uznesením vlády SR č. 287/2006 zo dňa 5. 4. 2006. Akčný plán predstavuje systematický nástroj vlády Slovenskej republiky v oblasti prevencie a redukcie negatívnych javov v spoločnosti, akými sú rasizmus, xenofóbia, intolerancia a diskriminácia. Programový dokument akčného plánu je pravidelne spracovávaný od roku 2000.
V priebežnej správe za rok 2008 je uvedené vyhodnotenie plnenia úloh uložených v uznesení vlády SR č. 287/2006, ktoré boli aktualizované dodatkom v uzneseniach vlády SR č. 157/2007 a č. 181/2008.
Správa bola spracovaná na základe podkladov členov medzirezortnej pracovnej skupiny na realizáciu akčného plánu, nominovaných za jednotlivé subjekty štátnej správy, spolupracujúcich subjektov a na základe záverečných správ z projektov akčného plánu v roku 2008.

II.	Plnenie úloh akčného plánu za rok 2008
1.  Systematické vzdelávanie príslušníkov profesijných skupín, ktorí pri výkone svojho   povolania majú vplyv na predchádzanie všetkým formám diskriminácie, rasizmu, xenofóbie, antisemitizmu a ostatným prejavom intolerancie. 

1.1 	Systematické vzdelávanie príslušníkov Policajného zboru, príslušníkov Hraničnej 	a cudzineckej polície v oblasti predchádzania všetkým formám diskriminácie, rasizmu, 	xenofóbie, antisemitizmu a ostatným prejavom intolerancie. 
Úloha 1.1.A: 
Ministerstvo vnútra SR (ďalej len „MV SR“), Prezídium Policajného zboru a Úrad hraničnej a cudzineckej polície Prezídia Policajného zboru bude zabezpečovať systematické vzdelávanie príslušníkov Policajného zboru (ďalej len „PZ“), príslušníkov Hraničnej a cudzineckej polície v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie a prejavom neonacizmu. 

Termín: 2008
Zodpovední: MV SR, Prezídium Policajného zboru, Úrad hraničnej a cudzineckej polície Prezídia Policajného zboru
Finančné zabezpečenie: z rozpočtovej kapitoly MV SR

Stav: Úloha je splnená. 

Plnenie:
V rámci preventívnych opatrení bolo v minulosti vykonávaných viacero aktivít smerujúcich k eliminácii páchania rasovo motivovanej trestnej činnosti a extrémizmu, k zlepšeniu kvality života komunít, najmä rómskeho etnika. 
V súvislosti s prednáškovou a vzdelávacou činnosťou bola dňa 13. 10. 2008 vykonaná prednáška pre poslucháčov 4. a 5. behu denného štúdia na Strednej odbornej škole PZ v Pezinku na tému „Rasovo motivovaná trestná činnosť a extrémizmus z pohľadu polície“.
V dňoch 9. 10. 2008 – 10. 10. 2008 na Justičnej akadémii v Pezinku sa príslušníci odboru zúčastnili seminára pre sudcov a prokurátorov na tému „Uplatnenie prostriedkov trestného práva na ochranu ľudských práv s osobitným dôrazom na postih xenofóbie a rasizmu“.
V zmysle ročného plánu úradu justičnej a kriminálnej polície Prezídia PZ na rok 2008 sa v Tatranskej Lomnici v dňoch 15. 10. 2008 až 17. 10. 2008 uskutočnili vyšetrovateľské dni s cieľom výmeny praktických skúseností v oblasti vyšetrovania trestnej činnosti. Obsahovou náplňou týchto dní bolo prezentovanie vybraných prípadov, týkajúcich sa okrem iného aj trestných činov súvisiacich s extrémizmom a s rasovým motívom. Vyšetrovateľských dní sa zúčastnili vyšetrovatelia z úradov justičnej a kriminálnej polície všetkých krajských riaditeľstiev PZ.
Úrad hraničnej a cudzineckej polície v spolupráci so Slovenským národným strediskom pre ľudské práva vypracoval projekt vzdelávania v oblasti ľudských práv. V rámci tohto projektu bolo preškolených 100 policajtov služby hraničnej polície Riaditeľstva hraničnej polície Sobrance. Slovenské stredisko pre ľudské práva uskutočnilo sériu pilotných odborno-zdokonaľovacích seminárov v Sobranciach na RHP v dvoch nadväzných cykloch, zameraných na problematiku ľudských práv a antidiskriminačnú problematiku. Projekt bol podporený Úradom vlády SR v rámci dotačnej schémy akčného plánu. Vzdelávacie akcie sa uskutočnili v nasledovných termínoch:
•	jednodenné vzdelávanie pre 25 policajtov služby hraničnej polície v problematike ľudských práv – 20., 21., 22. a 23. októbra 2008,
•	jednodenné vzdelávanie pre 25 policajtov služby hraničnej polície v problematike antidiskriminácie – 24., 25., 26. a 27. novembra 2008.

Účastníci vzdelávania obdržali študijné brožúry, v ktorých je faktograficky zachytená problematika, zameraná na senzitívne oblasti potenciálneho porušovania ľudských práv v oblasti výkonu služby hraničnej polície.
Na základe prieskumu bolo zistené, že vzdelávanie nebolo prijímané ako povinnosť,  ale absolventi kurzov v anonymnej ankete konštatovali vysokú užitočnosť a zaujímavosť danej problematiky z hľadiska vlastného výkonu policajnej práce.
Po informovaní o priebehu vzdelávacích aktivít v útvaroch ÚHCP MV SR zo strany FRONTEX-u, bol prijatý návrh na zavedenie systému vzdelávania príslušníkov hraničnej stráže vo všetkých členských štátov EÚ, Švajčiarsku, Nórsku a Islande na základe skúseností Slovenska v tejto oblasti už od roku 2009.
Plnením tejto úlohy sa zároveň plní aktualizovaná úloha v rámci dodatku o aktualizácii akčného plánu na rok 2008.
Úloha 1.1.B: 
MV SR usporiada raz ročne seminár s medzinárodnou účasťou, zameraný na problematiku odhaľovania, objasňovania, dokumentovania a vyšetrovania trestnej činnosti motivovanej rasovou, národnostnou a inou neznášanlivosťou alebo páchanou priaznivcami extrémistických skupín. 

Termín: 2008
Zodpovední: MV SR 
Finančné zabezpečenie: z rozpočtovej kapitoly MV SR 

Stav: Úloha je splnená. 

Plnenie:
Úrad boja proti organizovanej kriminalite Prezídia PZ v spolupráci s občianskym združením Ľudia proti rasizmu a nadáciou Friedrich Ebert Stiftung usporiadal seminár s medzinárodnou účasťou na tému „Boj proti extrémizmu na internete“. Na seminári sa zúčastnili pracovníci krajských a okresných riaditeľstiev PZ zaradení na úseku extrémizmu v dňoch 12. 3. 2008 – 14. 3. 2008 v Senci.
V dňoch 29. 9. – 2. 10. 2008 sa za účasti expertov z Českej republiky uskutočnilo inštruktážno–metodické zamestnanie v Krpáčove, okr. Brezno k problematike rasovo motivovanej trestnej činnosti a extrémizmu. Na podujatí sa zúčastnili zamestnanci kriminálnej polície úradu justičnej a kriminálnej polície krajských a okresných riaditeľstiev PZ, ktorí majú danú problematiku v náplni práce. 
V dňoch 7. 9. 2008 – 10. 9. 2008 sa uskutočnil seminár SEPA (Stredoeurópskej policajnej akadémie) – „Páchanie trestnej činnosti proti etnickým skupinám a v etnických skupinách“, kde odznela aj prednáška na tému „Trestná činnosť týkajúca sa etnických skupín z pohľadu kriminálnej polície“.

1.2.	 Systematické vzdelávanie príslušníkov Ozbrojených síl SR, ako i zamestnancov 	v oblasti predchádzania všetkým formám diskriminácie, rasizmu, xenofóbie, 	antisemitizmu a ostatným prejavom intolerancie. 
Úloha: 
Ministerstvo obrany SR zabezpečí formou spoločenskovedných seminárov systematické vzdelávanie príslušníkov Ozbrojených síl SR a vybraných zamestnancov rezortu ministerstva obrany v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie. 

Termín: 2008
Zodpovední: MO SR
Finančné zabezpečenie: z rozpočtovej kapitoly MO SR

Stav: Úloha je splnená. 

Plnenie:
	V súlade s uznesením vlády SR č. 181/2008 z 26. marca 2008 bola uvedená problematika zaradená do „Plánu spoločenskovedných seminárov na rok 2008“ a jeho plnenie bolo priebežne kontrolované.
Na základe ročného plánu činnosti veliteľstva pozemných síl OS SR bola 17. októbra 2008 vykonaná prednáška na tému „Predchádzanie všetkým formám diskriminácie, rasizmu, xenofóbie, antisemitizmu a ostatným prejavom intolerancie“. Uskutočnila sa v Kultúrno-metodickom centre OS SR Trenčín (ďalej len „KaMC Trenčín“) a viedol ju kpt. Mgr. Rudolf Závodský. Prednášku absolvovalo 110 profesionálnych vojakov a zamestnancov veliteľstva.
Útvary v podriadenosti pozemných síl OS SR realizovali uvedenú tematiku podľa svojich plánov na výcvikový rok 2008, pričom vychádzali z plánu Veliteľstva pozemných síl OS SR Trenčín. Plnenie uvedenej úlohy za rok 2008 bude vo výcvikovom roku 2009 predmetom kontrol útvarov v podriadenosti veliteľstva pozemných síl.
Veliteľstvo síl výcviku a podpory OS SR uskutočnilo seminár na tému „Predchádzanie všetkým formám diskriminácie, rasizmu, xenofóbie, antisemitizmu a ostatným prejavom intolerancie“ v KaMC Trenčín dňa 27. novembra 2008 a zúčastnilo sa ho 87 profesionálnych vojakov a zamestnancov veliteľstva. Lektormi boli mjr. Mgr. Roman Rosina  a kpt. Mgr. Ján Kubány.
Na základe plánu činnosti Veliteľstva vzdušných síl OS SR boli v roku 2008 uskutočnené prednášky s tematikou diskriminácie, rasizmu, xenofóbie, antisemitizmu a ostatných prejavov intolerancie nasledovne: 
•	Vo VÚ 3333 Zvolen v dňoch 28. 4. a 29. 10. 2008. Zamestnania sa zúčastnilo 235 profesionálnych vojakov a zamestnancov. Viedli ho mjr. Zdenko Baranec a mjr. Kmeťo.
•	Vo VÚ 3030 Zvolen dňa 21. 10. 2008. Zamestnania sa zúčastnilo 300 účastníkov. Viedol ho kpt. Martin Bittner.
•	Vo VÚ 4977 Sliač dňa 18. 7. 2008. Zamestnania sa zúčastnilo 600 účastníkov. Viedol ho Dr. Šimončík.
•	Vo VÚ 4405 Nitra v dňoch 30. 6., 9. 7., 16. 10. a 24. 10. 2008. Zamestnania sa zúčastnilo 383 profesionálnych vojakov a zamestnancov. Viedol ho por. Mgr. Radovan Kristl.
•	Vo VÚ 1201 Kuchyňa  v dňoch 30. 5. a  24. 10. 2008. Zamestnania sa zúčastnilo 846 profesionálnych vojakov a zamestnancov. Viedol ho npor. Brodziansky.

Základným zdrojom prednášok vykonaných jednotlivými vedúcimi spoločenskovedných seminárov na nižších úrovniach velenia bola najmä publikácia „Vojenská osveta“, ktorá bola distribuovaná na všetky útvary OS SR.
Vo všetkých veliteľstvách OS SR, ako aj útvaroch v ich podriadenosti boli vytvorené komisie na prevenciu kriminality, ktoré sledujú, či nedochádza k diskriminácii, rasizmu, xenofóbii, antisemitizmu a ostatným prejavom intolerancie. Do uvedených komisií sú zaraďovaní zamestnanci právnej služby, funkcionári kvality života, vnútorného riadenia a personálnej práce, vojenskí duchovní, zamestnanci pre styk s verejnosťou, lekári a vojenskí psychológovia, ktorí okamžite riešia vzniknuté problémy v danej oblasti.  
Dňa 25. apríla 2008 organizoval ŠbPeM GŠ OS SR v KaMC OS SR Trenčín „Seminár pre profesionálne vojačky k osobitným podmienkam výkonu štátnej služby“, ktorého sa zúčastnilo 97 profesionálnych vojačiek.
Dňa 10. októbra 2008 organizoval ŠbPeM GŠ OS SR v Prešove „Seminár k problematike sociálnopatologických javov“, ktorého sa zúčastnilo 74 profesionálnych vojačiek. 
Vzdelávanie profesionálnych vojakov a zamestnancov MO SR v problematike predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie, vyplývajúce z akčného plánu bolo v priebehu roka priebežne kontrolované. Problematike vzdelávania v uvedenej oblasti bude v rezorte ministerstva obrany venovaná zvýšená pozornosť aj v roku 2009. 

Úloha: 
Príprava pracovníkov personálneho manažmentu zodpovedných za vykonávanie spoločenskovedných seminárov v útvaroch a zariadeniach Ozbrojených síl SR. Počet účastníkov 40 - 60. Téma: „Integrácia rodového hľadiska do vojenských operácií“. 

Termín: 2008
Zodpovední: Odbor rodovej rovnosti a rovnosti príležitostí
Finančné zabezpečenie: z rozpočtovej kapitoly MPSVR SR

Stav: Úloha nebola splnená.

Zdôvodnenie:
MO SR v roku 2008 nepožadovalo zopakovanie seminárov pre pracovníkov personálneho manažmentu zodpovedných za vykonávanie spoločenskovedných seminárov v útvaroch a zariadeniach Ozbrojených síl SR s názvom „Integrácia rodového hľadiska do vojenských operácií“. 

1.3 	Systematické vzdelávanie pedagógov a budúcich pedagógov v oblasti predchádzania 	všetkým formám diskriminácie, rasizmu, xenofóbie, antisemitizmu a ostatným 	prejavom intolerancie. 
Úloha 1.3.D:
Zabezpečiť permanentnú pregraduálnu a postgraduálnu multietnickú a multikultúrnu prípravu učiteľov. V pregraduálnej a postgraduálnej príprave učiteľov zamerať cielenú pozornosť na získavanie a rozvoj zručností v interaktívnych, zážitkových a projektových metódach, aby boli schopní pri práci s deťmi reálne aplikovať získané poznatky o ľudských právach a vytvárať demokratické prostredie na ich aplikáciu. Pilotne overiť vzdelávací modul s týmto zameraním. 

Termín: úloha stála
Zodpovední: MŠ SR 
Finančné zabezpečenie: z rozpočtovej kapitoly MŠ SR

Stav: Úloha je splnená. 

Plnenie:
Ďalšie vzdelávanie pedagogických zamestnancov realizované Metodicko-pedagogickým centrom a jeho alokovanými pracoviskami:
so zameraním na migrantov: 
-	Priebežné vzdelávanie pre učiteľov základných a stredných škôl na tému „Právo na azyl, fenomém utečenectva“ – MPC AP Bratislava, Tomášikova 
-	Priebežné vzdelávanie pre učiteľov materských, základných a stredných škôl na tému „Rozvoj kompetencií učiteľa v podpore viesť žiakov k tolerancii k iným sociálnym skupinám a kultúram“ - MPC AP Bratislava, Ševčenkova
-	Priebežné vzdelávanie pre učiteľov základných a stredných škôl na tému „Multikulturalizmus v EÚ, migrácia, utečenci. Poznanie ako cesta k tolerancii“ - MPC AP Bratislava, Ševčenkova
-	Cyklus piatich dvojdňových priebežných  vzdelávaní vedúcich pedagogických zamestnancov základných a stredných škôl a školských zariadení v počte 256 účastníkov so zameraním na získanie zručnosti implementovať výchovu k ľudským právam vrátane migračnej politiky  do riadenia a edukačného procesu a v praxi transformovať riadiaci proces z direktívneho na participatívny – MPC AP Prešov
-	Priebežné vzdelávanie pre učiteľov základných a stredných škôl na tému „Náboženský extrémizmus – charakteristika svetových náboženstiev a možné zneužívanie náboženského cítenia extrémistami“ – MPC AP Trenčín
-	Priebežné vzdelávanie pre učiteľov materských, základných, špeciálnych a stredných škôl na tému „Integrácia detí cudzích štátnych príslušníkov do výchovno-vzdelávacieho procesu“ - MPC AP Trenčín
so zameraním na práva žien – rodovú rovnosť
-	Konkrétna vzdelávacia aktivita na tému Právo žien na rovnoprávnosť sa uskutočnila  pre učiteľov občianskej výchovy, náuky o spoločnosti, etickej výchovy a dejepisu na ZŠ a SŠ v Trenčianskom kraji  opakovane v troch termínoch. Cieľom bolo poskytnúť učiteľom uvedených predmetov poznatky o rodovej rovnosti, ako aj o predchádzaní násilia a diskriminácie žien v pracovnom a domácom prostredí a naučiť ich tieto poznatky priblížiť žiakom počas vyučovania.
so zameraním komplexne na ľudské práva
-	Priebežné vzdelávanie pre učiteľov MŠ, ZŠ a SŠ na tému  „Zvyšovanie edukačných zručností učiteľa – inovatívne formy práce s problematikou tolerancie, intolerancie a extrémizmu“  – MPC AP Ševčenkova, Bratislava
-	Priebežné vzdelávanie pre učiteľov ZŠ a SŠ na tému „ Ako vyučovať o holokauste“ – MPC AP Ševčenkova, Bratislava
-	Priebežné vzdelávanie pre učiteľov nemeckého jazyka zo ZŠ a SŠ na témy: „Holokaust a antisemitizmus v súčasnosti“ a „Multikultúrna spoločnosť“ - MPC AP Ševčenkova, Bratislava
-	Jednorazové vzdelávania pre učiteľov ZŠ a SŠ na tému „Ľudské práva v obsahu učiva dejepisu“ a „Ľudské práva a práva dieťaťa v učebnom obsahu občianska výchova / občianska náuka“ – MPC AP Tomášikova
-	Cyklus troch dvojdňových priebežných  vzdelávaní pedagogických a nepedagogických zamestnancov základných a stredných škôl a školských zariadení v počte 101 účastníkov na tému „Ľudské práva a práva dieťaťa v edukačnom procese“ so zameraním na získanie zručnosti implementovať výchovu k ľudským právam do  edukačného procesu – MPC AP Prešov
-	Cyklus štyroch vzdelávaní pre učiteľov Banskobystrického a Žilinského kraja, rozdelených do viacerých  modulov na témy „Debata a modelovanie ako učenie sa ľudským právam a európanstvu“; „Ako podporiť aktívne učenie sa ľudským právam na exkurzii a v múzeu“ a Regionálna výchova – spolupráca školy a miestnych organizácií“, ktorých cieľom bolo získať kompetencie pre riadenie učenia sa žiakov v témach Európska únia a ľudské práva formou debaty a modelových úloh; naplánovanie aktivity žiaka v procese realizácie exkurzie, so začlenením tematiky holokaustu do programu Regionálna výchova ako voliteľného predmetu Školského vzdelávacieho programu. – MPC AP Banská Bystrica
V súvislosti s pilotným overovaním vzdelávacieho modulu v zmysle uvedených informácií bola ponechaná autonómnosť jednotlivých vzdelávacích aktivít alokovaným pracoviskám MPC podľa potrieb lokalít s tým, že v roku 2009 po schválení návrhu zákona o pedagogických zamestnancoch v NR SR sa spracujú konkrétne vzdelávacie moduly podľa tém pre príslušnú skupinu pedagogických zamestnancov. 
Štátny inštitút odborného vzdelávania v procese inovácie obsahu pedagogickej dokumentácie študijného odboru 7661 6 (sociálno-výchovný pracovník) zapracoval problematiku ľudských práv v povinných odborných predmetoch pedagogika, sociálno-právna ochrana, právna náuka. Do učebného plánu bol zaradený predmet multikultúrne spolužitie ako voliteľný odborný predmet. 
Pedagogická dokumentácia tohto študijného odboru so zapracovanými dokumentmi, týkajúcimi sa ľudských práv bola schválená Ministerstvom školstva Slovenskej republiky a od 1. septembra 2007 prebieha výučba podľa nej.
Následne v roku 2008 sa štátny inštitút odborného vzdelávania venoval tvorbe Metodickej príručky o vyučovaní ľudských práv v príprave na profesiu pre študijné odbory skupiny 76 Učiteľstvo. Súčasťou metodickej príručky sú kapitoly zamerané okrem iného na:
-	význam vyučovania ľudských práv v príprave na povolanie a vzhľadom na špecifiká práce v MŠ, školských výchovných zariadeniach, v kultúrnych a osvetových zariadeniach,
-	praktickú časť (praktické námety na realizáciu vyučovacej hodiny, resp. iných foriem výučby, zamerané na výučbu ľudských práv).

Úloha sa sčasti prekrýva s plnením úlohy 2.1.
Úloha 1.3.G: 
Občianske združenie Občan a demokracia zrealizuje projekt „Diskriminácia v sociálnoprávnom kontexte – interaktívne a participatívne vzdelávanie učiteľov stredných škôl a pedagógov diagnostických centier a reedukačných domovov“. 
Cieľom projektu je pomôcť učiteľom a učiteľkám na stredných školách a pedagógom a pedagogičkám v diagnostických centrách a reedukačných domovoch získavať relevantné informácie týkajúce sa sociálnoprávnych aspektov súvisiacich s diskrimináciou a relevantné zručnosti súvisiace s predchádzaním a bojom proti diskriminácii a zvyšovať ich citlivosť k tomuto javu, a to najmä prostredníctvom realizácie vzdelávacích aktivít. 

Termín: 2008 
Zodpovední: Občan a demokracia
Finančné zabezpečenie: 99. 700,- Sk
Predpokladané finančné zabezpečenie: 99. 700,- Sk 

Stav: Úloha nebola splnená. 

Zdôvodnenie:
Na základe uznesenia vlády SR č. 181/2008 zo dňa 26. marca 2008 podliehal výber projektov na realizáciu akčného plánu v roku 2008 jednotným systémom výberu a hodnotenia projektov formou verejnej výzvy na predkladanie projektov, vyhlásenou sekciou ľudských práv a menšín ÚV SR. OZ Občan a demokracia v roku 2008 s týmto projektovým zámerom na zverejnenú výzvu nereagovalo a projekt s uvedeným zameraním nepredložilo. 

1.4 	Systematické vzdelávanie príslušníkov Zboru väzenskej a justičnej stráže SR v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie. 
Úloha: 
V rámci celoživotného vzdelávania odborného personálu MS SR a Zboru väzenskej a justičnej stráže sa zapracuje do odborno-zdokonaľovacieho školenia personálu na jednotlivých ústavov zboru a do vzdelávania manažmentu zboru problematika predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie a v spolupráci s občianskymi združeniami sa bude pokračovať vo výcvikových aktivitách v oblasti ochrany ľudských práv na jednotlivých profesijných úrovniach. 

Termín: 2008
Zodpovední: MS SR, Zbor väzenskej a justičnej stráže
Finančné zabezpečenie: z rozpočtovej kapitoly MS SR

Stav: Úloha je splnená. 

Plnenie:
Zbor väzenskej a justičnej stráže pokračoval aj v roku 2008 v aktivitách na plnenie úloh týkajúcich sa predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie.
V rámci celoživotného vzdelávania v zmysle Koncepcie vzdelávania príslušníkov Zboru väzenskej a justičnej stráže a zamestnancov Zboru väzenskej a justičnej stráže na roky 2004 – 2015 (ďalej len „koncepcia vzdelávania“) bolo v roku 2008 realizované vzdelávanie manažmentu zboru. Problematika bola zahrnutá a prednášala sa v rámci vzdelávacích aktivít Inštitútu vzdelávania zboru v Nitre. Počty frekventantov, ktorým bola problematika súvisiaca s xenofóbiou a rasizmom odprednášaná vo vzdelávacích aktivitách Inštitútu vzdelávania Zboru väzenskej a justičnej stráže v rokoch 2005 – 2008, ukazuje nasledovná tabuľka:

	2005	2006	2007	2008
(k 31.10.08)	Celkom	
ŠOV I - lb	30	48	14	-	92	
ŠOV I	-	-	-	58	58	
ZOV	265	337	92	187	881	
Spolu	295	385	106	245	1031	
ŠOV  – špecializované odborné vzdelávanie
ZOV – základné odborné vzdelávanie

Základné odborné vzdelávanie:
T-38	Problematika diskriminácie, rasizmu, xenofóbie, antisemitizmu a
ostatných prejavov intolerancie							1 h

Špecializované odborné vzdelávanie I:
T-46	Problematika diskriminácie, rasizmu, xenofóbie, antisemitizmu a
ostatných prejavov intolerancie							1 h

V dňoch 2. – 4. apríla 2008 sa v Rekreačnom stredisku ZVJS Bukovec uskutočnil kurz k problematike násilia páchaného na ženách a v rodinách – zaobchádzanie s páchateľmi násilných trestných činov. Kurzu sa zúčastnilo 26 vybraných odborníkov – pedagógov, sociálnych pracovníkov a psychológov z ústavov zboru so zámerom plnenia úloh Národného akčného plánu na prevenciu a elimináciu násilia páchaného na ženách na roky 2005 – 2008. Súčasťou programu boli okrem iného aj prednášky zamerané na agresivitu, jej prejavy a formy, aktivity pomoci obetiam násilia a zahraničné skúsenosti z oblasti práce s páchateľmi násilia na ženách.

Všetci pedagógovia, psychológovia a sociálni pracovníci ústavov na výkon väzby a ústavov na výkon trestu odňatia slobody absolvujú v súlade s Koncepciou vzdelávania príslušníkov ZVJS aj sociálno-psychologické výcviky.
Obsahové zameranie 4 týždňového výcviku bolo v roku 2008 novelizované zmenou interného predpisu RGR o sociálno-psychologickom výcviku v Zbore väzenskej a justičnej stráže. Obsah bol doplnený o bod: j) predchádzanie diskriminácii, rasizmu, prejavom intolerancie a násilia.

1.5. 	Systematické vzdelávanie sudcov, justičných čakateľov a prokurátorov a právnych 	čakateľov prokuratúry v oblasti predchádzania všetkým formám diskriminácie, 	rasizmu, xenofóbie, antisemitizmu a ostatným prejavom intolerancie. 
Úlohy: 
Justičná akadémia bude v rokoch 2006 – 2008 realizovať semináre a prednášky zamerané predovšetkým na aktuálnu problematiku ochrany ľudských práv, azylové právo, rasovo motivovanú trestnú činnosť a problematiku diskriminácie v širšom kontexte pri prednáškach z oblasti psychológie. 
V rámci systematického vzdelávania v oblasti ľudských práv bude v súčinnosti s kanceláriou zástupcu pred ESĽP uskutočnených 6 seminárov venovaných témam trestného a netrestného úseku. 
V súčinnosti s CEP-ou bude realizovaný seminár na tému „Diskriminácia: právne a psychologické aspekty.“ Ďalšie semináre budú realizované akadémiou v rámci projektu TWL 2004, v ktorom jej partnerom je Nemecko. 

Termín: 2008
Zodpovední: MS SR, Justičná akadémia
Finančné zabezpečenie: z rozpočtovej kapitoly MS SR

Stav: Úlohy sú splnené. 

Plnenie:
Justičná akadémia v roku 2008 realizovala vzdelávacie aktivity podľa akademického plánu schváleného Radou Justičnej akadémie v súlade s obsahovou náplňou vzdelávania sudcov a prokurátorov určenou Súdnou radou (§ 7 písm. e/ zákona č. 548/2003 Z. z o Justičnej akadémii v znení neskorších predpisov). 
Justičná akadémia v rámci twiningového projektu v spolupráci s francúzskou Národnou justičnou školou ACOJURIS realizovala seminár na tému „Prax a rozhodnutia podľa Európskeho dohovoru na ochranu ľudských práv a základných slobôd – porovnanie rozhodnutí Európskeho súdu pre ľudské práva a Európskeho súdneho dvora", ktorý sa konal v dňoch 10. – 12. marca 2008. Lektormi boli francúzski experti Ray Rushe advokát, Moray & Associés Paríž a Véronique Chappelart – právna poradkyňa Európskeho hospodárskeho a sociálneho výboru. Seminár prebiehal v anglickom jazyku v Inštitúte vzdelávania Ministerstva spravodlivosti SR v Omšení. Účastníkmi seminára boli sudcovia, prokurátori a vyšší súdni úradníci. Semináre boli účastníkmi hodnotené veľmi pozitívne.
Ďalší seminár, ktorý bol taktiež parciálne venovaný problematike princípu rovnosti a zákazu diskriminácie, sa uskutočnil v dňoch 25. - 27. júna 2007 v školiacom stredisku Justičnej akadémie v Omšení pod názvom „Dohovor o ochrane ľudských práv a slobôd v aplikačnej praxi a trestné právo Európskej únie“. Seminár bol určený pre sudcov a prokurátorov. Lektormi seminára boli JUDr. Marica Pirošíková, zástupkyňa SR v konaní pred ESĽP, JUDr. Miroslava Bálintová, spoluzástupkyňa SR v konaní pred ESĽP, JUDr. Anna Ondrejová, prokurátorka MO GP SR a JUDr. Michael Siman, D.E.A., Právnická fakulta UK v Bratislave. Seminára sa zúčastnilo 26 sudcov a prokurátorov.
Seminár pod názvom „Aktuálna judikatúra k Dohovoru o ochrane ľudských práv a základných slobôd“ sa uskutočnil v dňoch 10. – 11. apríla 2008 v Inštitúte vzdelávania Ministerstva spravodlivosti SR v Omšení. Lektormi tohto podujatia boli JUDr. Ján Šikuta, sudca ESĽP a David Kosař, Najvyšší správny súd ČR. Cieľovou skupinou tohto seminára boli sudcovia a prokurátori pôsobiaci na všetkých stupňoch, pričom počet zúčastnených bol 25.
V dňoch 9. – 10. októbra 2008 sa v budove Justičnej akadémie v Pezinku uskutočnil seminár pod názvom: „Odhaľovanie a realizácia trestných činov proti ľudskosti so zameraním na xenofóbiu a rasizmus“. Cieľovou skupinou boli sudcovia okresných a krajských súdov a prokurátori okresných a krajských prokuratúr. Na tomto podujatí sa zúčastnilo 15 účastníkov. Lektormi podujatia boli JUDr. Róbert Vlachovský, prokurátor trestného odboru Generálnej prokuratúry SR, npor. Mgr. Roman Záň z Prezídia PZ SR a Doc. JUDr. PhDr. Miroslav Mareš, Masarykova univerzita Brno, Fakulta sociálnych štúdií.
Seminár určený pre sudcov, prokurátorov a vyšších súdnych úradníkov s názvom „Zaistenie osôb a vecí v predsúdnom konaní“ sa uskutočnil v dňoch 24. – 25. septembra 2008 v Justičnej akadémii v Pezinku. Na tomto podujatí vystúpil Doc. JUDr. Jozef Čentéš PhD. z Generálnej prokuratúry SR s príspevkom, v ktorom sa venoval Ústavným a zákonným limitom zásahov do základných ľudských práv a slobôd. Okrem toho vystúpila aj JUDr. Marica Pirošíková, ktorá účastníkov oboznámila s aktuálnou judikatúrou Ústavného súdu SR ako aj Európskeho súdu pre ľudské práva v tejto oblasti. Zúčastnilo sa ho 22 ľudí.
Problematika diskriminácie sa sekundárne prejavila aj na ďalších vzdelávacích aktivitách a seminároch organizovaných Justičnou akadémiou.

1.6. 	Systematické vzdelávanie zdravotníckych pracovníkov v oblasti predchádzania 	všetkým formám diskriminácie, rasizmu, xenofóbie, antisemitizmu a ostatným 	prejavom intolerancie. 
Úloha 1.6.A: 
Ministerstvo zdravotníctva SR (ďalej len „MZ SR“) v spolupráci so Slovenskou zdravotníckou univerzitou („ďalej len „SZU“) bude pokračovať v systematických vzdelávacích aktivitách pre zdravotníckych pracovníkov, ktorí pri výkone svojho povolania majú vplyv na predchádzanie všetkým formám diskriminácie, rasizmu, xenofóbie, antisemitizmu a ostatným prejavom intolerancie. SZU zaradí problematiku rovnosti v zdraví do postgraduálneho vzdelávania zdravotníckych pracovníkov, pregraduálneho štúdia verejného zdravotníctva a ošetrovateľstva. Tematika predchádzania diskriminácie bude zaradená do námetov pre diplomové a dizertačné práce. 

Termín: 2008
Zodpovední: MZ SR, SZU
Finančné zabezpečenie: z rozpočtovej kapitoly MZ SR

Stav: Úloha je splnená.

Plnenie:
Problematika diskriminácie a rovnosti v zdraví je zaradená do výučbových aktivít SZU v Bratislave v pregraduálnom aj postgraduálnom vzdelávaní zdravotníckych pracovníkov ako napr. v špecializačnom odbore Výchova k zdraviu a v odbore Ošetrovateľská starostlivosť v komunite.
Problematika predchádzania diskriminácie a rasizmu je stále zaradená ako jedna z námetov na témy pre diplomové a dizertačné práce.
SZU vydáva internetový časopis, ktorý zverejňuje aj články z problematiky diskriminácie a rovnosti v zdraví (www.verejnezdravotnictvo.sk).

Úloha 1.6.C: 
MZ SR v spolupráci so SZU a profesijnými organizáciami (napr. Asociáciou súkromných lekárov) plánuje uskutočniť tematické školenie pre lekárov prvého kontaktu zdravotníckeho personálu o informovanom súhlase (v nadväznosti na obvinenia z údajných sterilizácií rómskych žien), možnostiach prevencie priamej a nepriamej diskriminácie pri poskytovaní zdravotnej starostlivosti v ambulantných a lôžkových zdravotníckych zariadeniach. Súčasne sa plánuje vypracovanie dokumentov na zabezpečenie informovaného súhlasu pre lekárov v prihraničných oblastiach a regiónoch, v ktorých je vyššie zastúpenie národnostných menšín v slovenskom jazyku a v jazykoch národnostných menšín. Vzhľadom na narastajúci počet migrantov a utečencov, MZ SR plánuje vypracovať návrh týchto dokumentov aj v anglickom, prípadne v inom jazyku. 

Termín: 2008
Zodpovední: MZ SR, profesné organizácie
Finančné zabezpečenie: z rozpočtovej kapitoly MZ SR

Stav: Úloha čiastočne splnená. 

Plnenie:
Slovenská gynekologicko – pôrodnícka spoločnosť Slovenskej lekárskej spoločnosti na základe opakovaných petícii o údajnej kauze sterilizácie rómskych žien vydala prehlásenie, že sterilizácia sa v SR sa môže vykonať jedine na základe písomnej žiadosti ženy. Každú žiadosť prerokuje komisia, ktorej členmi sú riaditeľ príslušnej nemocnice, vedúci lekár príslušného gynekologicko-pôrodníckeho oddelenia a jeden nezávislý odborník. Sterilizácia je limitovaná vekom pacientky, počtom jej detí a je možné ju vykonať aj z medicínskych dôvodov. Kontrola na všetkých gynekologicko - pôrodníckych oddeleniach nemocníc, nepreukázala žiadny prípad porušenia vyhlášky ani žiadne nedobrovoľné, či násilné sterilizovanie rómskych žien. K problematike prípadov sterilizácie rómskych žien bez ich plného i informovaného súhlasu MZ SR problematiku upravilo § 40 ods. 2 zákona č. 576/2006 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 662/2007 Z. z. tak, že sterilizáciu možno vykonať len na základe písomnej žiadosti a písomného informovaného súhlasu po predchádzajúcom poučení osoby plne spôsobilej na právne úkony alebo zákonného zástupcu osoby nespôsobilej dať informovaný súhlas alebo na základe rozhodnutia súdu na základe žiadosti zákonného zástupcu. Na základe uvedených problémov realizovala spoločnosť na svojich zasadnutiach preškolenie členov, resp. gynekológov o potrebe dôsledného dodržiavania informovaného súhlasu a poučenia ženy, ktorá požaduje vykonanie sterilizácie. 
Úloha 1.6.F: 
Pre poslucháčov SZU budú vypracované, vytlačené a distribuované učebné texty z odboru Komunitná medicína, problematika diskriminácie sa zaradí pre študentov I. a II. stupňa verejného zdravotníctva a ošetrovateľstva SZU do predmetov pregraduálneho štúdia verejného zdravotníctva a ošetrovateľstva a do predmetu štúdia Master of Public Health. 

Termín: 2008
Zodpovední: SZU
Finančné zabezpečenie: SZU

Stav: Úloha je splnená.

Plnenie:
Na Fakulte verejného zdravotníctva SZU boli v štúdiu Master of Public Health a v štúdiu verejné zdravotníctvo distribuované skriptá Komunitná medicína, v rámci ktorých bola vyučovaná aj diskriminácia. Učebné materiály boli využívané aj na Fakulte ošetrovateľstva SZU. Téma diskriminácie a boja proti nej bola zaradená aj do učebných osnov Katedry medicínskej etiky na Fakulte verejného zdravotníctva SZU. 

1.7 	Systematické vzdelávanie zamestnancov zariadení sociálnych služieb a zamestnancov úradov práce, sociálnych vecí a rodiny v oblasti predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie. 
Úloha: 
MPSVR SR bude zabezpečovať systematické (cyklické) vzdelávanie zamestnancov pôsobiacich v štátnej správe a zamestnancov pri výkone práce vo verejnom záujme, pracujúcich na úradoch práce, sociálnych vecí a rodiny ako aj v zariadeniach sociálnych služieb v oblastiach predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie, predovšetkým v súlade s prijatým zákonom č. 365/2004 Z. z o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov („antidiskriminačný zákon“). Cieľom projektu je vyškolenie lektorského tímu, zabezpečenie vedomostí v danej oblasti a budovanie lektorských zručností, komunikačných predpokladov, príprava modelových situácií a riešenia týchto situácií. 

Termín: 2008
Zodpovední: MPSVR SR
Finančné zabezpečenie: z rozpočtovej kapitoly MPSVR SR

Stav: Úloha čiastočne splnená. 

Plnenie:
MPSVR SR participovalo na celoročnom a celoslovenskom prednáškovom cykle z oblasti rodovej rovnosti a antidiskriminácie. MPSVR SR vystupovalo ako pozvaná strana vo VÚC Banská Bystrica, Spišskej Novej Vsi, Prešove a Košiciach. Počet účastníkov na prednáškach sa pohyboval okolo 60 ľudí.
Nezisková organizácia Národné centrum pre rovnosť príležitostí v spolupráci s MPSVR SR realizuje aktivitu s názvom: Princípy rodovej rovnosti a gender mainstreamingu ako súčasť antidiskriminačnej stratégie rozvoja regiónov, a to pre štátnych zamestnancov vo VÚC Banská Bystrica.
MO SR v roku 2008 nepožadovalo zopakovanie seminárov pre pracovníkov personálneho manažmentu zodpovedných za vykonávanie spoločenskovedných seminárov v útvaroch a zariadeniach Ozbrojených síl SR s názvom „Integrácia rodového hľadiska do vojenských operácií“. 
Plnením tejto úlohy sa zároveň plnia aktualizované úlohy v rámci dodatku o aktualizácii akčného plánu na rok 2008.

Úloha sa sčasti prekrýva s plnením úlohy 5.2.A.

1.8 	Systematické vzdelávanie zamestnancov v štátnej správe a zamestnancov pri výkone 	práce vo verejnom záujme a zamestnancov územnej samosprávy v oblasti 	predchádzania všetkým formám diskriminácie, rasizmu, xenofóbie, antisemitizmu 	a ostatným prejavom intolerancie. 
Úloha 1.8.A: 
Úrad pre štátnu službu (ďalej len „ÚPŠS“) zabezpečí systematické vzdelávanie štátnych zamestnancov, ktorí pri výkone svojho povolania majú vplyv na predchádzanie všetkým formám diskriminácie a vzdelávanie a mienkotvornú činnosť zamestnancov v štátnej správe pre počet štátnych zamestnancov závislý od množstva finančných prostriedkov v rozpočtovej kapitole ÚPŠS. 

Termín: 2008
Zodpovední: ÚPŠS
Finančné zabezpečenie: z rozpočtovej kapitoly ÚPŠS

Stav: Úloha nebola splnená.

Zdôvodnenie:
Úlohu nebolo možné splniť z dôvodu zrušenia inštitúcie zákonom č. 231/2006 Z. z. 
Úloha 1.8.B: 
Ministerstvo kultúry SR (ďalej len „MK SR“) zabezpečí systematické vzdelávanie príslušníkov profesijných skupín v oblasti kultúry, ktorí pri výkone svojho povolania majú vplyv na predchádzanie všetkým formám diskriminácie, rasizmu, xenofóbie, antisemitizmu a ostatným prejavom intolerancie. 

Termín: 2006 - 2008
Zodpovední: MK SR
Finančné zabezpečenie: z rozpočtovej kapitoly MK SR

Stav: Úloha je splnená. 

Plnenie:
Úloha bola plnená prostredníctvom Národného osvetového centra (NOC), organizácie v zriaďovateľskej pôsobnosti MK SR. Na vzdelávaní dobrovoľných a profesijných pracovníkov kultúry a osvety sa podieľa NOC väčšinou svojich aktivít a tiež prostredníctvom edičnej činnosti. Systematické vzdelávanie príslušníkov profesijných skupín v oblasti kultúry, ktorí majú vplyv na predchádzanie prejavov intolerancie prebieha permanentne v rámci všetkých celoslovenských súťaží a prehliadok záujmovej umeleckej činnosti.
NOC pripravilo v rámci „Európskeho roku medzikultúrneho dialógu 2008“ (ERMD) projekt, ktorého súčasťou bola celoštátna konferencia Animácia euroobčianstva v podmienkach miestnej kultúry v SR. Uskutočnila sa v dňoch 11. – 12. 7. 2008 na Štrbskom Plese s tematickými okruhmi týkajúcimi sa európskej kultúry, občianstva, multikulturalizmu, multikultúrnej výchovy v SR, ako aj prezentovaním 4 animačných aktivít – Európa Tatrám, Európska kuchárka, Farebná Európa a Tancujeme v Európe. Hostia, lektori a účastníci z radov pracovníkov miestnej a regionálnej kultúry, akademickej obce, ZMOS, partnerov projektu i tretieho sektora získali nové informácie a skúsenosti na tému multikultúrneho dialógu na Slovensku i v zahraničí. Súčasťou projektu boli aj Dni Európskeho roku medzikultúrneho dialógu (ERMD) v obciach SR, ktoré sa konali v priebehu roku 2008. Touto formou prezentovali myšlienky ERMD 2008 širokej verejnosti cca v 30 obciach. K tomuto projektu NOC vydalo CD s príspevkami z konferencie, DVD obsahujúce animačné aktivity, ktoré poslúžia pri organizovaní podujatí, týkajúcich sa uvedenej problematiky aj v budúcom období. NOC vydá edičný titul hodnotiaci projekt k ERMD. 
Aj celoslovenské podujatia záujmovej umeleckej činnosti (ZUČ) - tradičná ľudová kultúra, divadlo, film a video, hudba, výtvarná tvorba, literárne aktivity, umelecký prednes a pod. - boli pripravované s dôrazom na predchádzanie všetkým formám násilia a diskriminácie znevýhodnených skupín obyvateľstva (ide o festivaly ako M AMFO, Tatranský kamzík, Fotofórum, Literárny Zvolen, Scénická žatva, Hviezdoslavov Kubín, Zlatá priadka, Východná.). Medzi účastníkmi boli aj autori a účinkujúci patriaci k rómskej národnostnej menšine, či príslušníci ostatných národnostných menšín. Spracované témy (literárne, výtvarné, filmové, foto) sa dotýkali aj v tomto roku aktuálnych problémov a rôznych prejavov intolerancie. 
Úloha bola plnená tiež prostredníctvom Ústavu pre vzťahy štátu a cirkví príspevkovej organizácie MK SR. Ústav v novembri 2008 organizoval pre pracovníkov v oblasti rezortu nasledujúce vzdelávacie semináre: Nebezpečné spoločenstvá, rodina, škola a štát. Cieľom seminára bolo poukázať na prenikanie nebezpečných spoločenstiev do edukačných systémov prostredníctvom alternatívneho vzdelávania a umožniť vzájomnú výmenu skúseností medzi inštitúciami a odborníkmi v danej oblasti.
Druhý seminár Pastorácia Rómov - Hľadanie rómskeho Boha sa pokúšal nájsť také mechanizmy podpory (zo strany štátu) pastoračných aj iných aktivít cirkví a náboženských spoločností, ktoré napomôžu riešeniu problémov, týkajúcich sa rómskej národnostnej menšiny v Slovenskej republike. Nachádzanie takých oblastí a postupov, kde je činnosť cirkví a náboženských spoločností efektívnejšia ako činnosť iných subjektov (štátnych, mimovládnych a pod.). Hlavným cieľom seminára bolo poukázanie na možnosti duchovného pôsobenia cirkví a náboženských spoločností, v ktorom aj ony samy vidia prioritu svojej činnosti, a prispieť k duchovnému pozdvihnutiu a kultivácii života rómskeho etnika. Zámerom seminára bolo aj vytvoriť priestor, kde  je možné inšpirovať sa skúsenosťami odborníkov, ktorí sa venujú téme Rómovia a náboženstvo, porovnať status rómskej menšiny vo vybraných krajinách a vzťah väčšiny k nim; získať poznatky z praktického napomáhania a priebehu kultivácie duchovného života rómskeho etnika. 
Vzdelávanie pre odborných zamestnancov v kultúre zabezpečovala aj Slovenská národná galéria – organizácia v zriaďovateľskej pôsobnosti MK SR. Boli to najmä zamestnanci oddelenia výchovy a vzdelávania, odborní pracovníci ako sú lektori, animátori, ktorí sú členmi odborných komisií, (napr. porôt súťaží detskej výtvarnej tvorby  - Galéria Miloša Alexandra Bazovského v Trenčíne a Turčianska galéria v Martine). Vzdelávanie v oblasti rovnosti príležitostí realizovala aj Štátna vedecká knižnica v Banskej Bystrici (vedecký a vzdelávací seminár pre pracovníkov v oblasti kultúry venovaný kultúrnym právam detí pod názvom Dieťa v múzeu - Komunikácia a prezentácia múzeí).

Úloha bola tiež plnená v oblasti vzdelávania zamestnancov rezortu kultúry smerom k odbúravaniu fyzických a informačných bariér v súvislosti s prípravou kultúrnych podujatí pre osoby so zdravotným postihnutím. MK SR pripravilo metodickú príručku pre organizácie poskytujúce kultúrne služby verejnosti, ktorá poskytuje informácie potrebné pre prípravu kultúrneho podujatia pre osoby so zdravotným postihnutím. Metodická príručka sa tiež nachádza na webovej stránke MK SR.
Úloha 1.8.C: 
Združenie miest a obcí Slovenska v spolupráci so Slovenským národným strediskom pre ľudské práva bude realizovať vzdelávanie volených predstaviteľov a zamestnancov miestnej územnej samosprávy v rámci projektu „Škola územnej samosprávy“ a to formou troch dvojdňových kurzov so zameraním sa na ochranu a dodržiavanie ľudských práv a slobôd v podmienkach miestnej územnej samosprávy aj vo vzťahu k cudzincom a utečencom v SR; na zachovávanie zásady rovnakého zaobchádzania s mužmi a ženami; postavenie a pôsobnosť obce pri realizácii základného práva na vzdelanie vrátane pracovnoprávnych vzťahov v oblasti základného školstva, zachovávanie rovnosti prístupu pri zabezpečovaní a poskytovaní sociálnych služieb, pri zamestnávaní sociálne znevýhodnených skupín obyvateľstva. 

Termín: 2008 
Zodpovední: ZMOS, SNSĽP
Finančné zabezpečenie: 480. 000,-Sk
Predpokladané finančné zabezpečenie na roky 2007 a 2008: 480 000,-Sk každoročne

Stav: Úloha nebola splnená.

Zdôvodnenie:
Na základe uznesenia vlády SR č. 181/2008 zo dňa 26. marca 2008 podliehal výber projektov na realizáciu akčného plánu v roku 2008 jednotným systémom výberu a hodnotenia projektov formou verejnej výzvy na predkladanie projektov, vyhlásenou sekciou ľudských práv a menšín ÚV SR. ZMOS v roku 2008 s takýmto projektovým zámerom na zverejnenú výzvu nereagoval. 
Uvedený projektový zámer sa realizoval len v roku 2006. V roku 2007 ZMOS, na základe návrhu výberovej hodnotiacej komisie na zníženie rozpočtových prostriedkov, odstúpil od realizácie projektu, keďže podľa stanoviska ZMOS výška podpory neumožňovala realizáciu projektu. V roku 2008 ZMOS a SNSĽP nezávisle od seba realizovali vzdelávacie aktivity z iných zdrojov, ktoré boli obsahovo čiastočne totožné s danou úlohou.
SNSĽP realizovalo prostredníctvom svojich regionálnych kancelárií viacero podujatí zameraných na problematiku antidiskriminačnej legislatívy, agendu rodovej rovnosti, či na oblasť ľudských práv. 

1.9	 Systematické vzdelávanie žiakov základných škôl, študentov stredných a vysokých 	škôl v oblasti predchádzania všetkým formám diskriminácie, rasizmu, xenofóbie, 	antisemitizmu a ostatným prejavom intolerancie. 
Úloha 1.9.A: 
Oddelenie prevencie Kancelárie prezidenta Policajného zboru SR zabezpečí pokračovanie projektov prevencie kriminality a inej protispoločenskej činnosti v pôsobnosti MV SR, predovšetkým v oblasti zvyšovania úrovne právneho povedomia a informovanosti u žiakov a študentov poskytnutím aktuálnych informácií o právnych aspektoch normálneho a patologického správania a informovať o predsudkoch a diskriminácii, rasizme a ponižovaní, podporovať a šíriť toleranciu a znášanlivosť a poukázať na rovnosť všetkých ľudí pred zákonom. 

Termín: 2008
Zodpovední: Prezídium Policajného zboru SR
Finančné zabezpečenie: z rozpočtovej kapitoly MV SR

Stav: Úloha je splnená. 

Plnenie:
Odbor komunikácie a prevencie Prezídia Policajného zboru realizuje opatrenia smerujúce k eliminácii konkrétneho druhu trestnej činnosti, prípadne okruhu celospoločensky negatívnych konaní, a to samostatne, prípadne v spolupráci s mimorezortnými subjektami. Príkladom takejto spolupráce je práve preventívny projekt „Nemaj trému z extrému – informáciami proti extrémizmu“ (ďalej len „projekt“), pri ktorom sa v širokej miere uplatnili formy práce Policajného zboru „Community Pollicing“ v rámci presadzovania chápania Policajného zboru ako služby pre verejnosť. 
Vzniku samotného projektu predchádzala dôsledná analýza Informačnej kampane zameranej na boj proti extrémizmu (ďalej len „Informačná kampaň“) realizovanej Policajným zborom v spolupráci s Nadáciou otvorenej spoločnosti – OSF v roku 2006. Jej výsledkom bolo okrem iného konštatovanie, že v práci so stredoškolskou mládežou v danej problematike je nevyhnutne potrebné pokračovať, pričom dôraz musí byť kladený na učiteľov. Zároveň bol konštatovaný fakt, že študenti stredných škôl, v mnohých prípadoch, prevyšujú svojimi znalosťami úroveň učiteľov, pričom znalosti študentov pochádzajú spravidla „z druhej ruky“ a koluje medzi nimi veľa fám a nepravdivých, či nepresných informácií. 
Na odstránenie jestvujúceho vákua odbornej nespôsobilosti učiteľov boli v nadväznosti na výsledky analýzy Informačnej kampane zvolaní odborníci dlhodobo pôsobiaci v oblasti boja proti extrémizmu a odborníci zaoberajúci sa vzdelávaním učiteľov. 
Konečným výsledkom bol manuál pod názvom  „Nemaj trému z extrému – informáciami proti extrémizmu“, ktorého cieľom bolo a je pomôcť učiteľom lepšie sa orientovať v danej problematike a následne vedieť identifikovať a riešiť problémy spojené s extrémizmom medzi študentmi. 
Manuál je rozdelený do siedmich kapitol a prílohy, pričom príloha obsahuje päť samostatných, obsahovo na seba nenadväzujúcich častí. Prvá kapitola charakterizuje základné pojmy súvisiace s pojmom extrémizmus, uvádza jeho delenie a stručne objasňuje prejavy pravicového a ľavicového extrémizmu. V druhej kapitole je objasnená história extrémizmu, jeho korene, súčasnosť, a to na Slovensku ako aj v zahraničí. Tretia a štvrtá kapitola sú venované charakteristike pravicovo extrémistických zoskupení a ich príslušníkov a objasneniu ich nebezpečnosti pre spoločnosť a jednotlivca.  Piata a šiesta kapitola poskytuje prehľad právnej úpravy týkajúcej sa extrémizmu v rámci vnútroštátnej právnej úpravy a v rámci činnosti Policajného zboru v boji proti extrémizmu. Posledná kapitola  obsahuje návod ako čeliť extrémizmu v školách prostredníctvom hier ako spôsobu výučby. 
Do príloh boli zaradené témy, ktoré počas vyhodnocovania predošlého projektu Informačnej kampane boli ústrednými témami rozhovorov, prednášok a debát v krúžkoch Slovenskej debatnej asociácie, a ktoré boli autormi vyhodnotené ako nevyhnutná súčasť manuálu. Jedná sa o vyobrazenie vybraných extrémistických symbolov a znakov, uvedenie relevantnej, aktuálnej ponuky literatúry a filmovej tvorby k danej téme, uvedenie vybraných právnych pojmov zoradených do slovníka manuálu a objasnenie vzťahu trestného činu a priestupku. 
Súčasťou manuálu je aj DVD nosič obsahujúci výsledky dlhodobej spolupráce Policajného zboru, Nadácie otvorenej spoločnosti – OSF a o. z. Ľudia proti rasizmu. Jedná sa o klipy, relácie a spoty zamerané na prevenciu rasizmu, extrémizmu a xenofóbnych prejavov vo všeobecnosti, ktoré boli realizované v minulosti a ich obsah je dostatočne nadčasový.
Po dôkladnom zvážení bol manuál, okrem učiteľov, vrátane úvodného školenia ponúknutý vybraným preventistom krajských a okresných riaditeľstiev Policajného zboru, ktorí následne (jednorazovo – v rámci vlastného Inštruktážno-metodického zamestnania) vyškolili ostatných preventistov Policajného zboru, ktorým takýto manuál pomôže pri príprave a realizácii preventívnych opatrení zameraných na elimináciu rasovo motivovaných trestných činov a extrémizmu.  Manuál bol zaslaný aj do knižníc Stredných odborných škôl Policajného zboru v Bratislave, Pezinku a v Košiciach ako aj do knižnice Akadémie Policajného zboru v Bratislave za účelom zvýšenia jej dostupnosti pre odbornú verejnosť. 
Úloha 1.9.D: 
OZ Človek v ohrození bude realizovať projekt „Kluby Jeden svet na školách – pilotný projekt“. Hlavnou úlohou projektu je vytvoriť sieť školských klubov na stredných školách, zameraných na podporu tolerancie a myšlienky ľudských práv. Cieľom projektových aktivít je vyškoliť klubových lídrov z radov študentov a vybaviť ich potrebným materiálmi, aby mohli sami organizovať projekcie dokumentárnych filmov a diskusie pre študentov. Cieľom projektu je vychovávať mladú generáciu k dodržiavaniu ľudských práv, pochopeniu ľudí iných etník, rás a náboženstiev a prispievať k znižovaniu xenofóbie, predsudkov a apatie mládeže k utrpeniu ľudí v blízkych i vzdialených kútoch sveta. 

Termín: do 31. 3. 2008
Zodpovední: OZ Človek v ohrození
Finančné zabezpečenie: 99 968,- Sk

Stav: Úloha bola splnená.

Plnenie:
Projekt bol realizovaný v rámci výzvy na predkladanie projektov do akčného plánu, vyhlásenej sekciou ľudských práv a menšín ÚV SR v roku 2007 a bol úspešne ukončený do stanoveného termínu. 
V priebehu trvania projektu sa vytvorila sieť 13 školských klubov na stredných školách v 13 mestách Slovenska, zameraných na podporu tolerancie, myšlienky ľudských práv, podporovania myslenia, diskusii a aktivít smerujúcich k znižovaniu diskriminácie, predsudkov a xenofóbie. Bolo vyškolených 13 klubových lídrov na špecializovanom školení vo Vysokých Tatrách s cieľom vybaviť ich potrebným audiovizuálnymi a informačnými materiálmi (metodická príručka s obsahom 110 strán a 10 dokumentárnych filmov na 5 DVD), aby mohli sami organizovať projekcie dokumentárnych filmov a diskusie pre študentov.
Úloha 1.9.E: 
OZ Človek v ohrození plánuje v roku 2008 rozšíriť sieť školských klubov na stredných školách vytvorených v rámci projektu „Kluby Jeden svet na školách II.“. 

Termín: 2008
Zodpovední: OZ Človek v ohrození
Predpokladané finančné zabezpečenie: 145 000,- Sk

Stav: Úloha bola splnená.

Plnenie:
Na základe uznesenia vlády SR č. 181/2008 zo dňa 26. marca 2008 podliehal výber projektov na realizáciu akčného plánu v roku 2008 jednotným systémom výberu a hodnotenia projektov formou verejnej výzvy na predkladanie projektov. OZ Človek v ohrození v roku 2008 s uvedeným projektovým zámerom na zverejnenú výzvu nereagovalo a nezúčastnilo sa tak procesu výberu projektov. 
OZ Človek v ohrození realizuje projekt z prostriedkov Európskej komisie v rámci trojročného medzinárodného projektu Watch and Change, ktorého cieľom je zavádzanie filmov o ľudských právach do výučby na 150 školách na Slovensku a zároveň rozširovanie Klubov Jeden svet na školách, ktoré vedú študenti. 
V roku 2008 bol počet klubov na školách rozšírený na 22. Lídri klubov sa zúčastnili dvoch školení a bola im poskytnutá séria šiestich filmov o ľudských právach na projekcie pre svojich spolužiakov. V roku 2008 sa uskutočnilo 49 projekcií pre 1500 študentov. 
Úloha 1.9.G: 
Slovenský výbor UNICEF v spolupráci s Linkou detskej istoty zrealizujú projekt „Inakosť“ a detský svet. Cieľom projektu je vytvorenie interaktívnej webovej stránky pre žiakov základných škôl zapojených do projektu INFOVEK, ale aj pre všetkých žiakov. Prostredníctvom tejto stránky vtiahnuť širokú detskú populáciu do problematiky intolerancie, dosiahnuť vyššie informovanie o Dohovore o právach dieťaťa a tým zabezpečiť predchádzanie všetkým formám diskriminácie, rasizmu, xenofóbie a antisemitizmu ako aj ostatným formám intolerancie. 

Termín: 2008
Zodpovední : Slovenský výbor UNICEF
Finančné zabezpečenie: 53 500,- Sk

Stav: Úloha bola splnená.

Plnenie:
Na základe uznesenia vlády SR č. 181/2008 zo dňa 26. marca 2008 podliehal výber projektov na realizáciu akčného plánu v roku 2008 jednotným systémom výberu a hodnotenia projektov formou verejnej výzvy na predkladanie projektov. Slovenský výbor UNICEF v roku 2008 s týmto projektovým zámerom na zverejnenú výzvu nereagoval a nezúčastnil sa tak procesu výberu projektov. 
Vývoj projektu ukázal, že ďalší rozvoj samotnej stránky musí byť podporený väčšou propagáciou medzi učiteľmi. Aktivity v roku 2008 boli financované z vlastných zdrojov Slovenského výboru pre UNICEF. 
Možnosti využívania stránky sa v priebehu roka 2008 propagovali na nasledovných akciách:
29. 5. – stretnutie učiteľov v Metodicko – pedagogickom  centre Prešov,
26. 9. – konferencia na Slovenskej  zdravotníckej  univerzite,
8. 10. – školenie koordinátorov prevencie Bratislave MPC,
9. 10. – konferencia Pedagogickej fakulty UK, 
14. 10. – medzinárodná špecialno – pedagodická konferencia v Bratislave,
28. 10. – školenie pre riaditeľov a učiteľov základných škôl a materských škôl v Liptovskom Mikuláši,
28. 10. – školenie pre riaditeľov a učiteľov základných a stredných škôl v Podbanskom,
19. 11. – riaditelia základných škôl z východného Slovenska na Štrbskom Plese,
27. 11. – školenie koordinátorov prevencie Trnavského  a Nitrianskeho kraja,
1. 12. – riaditelia základných škôl a materských škôl Sereď,
8. 12. – prednáška a seminár o rozširovaní informácii a vedomostí pre vysokoškolských študentov UKF v Nitre.
Deti boli o stránke informované aj v rámci dištančného poradenstva pri riešení etnickej a rasovej problematike, náboženských otázok, problematiky šikanovania ako aj v ďalších pohovoroch, ktoré riešili vzťahy medzi rovesníkmi.

2.  Systematické vzdelávanie a mienkotvorná činnosť v oblasti predchádzania diskriminácie vo vzťahu k migrantom u profesijných skupín a verejnosti. 

2.1. Príprava a realizácia prednášok zameraných na zvýšenie informovanosti zamestnancov 	v štátnej správe a zamestnancov pri výkone práce vo verejnom záujme smerom 	k migrantom v spolupráci s mimovládnymi organizáciami a inými inštitúciami. 
Úloha 2.1.A: 
Ministerstvo vnútra Slovenskej republiky bude realizovať systematické vzdelávanie a mienkotvornú činnosť predstaviteľov štátnej správy a samosprávy vo vzťahu k migrantom. 

Termín: priebežne 
Zodpovední: MV SR 
Finančné zabezpečenie: z rozpočtovej kapitoly MV SR

Stav: Úloha je čiastočne splnená. 

Plnenie:
Úloha sa sčasti prekrýva s plnením úlohy 1.1.A. 

Zamestnanci Migračného úradu MV SR (ďalej len „MÚ MV SR“) zrealizovali tri prednášky pre pedagogických pracovníkov, učiteľov základných a stredných škôl na témy „Migračná politika SR“ a „Pozitívne ovplyvňovanie verejné mienky v záujme uľahčenia integrácie azylantov a migrantov do spoločnosti“. Podujatie sa uskutočnilo v októbri 2008 a bolo zorganizované Pedagogickým centrom v Prešove.
Pracovníci migračného úradu sú okrem toho priebežne zaraďovaní do vzdelávacieho systému MV SR a vzdelávacích aktivít organizovaných medzinárodnými organizáciami UNHCR a IOM týkajúcich sa ochrany ľudských práv a slobôd žiadateľov o udelenie azylu a azylantov, ako aj aktivít spojených s prevenciou rodového násilia. 
	Úrad hraničnej a cudzineckej polície v spolupráci so Slovenským národným strediskom pre ľudské práva vypracoval projekt vzdelávania v oblasti ľudských práv. V rámci tohto projektu bolo preškolených 100 policajtov služby hraničnej polície Riaditeľstva hraničnej polície Sobrance. Slovenské stredisko pre ľudské práva uskutočnilo sériu pilotných odborno – zdokonaľovacích seminárov v Sobranciach na RHP v dvoch nadväzných cykloch zameraných na problematiku ľudských práv a antidiskriminačnú problematiku. Projekt bol podporený Úradom vlády SR v rámci grantovej schémy akčného plánu. 
Napriek uvedeným aktivitám je potrebné uviesť, že plnenie úlohy v zmysle jej zadania je nedostatočné. Je nevyhnutné v ďalších rokoch zvýšiť a skvalitniť proces systematického vzdelávania týchto profesných skupín. 
Úloha 2.1.B: 
Slovenská humanitná rada bude realizovať projekt „Mosty k tolerancii III. “. Hlavným cieľom predkladaného projektu je minimalizovať všetky formy a prejavy diskriminácie, xenofóbie, rasizmu a intolerancie v úzkom súvise s azylovou problematikou. Projekt sa bude naďalej usilovať efektívne a pozitívne ovplyvňovať verejnú mienku v danej problematike a zvýšiť povedomie obyvateľov SR žijúcich v oblasti bratislavského kraja, kde je tiež potrebná informovanosť a tolerancia voči iným rasám, náboženstvám a kultúram. Cieľom je tiež vyzdvihnúť dôležitosť miery integrácie menšín a ich spolužitie s majoritnou spoločnosťou ako s jednou z dôležitých podmienok fungovania Slovenska v EÚ. Projekt má ambíciu rozšíriť pole pôsobnosti projektu na bratislavský región. Prioritne sa bude Slovenská humanitná rada sústreďovať na nasledovné skupiny - žiaci a študenti základných a stredných škôl, zamestnanci obecných a miestnych zastupiteľstiev a úradov pôsobiacich v týchto oblastiach a iné skupiny obyvateľstva. 

Termín: 2008
Zodpovední: Slovenská humanitná rada 
Finančné zabezpečenie: 145 481,50 - Sk

Stav: Úloha nebola splnená.

Plnenie:
Na základe uznesenia vlády SR č. 181/2008 zo dňa 26. marca 2008 podliehal výber projektov na realizáciu akčného plánu v roku 2008 jednotným systémom výberu a hodnotenia projektov formou verejnej výzvy na predkladanie projektov. Slovenská humanitná rada v roku 2008 s týmto projektovým zámerom na zverejnenú výzvu reagovala, no projekt nebol vybraný nezávislou odbornou hodnotiacou komisiou na realizáciu akčného plánu z dôvodu nedostatočnej kvalitatívnej úrovne. 
V predchádzajúcich rokoch 2006 a 2007 sa projekt realizoval v rámci akčného plánu a priniesol uspokojivé výsledky.
Úloha 2.1.C: 
Spoločnosť ľudí dobrej vôle bude realizovať projekt „Právo na azyl znamená právo na život“. V rámci predkladaného projektu by Spoločnosť ľudí dobrej vôle chcela zvýšiť právne vedomie občanov, predovšetkým príslušníkov hraničnej a cudzineckej polície a mladých ľudí, ktorých najviac zaujíma problematika azylantov a s tým súvisiace základné ľudské práva slobody. 
Prioritná skupina pre pracovníkov Spoločnosti ľudí dobrej vôle je mesto Humenné a jeho okolie, kde budú sústrediť realizáciu najväčšieho počtu prednášok. Dôvodom je fakt, že po avizovaní zriadenia záchytného tábora v tomto meste MÚ MV SR v roku 2001 sa zdvihla vlna nesúhlasu, ktorá bola deklarovaná nielen obyvateľmi mesta Humenné, ale aj okolitých obcí formou niekoľkých protestných petícii. 

Termín: 2008
Zodpovední: Spoločnosť ľudí dobrej vôle
Finančné zabezpečenie: 120. 000,- Sk
Predpokladané finančné zabezpečenie na roky 2007 a 2008: 120. 000,- Sk každoročne

Stav: Úloha nebola zrealizovaná.

Zdôvodnenie:
Projekt sa začal realizovať v roku 2006 a bol finančne podporený IS EQUAL. Z uvedeného dôvodu neboli žiadané finančné prostriedky na realizáciu projektu v rámci akčného plánu ani v roku 2008. 

2.2.	 Aktivity zamerané na poskytnutie základnej právnej a sociálnej pomoci pre migrantov 	prichádzajúcich na územie SR. 
Úloha: 
Migračný úrad MV SR ako odborný útvar Ministerstva vnútra Slovenskej republiky zodpovedá za tvorbu a realizáciu migračnej politiky v oblasti azylu, ako aj za ochranu a zabezpečenie starostlivosti o žiadateľov o azyl. 
MÚ MV SR vo svojich zariadeniach v úzkej spolupráci s mimovládnymi organizáciami, ako aj cirkevnými a charitatívnymi organizáciami zabezpečí zodpovedajúce podmienky garantujúce ochranu ľudských práv žiadateľov o azyl a integráciu azylantov do spoločnosti. Zároveň zabezpečí realizáciu vzdelávacích a ostatných aktivít sociálnej a psychologickej asistencie. 
MÚ MV SR v súčinnosti s mimovládnymi organizáciami bude i naďalej zabezpečovať prítomnosť sociálnych pracovníkov v azylových zariadeniach aj nad rámec bežného pracovného času s cieľom postupného zavedenia 24hodinového riadeného dohľadu sociálnych pracovníkov na žiadateľov o azyl, ako je tomu momentálne v rámci projektu Európskeho utečeneckého fondu „Ochrana práv maloletých cudzincov bez sprievodu v azylovej procedúre nachádzajúcich sa na území SR“ v azylových zariadeniach Brezová pod Bradlom a Rohovce. Skúsenosti s týmto pracovným režimom pracovníkov mimovládnych organizácií naznačujú možné zlepšenie situácie aj v predchádzaní všetkým formám diskriminácie a ostatných foriem intolerancie v azylových zariadeniach MÚ MV SR. 
MÚ MV SR bude posilňovať bezpečnostný systém v azylových zariadeniach, ich vnútornú bezpečnosť a vonkajšiu ochranu proti svojvoľnému vstupu nežiaducich osôb do týchto zariadení, a to najmä formou technických, organizačných a personálnych opatrení v prospech zvýšenej ochrany žiadateľov o udelenie azylu, najmä tzv. „zraniteľných skupín“ žiadateľov o azyl, ako sú osamelé mladé ženy a dievčatá, matky s deťmi, maloletí bez sprievodu, telesne a duševne handicapované osoby. Ide o zriaďovanie tzv. „zón chráneného bývania“, režimové užívanie spoločných priestorov v azylových zariadeniach rozličnými skupinami žiadateľov o udelenie azylu, zaistenie trvalého dohľadu nad bezpečím ubytovaných osôb zo strany súkromných bezpečnostných služieb (kamerový systém, vizuálny dohľad, pravidelné obhliadky) a tým predchádzať aj rozličným formám diskriminácie. 
V roku 2006 v rámci informačnej kampane sa predpokladá uskutočniť cca 70 seminárov pre pracovníkov štátnej správy a samosprávy. V dňoch 23. 1. - 24. 1. 2006 sa v tomto smere v Brezovej pod Bradlom uskutočnila prednáška a pracovné semináre za účasti širokého spektra pracovníkov štátnej správy a samosprávy, ako aj zamestnávateľských subjektov v okrese Myjava. 
V spolupráci so Spoločnosťou ľudí dobrej vôle (Goodwill) je pripravený na vydanie Informačný bulletin obsahovo zameraný na migračnú politiku Slovenskej republiky a jej uplatňovanie v praxi. Jeho cieľom je poskytnúť informácie o tejto problematike širšej verejnosti. 

Termín: priebežne
Zodpovední: Migračný úrad MV SR v spolupráci s mimovládnymi organizáciami
Finančné zabezpečenie: z rozpočtovej kapitoly MV SR

Stav: Úloha je splnená. 

Plnenie:
V roku 2008 Migračný úrad MV SR (ďalej len „migračný úrad) vykonával uvedené činnosti v úzkej súčinnosti s mimovládnymi, cirkevnými a charitatívnymi organizáciami, čo zaručovalo transparentnosť a komplexnosť.
V rámci ERF II boli od 1. 12. 2007 zrealizované dva projekty. V pobytových táboroch Gabčíkovo a Rohovce bol zrealizovaný projekt „Lepšia kvalita života pre všetkých“, ktorý zrealizovala mimovládna organizácia Slovenská humanitná rada (ďalej len „SHR“). V záchytnom tábore Humenné a pobytovom tábore Opatovská Nová Ves mimovládna organizácia Spoločnosť ľudí dobrej vôle zrealizovala projekt „Azyl SK“. Obsahom týchto projektov bola realizácia systému všestrannej sociálnej starostlivosti a právnej ochrany pre žiadateľov o udelenie azylu, s dôrazom na starostlivosť o maloletých a ostatné zraniteľné osoby nachádzajúce sa na území Slovenskej republiky, ako aj vytváranie podmienok na bezpečný a kultúrny režim v azylových zariadeniach.
V rámci spolupráce medzi migračným úradom a mimovládnou organizáciou Spoločnosť ľudí dobrej vôle sa v roku 2008 v Integračnom stredisku vo Zvolene zrealizoval projekt „INTAS – integrácia azylantov na Slovensku“ ako pre azylantov, tak aj pre osoby, ktoré využívajú tzv. doplnkovú ochranu. Projekt bol tiež financovaný zo zdrojov ERF II. Obsahom projektu bolo poskytovanie sociálneho poradenstva a pomoci pre osoby s priznaným azylom. Prostredníctvom projektu bola zabezpečovaná materiálna pomoc, vyhľadávanie zamestnania, vyhľadávanie vhodného ubytovania, zabezpečovanie jazykovej prípravy a financovanie doplnkovej zdravotnej pomoci pre zraniteľné skupiny. Bola tiež zabezpečená účasť azylantov, ako aj osôb na doplnkovej ochrane na občianskom a kultúrnom živote spoločnosti, ako aj pomoc týmto osobám v prípade krízových a nepredvídateľných situácií.
V rámci skvalitnenia podmienok života žiadateľov o udelenie azylu, osôb na doplnkovej ochrane a azylantov, sa v dňoch 14. – 16.10. 2008 uskutočnil prieskum potrieb týchto osôb vo všetkých azylových zariadeniach migračného úradu, zariadeniach policajného zaistenia ÚHCP, ako aj v zariadení MPSVR SR (zariadenie pre maloletých cudzincov v Hornom Orechovom). Tento projekt pod názvom „Hodnotenie začleňovania žiadateľov o azyl a azylantov v Slovenskej republike s ohľadom na ich vek, pohlavie a iné odlišnosti“ (Age, Gender and Diversity Mainstreaming Participatory in the Slovak Republic), okrem iných otázok obsahoval aj problémy dodržiavania ľudských práv a prevencie možnej diskriminácie týchto osôb.
Prevencia proti rozličným formám diskriminácie žiadateľov o udelenie azylu, najmä tzv. zraniteľných  skupín, bola tiež zabezpečovaná prijímaním technických, organizačných a personálnych opatrení zo strany migračného úradu (kamerový systém, vizuálny dohľad, pravidelné obhliadky zo strany súkromných bezpečnostných služieb a sociálnymi pracovníkmi, ktorí každodenne preventívne pôsobia na tieto osoby priamo v azylových zariadeniach). 
Plnením tejto úlohy sa zároveň splnili aktualizované úlohy v rámci dodatku o aktualizácii akčného plánu na rok 2008.

2.3.	 Príprava a realizácia aktivít zameraných na zvýšenie informovanosti žiakov 	základných 	a stredných škôl a vybraných skupín obyvateľstva smerom 	k migrantom v spolupráci 	s mimovládnymi organizáciami a inými inštitúciami 	a vytváraniu multikultúrneho 	prostredia. 

V súvislosti so schváleným Národným plánom výchovy k ľudským právam na obdobie rokov 2005 - 2014, plánuje Ministerstvo školstva SR v spolupráci so Štátnym pedagogickým ústavom a ďalšími zainteresovanými subjektmi zrealizovať nasledovné výchovné aktivity oblasti zvyšovania informovanosti vybraných skupín obyvateľstva smerom k migrantom a vytváraniu multikultúrneho prostredia. 
Úloha 2.3.A: 
Vypracovať informácie o histórii, kultúre a vzdelávaní národnostných menšín SR a publikačne vydať, resp. zapracovať do učebného obsahu vybraných učebných predmetov ZŠ a SŠ. 

Termín: 2008 
Zodpovední: MŠ SR
Finančné zabezpečenie: z rozpočtovej kapitoly MŠ SR

Stav: Úloha je čiastočne splnená.

Plnenie:
	Úloha je súčasťou obsahovej transformácie regionálneho školstva počnúc rokom 2008. Štátny vzdelávací program (ďalej len „ŠVP“)  bol schválený na gremiálnej porade ministra školstva dňa 19. júna 2008.    ŠVP  vymedzuje všeobecné ciele škôl a kľúčové kompetencie vo vyváženom rozvoji osobnosti žiakov a rámcový obsah vzdelania. Je východiskom pre vytvorenie individuálneho školského vzdelávacieho programu školy,  kde sa zohľadnia špecifické regionálne podmienky a potreby.

Rámcové učebné plány pre s vyučovacím jazykom národností
Obsah vzdelávacej oblasti Jazyk a komunikácia sa realizuje vo vzdelávacích predmetoch slovenský jazyk a literatúra, vyučovacie jazyky a cudzie jazyky.
Hodinová dotácia podľa štátneho vzdelávacieho programu umožňuje školám zohľadniť jazykové prostredie školy a jazykové kompetencie žiakov a zabezpečiť diferencované a efektívne vyučovanie slovenského alebo materinského jazyka podľa podmienok školy. Ďalšie hodiny si môže škola doplniť v rámci školského vzdelávacieho programu. Multikultúrna výchova má svoje miesto v obsahu výchovy a vzdelávania, potvrdené aj štátnym vzdelávacím programom, ako prierezová téma. 
V Štátnych vzdelávacích programoch ISCED1, ISCED2 a ISCED3 sa v reformných prvých ročníkoch zapracovali informácie o národnostných menšinách v SR do učebného obsahu vybraných učebných predmetov. Zapracovávanie do obsahu ďalších reformných ročníkov bude pokračovať v roku 2009, 2010, 2011 a 2012.
Úloha 2.3.B: 
Vypracovať ciele a obsah multikultúrnej výchovy a multikultúrneho vzdelania vrátane metodiky výchovy a vyučovania k multikulturalite. 

Termín: 2008 
Zodpovední: MŠ SR, 
Finančné zabezpečenie: z rozpočtovej kapitoly MŠ SR

Stav: Úloha je čiastočne splnená.

Plnenie:
	Úloha je súčasťou obsahovej transformácie regionálneho školstva počnúc rokom 2008. V roku 2008 sa pripravil projektový zámer tvorby a realizácie multikultúrnej výchovy a vzdelávania v prostredí základných a stredných škôl, z ktorého sa bude od roku 2009 vychádzať.
Multikultúrna výchova ako prierezová téma je zapracovaná v štátnom vzdelávacom programe. Multikultúrna výchova je zaradená do obsahu vzdelávania s ohľadom na slovenské kultúrne prostredie, kde po stáročia spolunažívali príslušníci rôzneho etnického, národného, náboženského a kultúrneho pôvodu. Tradičná kultúrna rozmanitosť sa pritom v súčasnosti ešte prehlbuje vďaka viacerým trendom, ktoré sa často zastrešujú pojmom globalizácia. Jedným z týchto trendov, ktorý výrazne zvyšuje rozmanitosť kultúr na Slovensku, je migrácia príslušníkov vzdialenejších a doposiaľ nepoznaných kultúr a subkultúr. Multikultúrnosť slovenskej spoločnosti však nikdy neznamenala len pokojné spolunažívanie rôznych skupín obyvateľov, ale vždy bola a dodnes je poznačená aj predsudkami a stereotypmi, ktoré sa prejavujú v rôznych podobách neznášanlivosti, rasizmu, či xenofóbie. Žiaci všetkých vekových kategórií budú čoraz častejšie v osobnom aj verejnom živote vystavení rôznym kultúrnym vplyvom a v čoraz väčšej miere sa budú dostávať do kontaktu s príslušníkmi iných kultúr. Preto je potrebné, aby boli na tieto výzvy pripravení, a aby boli schopní rozoznať, rešpektovať a podporovať rôzne kultúrne ukotvenie vo svojom okolí. Cieľom prierezovej témy  multikultúrna výchova je preto výchovné a vzdelávacie pôsobenie zamerané na rozvoj poznania rozličných tradičných aj nových kultúr a subkultúr, akceptáciu kultúrnej rozmanitosti ako spoločenskej reality a rozvoj tolerancie, rešpektu a prosociálneho správania a konania vo vzťahu ku kultúrnej odlišnosti. Edukačná činnosť je zameraná na to, aby škola a školské vzdelávanie fungovali ako spravodlivé systémy, kde majú všetci žiaci rovnakú príležitosť rozvíjať svoj potenciál. Žiaci spoznávajú svoju kultúru aj iné kultúry, históriu, zvyky a tradície ich predstaviteľov, rešpektujú tieto kultúry ako rovnocenné a dokážu s ich príslušníkmi konštruktívne komunikovať a spolupracovať.
	Podľa ŠVP multikultúrnu výchovu možno prirodzene začleniť do humanitných a spoločenskovedných predmetov. Prvky multikultúrnej výchovy však možno v obsahovej a metodickej rovine či s pomocou vhodných príkladov rozvíjať aj v prírodovedných predmetoch či pri výučbe materinského a cudzích jazykov.
Úloha 2.3.C: 
Realizovať aktivity zamerané na podporu materinského jazyka a pôvodnú kultúru detí. 

Termín: stála úloha
Zodpovední: MŠ SR
Finančné zabezpečenie: z rozpočtovej kapitoly MŠ SR

Stav: Úloha sa priebežne plní.

Plnenie:
Vláda SR schválila dva základne dokumenty a to: Koncepciu výchovy a vzdelávania národnostných menšín v SR  uznesením č. 1100/2007 a  Koncepciu výchovy  a vzdelávania rómskych detí a žiakov vrátane rozvoja stredoškolského a vysokoškolského vzdelávania  uznesením č. 206/2008.  
Následne NR SR schválila dňa 22. mája 2008 zákon č. 245/2008 Z.z. o výchove a vzdelávaní (školský zákon)  a o zmene a doplnení niektorých zákonov v znení zákona č. 462/2008 Z. z. Predmetný zákon s účinnosťou od 1. septembra 2008 v SR odštartoval reformu školstva a transformáciu regionálneho školstva aj po obsahovej stránke. Zákon ustanovuje princípy, ciele, podmienky, rozsah, obsah, formy a organizáciu výchovy a vzdelávania v školách a školských zariadeniach vrátane výchovy a vzdelávania národnostných menšín, stupne vzdelania, prijímanie na výchovu a vzdelávanie, ukončovanie výchovy a vzdelávania, dĺžku a plnenie povinnej školskej dochádzky, vzdelávacie programy na štátnej úrovni a výchovno-vzdelávacie programy na školskej úrovni, sústavu škôl a školských zariadení a pod. 
Štátny vzdelávací program bol schválený na gremiálnej porade ministra školstva dňa 19. júna 2008.    Štátny vzdelávací program vymedzuje všeobecné ciele škôl a kľúčové kompetencie vo vyváženom rozvoji osobnosti žiakov a rámcový obsah vzdelania. Je východiskom pre vytvorenie individuálneho školského vzdelávacieho programu školy,  kde sa zohľadnia špecifické regionálne podmienky a potreby.    ŠVP pre základné umelecké školy a jazykové školy boli schválené na gremiálnej porade ministra školstva  dňa 1. júla 2008.
Rámcové učebné plány pre školy s vyučovacím jazykom národností
Obsah vzdelávacej oblasti Jazyk a komunikácia sa realizuje vo vzdelávacích predmetoch slovenský jazyk a literatúra, vyučovacie jazyky a cudzie jazyky. 
Hodinová dotácia podľa štátneho vzdelávacieho programu umožňuje školám zohľadniť jazykové prostredie školy a jazykové kompetencie žiakov a zabezpečiť diferencované a efektívne vyučovanie slovenského alebo materinského jazyka podľa podmienok školy. Ďalšie hodiny si môže škola doplniť v rámci školského vzdelávacieho programu.“
1.- 9. ročník
ISCED 1, ISCED 2:
Rámcový učebný plán pre základné školy s vyučovacím jazykom národností
 
Štátny vzdelávací program 	
Vzdelávacia oblasť 	Predmet/ročník 	1.	2.	3.	4.	5.	6.	7.	8.	9.	
Jazyk a komunikácia 	slovenský jazyk a slovenská literatúra 	5	5,5	5,5	5	 5	4	4	5	5	
	jazyk národnosti a literatúra	5	5,5	5,5	5	5	4	4	5	5	
	prvý cudzí jazyk	
		3	3
	3	3
	3	3	3	
	druhý cudzí jazyk 						1	1	1	1	

Školský vzdelávací program 	

1.	2.	3.	4.	5.	6.	7.	8.	9.	

Voliteľné hodiny	
4	
2	
2	
2	
4	
5	
4	
3	
3	

Gymnázium
ISCED 3A: Rámcový učebný plán pre gymnázium s vyučovacím jazykom národností

Štátny vzdelávací program 	

Vzdelávacia oblasť 	Predmet/ročník 	1.	2.	3.	4.	
Jazyk a komunikácia 	slovenský jazyk a slovenská literatúra	2	2	2	2	
	jazyk národnosti a  literatúra	2	2	2	2	
	prvý cudzí jazyk	4	4	4	4	
	druhý cudzí jazyk	2	2	2	2	

Školský vzdelávací program	

1.	2.	3.	4.	

Voliteľné hodiny	4	4	7	16	

8-ročné gymnázium
Rámcový učebný plán pre gymnáziá s 8-ročným štúdiom s vyučovacím jazykom národností
 
Štátny vzdelávací program 	

Vzdelávacia oblasť 	Predmet/ročník 	1.	2.	3.	4.	5.	6.	7.	8.	
Jazyk a komunikácia 	slovenský jazyk a slovenská literatúra 	4	4	5	5	2	2	2	2	
	jazyk národnosti a literatúra	4	4	5	5	2	2	2	2	
	prvý cudzí jazyk	3
	3	3	3	4	4	4	4	
	druhý cudzí jazyk 	1	1	1	1	2	2	2	2	

Školský vzdelávací program 	

1.	2.	3.	4.	5.	6.	7.	8.	

Voliteľné hodiny	5	4
	3	3	4	4	7	16	
Úloha 2.3.D: 
Vytvárať multikultúrne príručky pre učiteľov, vhodné pre prácu s deťmi migrantov. 

Termín: stála úloha
Zodpovední: MŠ SR
Finančné zabezpečenie: z rozpočtovej kapitoly MŠ SR

Stav: Úloha je splnená.

Plnenie:
Na zabezpečenie tejto úlohy boli vydané dve publikácie:
a) Žáčková, Vladová: Deti cudzincov vo výchovno-vzdelávacom procese z hľadiska dodržiavania ľudských práv a práv dieťaťa, Bratislava štátny pedagogický ústav, 2005
	Je to informatívno-metodický materiál pre pedagógov vzdelávajúcich deti z rôzneho multikultúrneho prostredia, rozčlenený na dve základné časti. Druhá odborno-metodická časť obsahuje učebný plán,  učebné osnovy  a metodické odporúčania na vyučovanie slovenského jazyka v základnom a rozširujúcom kurze štátneho jazyka pre deti cudzincov. 
 
b) Jovankovič, Samuel a kolektív: Kurikulum slovenských reálií pre deti cudzincov v Slovenskej republike – stredná úroveň. Bratislava: Štátny pedagogický ústav, 2008, 
Publikácia nadväzuje na Základný a rozširujúci jazykový kurz štátneho jazyka pre deti cudzincov a vychádza z predpokladu, že deti cudzincov zvládli základný a rozširujúci kurz štátneho jazyka. Kurikulum slovenských reálií pre deti cudzincov na strednej úrovni v Slovenskej republike je súhrn vyučovacích cieľov, obsahov, foriem a metód na  vyučovanie slovenského jazyka a literatúry a slovenskej kultúry, zahŕňajúcej slovenské dejiny, geografiu  Slovenska, slovenskú hudobnú a výtvarnú výchovu, podstatu občianskej spoločnosti Slovenskej republiky, teda kultúru v širšom slova zmysle. 
Kurikulum má deťom cudzincov umožniť rozšíriť si slovnú zásobu slovenského jazyka, zlepšiť komunikačné a kultúrne kompetencie a tak im pomôcť lepšie zvládnuť učivo a pripraviť ich na štúdium na vysokých školách alebo do praxe. 
V decembri 2008 publikácia vyšla v náklade 1000 kusov a bola expedovaná na školy a inštitúcie.

3. Zintenzívnenie boja proti extrémizmu formou prípravy a aplikácie legislatívy, zefektívnenia odhaľovania, objasňovania, dokazovania a postihu trestnej činnosti motivovanej rasovou a inou neznášanlivosťou formou systematického vzdelávania a mienkotvornej činnosti v oblasti predchádzania extrémizmu. 
Úloha 3.A:
Ministerstvo vnútra SR zintenzívni boj proti extrémizmu formou prípravy a aplikácie legislatívy a formou zefektívnenia odhaľovania, objasňovania a dokumentovania trestnej činnosti motivovanej rasovou a inou neznášanlivosťou. 

Termín: stála úloha
Zodpovední: MV SR 
Finančné zabezpečenie: z rozpočtovej kapitoly MV SR

Stav: Úloha je čiastočne splnená. 

Plnenie:
V oblasti výkonu represívnych činnosti Policajného zboru boli vyvíjané aktivity v rámci Úradu boja proti organizovanej kriminalite Prezídia Policajného zboru, od 1. 7. 2008 (po reorganizačných zmenách) na odbore boja proti extrémizmu a trestnej činnosti mládeže úradu justičnej a kriminálnej polície Prezídia Policajného zboru.
V dňoch 2. 9.2008 – 3. 9. 2008 sa na Prezídiu Policajného zboru uskutočnila pracovná porada pre pracovníkov krajských riaditeľstiev Policajného zboru zaradených na úseku kriminality mládeže a páchanej na mládeži a na úseku rasovo motivovanej trestnej činnosti a extrémizmu.
Vestník MV SR, čiastka 64 z 28. augusta 2008 upravuje postup v oblasti boja proti prejavom extrémizmu a postup v oblasti boja proti diváckemu násiliu.

Úloha sa sčasti prekrýva s plnením úlohy 1.1.A.
Úloha 3.B: 
V súvislosti so schváleným Národným plánom výchovy k ľudským právam na obdobie rokov 2005 - 2014, plánuje MŠ SR v spolupráci s ďalšími zainteresovanými subjektmi pokračovať v uskutočňovaní Olympiády ľudských práv - celoštátnej súťaže žiakov stredných škôl zacielenej na problematiku ľudských práv. Téma prípadových štúdií a esejí sa bude venovať i problematike boja proti diskriminácii. 

Termín: stála úloha - každoročne
Zodpovední: MŠ SR 
Finančné zabezpečenie: z rozpočtovej kapitoly MŠ SR

Stav: Úloha je splnená. 

Plnenie:
V dňoch 17.-19. marca 2008 v Liptovskom Mikuláši sa uskutočnil jubilejný X. ročník celoštátnej Olympiády ľudských práv pod záštitou podpredsedu vlády pre vedomostnú spoločnosť, európske záležitosti, ľudské práva a menšiny Dušana Čaploviča. 
Olympiáda ľudských práv (ďalej len „OĽP“) stredoškolskej mládeže je postupová súťaž určená stredoškolskej mládeži, ktorá sa realizuje formou testov a prezentovania esejí na vybrané témy. Člení sa podľa súťažných kôl na školské, krajské a celoštátne, v zmysle organizačného poriadku.  V roku 2008 boli zrealizované nasledovné podujatia financované prostredníctvom kontraktu z Ministerstva školstva SR.
OĽP na úrovni školských kôl koordinujú školy – učitelia občianskej náuky alebo náuky o spoločnosti, sami, taktiež pripravujú testy pre študentov. Okresné kolá v tejto súťaži neprebiehajú a zo školy postupuje jeden študent do krajského kola.
Krajské kolo je po organizačnej aj finančnej stránke koordinované príslušnými Krajskými školskými úradmi. Vzhľadom na rovnakosť šancí sú úlohy na krajské kolo (testy) tvorené centrálne a hradené autorom z rozpočtu MŠ SR, prostredníctvom kontraktu IUVENTY, určeného na túto súťaž.. Každoročne ide teda približne o čiastku 2000 € (60 000,- Sk) za tvorbu úloh pre krajské kolo.
Úlohy na celoštátne kolo sú taktiež hradené autorom z prostriedkov MŠ SR určených na túto súťaž prostredníctvom IUVENTY. Približne sa jedná o čiastku 1000 € (30 000,- Sk), keďže celoštátne kolo má inú štruktúru ako krajské kolá.
Študenti, ktorí postúpili z krajského kola do celoštátneho kola musia splniť požiadavku a zaslať esej na jednu zo štyroch tém, ktoré sú každoročne navrhnuté celoštátnou komisiou. Tieto hlavné témy korešpondujú s hlavnými témami vyhlásenými Európskou komisiou, Radou Európy, kampaňami, ktoré prebiehajú a pod.
Celoštátne kolo prebieha v dvoch častiach. Písomnú časť tvorí test, kde preukážu študenti vedomosti z rôznych oblastí ľudských práv, nasleduje obhajoba svojej eseje a názorov v nej prezentovaných. Študenti sú rozdelení v 6 porotách. Z každej poroty postupujú 2 študenti do veľkého finále, kde pred hlavnou porotou riešia prípadové štúdie na témy, ktoré deň pred finále navrhujú členovia hlavnej poroty. V porote je okolo 10 ľudí, je v nej zástupca Slovenského strediska pre ľudské práva, zástupca vysokej školy, Informačného strediska RE, Informačnej kancelárie EK na Slovensku, zahraničný zástupca za UNESCO, podpredseda vlády SR a iní významní hostia. Každý študent má priestor 10 minút na prezentáciu svojich názorov na vytiahnutú tému. Hlavná porota prideľuje body za prezentáciu , ktoré sa v konečnom súčte zrátavajú a tým sa určuje poradie na prvých 12 miestach súťaže.
Z organizačného hľadiska je OĽP jedinou zo súťaží, na ktorých je spolu so žiakom prítomný aj jeho pedagóg, takže okrem 64 účastníkov býva aj rovnaký počet pedagógov. Títo majú možnosť byť prítomní počas obhajoby esejí svojich študentov v súťažnej miestnosti, okrem toho majú odborný program – workshopy organizované zástupcami Fridrich Ebert Stiftung, Slovenským strediskom pre ľudské práva, Informačnou kanceláriou RE a IUVENTOU (oblasť ľudských práv riešime ako prioritnú úlohu v oblasti práce s mládežou, pripravujeme vzdelávanie multiplikátorov, prezentujeme KOMPAS – príručku pre výchovu žiakov k ľudským právam, realizujeme kampane a pod.).
Víťazní študenti získavajú každoročne hodnotné ceny od spolupracujúcich organizácií a pobyty v zahraničí na konferencii organizovanej UNESCO v Bulharsku a Nemecku. 
Priebeh každého ročníka súťaže je spracovaný každoročne do záverečnej správy – Kroniky. Správu z posledného ročníka prikladám, ostatné správy – Kroniky je možné nájsť na stránke www.olp.sk v časti Kronika OĽP. Každoročne sú vytlačené v náklade 1000 kusov a distribuované do škôl, ktoré sa zapojili do súťaže.
Súčasťou OĽP sú aj semináre, ktoré prebiehajú v každom kraji a zúčastňujú sa na nich učitelia ON, NoS a lektori – zástupcovia významných organizácií a inštitúcií (Slovenské stredisko pre ľudské práva, MPSVaR, Ústredie práce, soc. vecí a rodiny, Informačná kancelária RE,....).“ 

4. Zintenzívnenie monitoringu, systematického vzdelávania a mienkotvornej činnosti v oblasti predchádzania antisemitizmu. 
Úloha doplnená v roku 2008 v rámci dodatku o aktualizácii akčného plánu: 
Uskutočniť vzdelávacie aktivity súvisiace s problematikou antisemitizmu na útvaroch Riaditeľstva hraničnej polície Sobrance. 

Termín: 2008
Zodpovední: Úrad hraničnej a cudzineckej polície prezídia PZ
Finančné zabezpečenie: z rozpočtovej kapitoly MV SR

Stav: Úloha nebola splnená.

Zdôvodnenie:
V predložených podkladoch k plneniu úloh akčného plánu od príslušného subjektu informácie o realizácii a vyhodnotení tejto úlohy absentovali. 

5. Realizácia aktivít zameraných na riešenie problematiky znevýhodnených skupín obyvateľstva. 

5.1. Príprava a implementácia legislatívnych a strategických materiálov a realizácia projektov
Úloha 5.1.C: 
Ministerstvo školstva SR zabezpečí v praxi aplikáciu Koncepcie integrovaného vzdelávania rómskych detí a mládeže vrátane rozvoja stredoškolského a vysokoškolského vzdelávania s cieľom vyrovnať šance rómskych detí v prístupe k vzdelávaniu aj v spolupráci s MVO. 

Termín: stála úloha
Zodpovední: MŠ SR, MVO 
Finančné zabezpečenie: z rozpočtovej kapitoly MŠ SR

Stav: Úloha bola splnená. 

Plnenie:
Dňa 2. apríla 2008 bolo vládou SR uznesením č. 206/2008 schválená Koncepcia výchovy a vzdelávania rómskych detí a žiakov vrátane rozvoja stredoškolského a vysokoškolského vzdelávania.
Uvedená koncepcia bola vypracovaná na základe požiadaviek a potrieb praxe. Na vytvorení materiálu sa spolupodieľali členovia Rady expertov MŠ SR pre výchovu a vzdelávanie Rómov. 

Návrh koncepcie sa skladá z troch základných častí a troch príloh: 
-	analýza súčasného stavu, ktorej nosnou časťou je uskutočnený prieskum o postavení dieťaťa a žiaka zo sociálne znevýhodneného prostredia v školskom výchovno – vzdelávacom systéme SR, 
-	koncepčné zámery,
-	navrhované odporúčania a opatrenia na zlepšenie vzdelanostnej úrovne.

V rámci zabezpečenia plnenia úloh vyplývajúcich  z uznesenia vlády SR č. 206 zo dňa 2. apríla 2008 bod C.1. bol vypracovaný a podpredsedom vlády a ministrom školstva schválený dňa 30.6.2008 Harmonogram projektov a programov na realizáciu Koncepcie výchovy a vzdelávania rómskych detí a žiakov vrátane rozvoja stredoškolského a vysokoškolského vzdelávania.
Jedným z projektov realizovaných v roku 2008 bol rozvojový projekt „E-vzdelávanie pre žiakov zo sociálne znevýhodneného prostredia 2008“. Celkovo na výzvu bolo prihlásených 148 projektov,   z toho 23 nebolo podaných v súlade s výzvou a 25 projektov bolo úspešných v objeme  finančných prostriedkov 4 938 000,- Sk.“

Zoznam vybraných projektov „E-vzdelávanie pre žiakov zo sociálne znevýhodneného prostredia 2008“
P.č.	Realizátor projektu          	Názov projektu	Dotácia        z MŠ SR         (v Sk)	
1.	ZŠ Kružlová, 090 02	„KNIŽNICA“ interaktívna učebňa rozvíjajúca čitateľskú gramotnosť žiakov a ich rodičov	200 000	
				
2.	ZŠ s MŠ, Gaboltov, 086 02 	Zvýšenie čitateľskej gramotnosti žiakov zo SZP	200 000	
				
3.	ZŠ, Hlinné 138, 094 35	Špecializovaná odborná učebňa	195 000	
				
4.	ZŠ Školská 212, 059 92 Huncovce	Komunikácia bez bariér	200 000	
				
5. 	ZŠ s MŠ Školská 478, 086 33 Zborov	Podpora čitateľskej gramotnosti a komunikačných zručností rómskych žiakov 	200 000	
				
6.	ZŠ Ďurkov 274, 044 19	Nebojme sa čítania	190 000	
				
7.	ZŠ Oriešková 8, 076 84 Leles 	Učte nás "vedieť", chceme byť ako iní	200 000	
				
8.	ZŠ a MŠ Hlavná 113/68, 082 67 Terňa	Digitálny šlabikár. Vytvorenie interaktívnej učebne pre rozvoj čitateľskej gramotnosti zo sociálne znevýhodneného prostredia	200 000	
				
9.	ZŠ s VJM Lajosa Mocsáryho, Farská Lúka 64/B, 986 01 Fiľakovo	Počítač - môj priateľ	175 000	
				
10.	ZŠ Komenského 4, 078 01 Sečovce	Rozvoj čitateľskej gramotnosti s využitím IKT pre žiakov zo sociálne znevýhodneného prostredia	190 000	
				
11.	ZŠ Budkovce 355, 072 15 Budkovce	Vedomosť = budúcnosť	200 000	
12.	ZŠ Polianska 1, 040 01 Košice	Rozvoj čitateľskej, komunikačnej a počítačovej gramotnosti u žiakov zo sociálne znevýhodneného prostredia 	200 000	
				
13.	ZŠ s VJM Ferenca Kazinczyho, Mierová 491, 982 01 Tornaľa	E-vzdelávanie pre žiakov zo sociálne znevýhodneného prostredia 	200 000	
				
14.	ZŠ Zimná 190, 049 25 Dobšiná 	Pomôž mi čítať!	200 000	
				
15.	ZŠ Klokočova 742, 981 01 Hnúšťa	Štvrtá dimenzia	200 000	
16.	ZŠ Kluknava 43, 053 51 Kluknava	BKB - búranie komunikačných bariér a podpora čitateľskej gramotnosti	200 000	
				
17.	ZŠ Janka Alexyho 1941/1, 960 01 Zvolen	IKT pre všetkých 	200 000	
				
18.	ZŠ s MŠ, Koperníkova 21, 059 51 Poprad - Matejovce	"Náruč poznania a istoty"	200 000	
				
19.	CZŠ sv. Gorazda, Solivarská 49, 080 05 Prešov	Kútik interaktívnej komunikácie	188 000	
				
20.	ZŠ s MŠ Šarišské Jastrabie 065 48	Učme sa hravo a spoločne	200 000	
				
21.	ZŠ Petra Škrabáka, Ul. Martina Hattalu 2151, 026 01 Dolný Kubín	Nové formy práce s deťmi zo sociálne znevýhodneného prostredia	200 000	
				
22.	ZŠ  Valaská Belá 242, 972 28	Tvorivé čítanie	200 000	
				
23.	ZŠ Jána Amosa Komenského, Nová cesta 9, 941 10 Tvrdošovce	Chceme vedieť viac	200 000	
				
24.	ZŠ Jilemnického ul. 11, 929 01 Dunajská Streda	E-vzdelávanie pre žiakov zo sociálne znevýhodneného prostredia 2008	200 000	
				
25.	ZŠ Vrútocká 8, 821 04 Bratislava	Každý môže dostať šancu... (byť uvedomelý, produktívne mysliaci - skutočný víťaz)	200 000	
				
Spolu	 	4938000	

Úloha doplnená v roku 2007 v rámci dodatku o aktualizácii akčného plánu (uznesenie vlády SR č. 157/2007): 
Úrad verejného zdravotníctva SR v rámci realizácie aktivít zameraných na riešenie problematiky znevýhodnených skupín obyvateľstva usmerní regionálne úrady aj naďalej priebežne realizovať zdravotno-výchovné aktivity pre rómsku populáciu zamerané na: osobnú hygienu a hygienu bývania, prevenciu infekčných ochorení, význam očkovania, DDD – prevenciu (deratizácia, dezinsekcia, dezinfekcia), zásady správnej výživy, význam pohybovej aktivity, prevenciu fajčenia a drogových závislostí, prevenciu pohlavných ochorení, HIV/AIDS. 

Termín: priebežne
Zodpovední: Úrad verejného zdravotníctva
Finančné zabezpečenie: z rozpočtovej kapitoly MZ SR

Stav: Úloha je splnená. 

Plnenie:
Úloha sa plnila v rámci realizácie programu „Program podpory zdravia znevýhodnenej rómskej komunity“. Program koordinoval Úrad verejného zdravotníctva SR. Cieľom programu bolo zlepšenie zdravotného stavu a zvýšenie zodpovednosti za vlastné zdravie znevýhodnenej rómskej komunity. V roku 2008 pracovalo v rámci riešenia tohto programu v teréne (v segregovaných a separovaných rómskych lokalitách a osídleniach) 30 komunitných pracovníkov v oblasti zdravotnej výchovy, ktorí zabezpečovali v oblasti zdravotnej výchovy komunikáciu medzi segregovanou osadou a lekármi, sestrami, pôrodnými asistentkami, verejnými zdravotníkmi, a šírili zdravotnú osvetu a informovanosť v komunite. Zároveň sa realizoval Monitoring životného štýlu a zdravotného stavu. Program sa realizoval v spolupráci s Regionálnymi úradmi verejného zdravotníctva (v Košiciach, Poprade, Prešove, Spišskej Novej Vsi, Michalovciach, Bardejove, Starej Ľubovni, Banskej Bystrici, Rimavskej Sobote a Rožňave), Úradom splnomocnenkyne vlády SR pre rómske komunity, regionálnymi kanceláriami Úradu splnomocnenkyne vlády SR pre rómske komunity. 
Komunitní pracovníci zdravotnej výchovy realizovali zdravotno – výchovnú osvetu v rómskej komunite, ktorá bola rozdelená na zdravotnú výchovu v osadách, v Komunitných centrách a školách. Zdravotnovýchovná osveta bola realizovaná formou poradenstva (individuálneho a skupinového) – riešenie aktuálnych problémov v osadách prípadne u individuálnych klientov:
•	poradenstvo v oblasti základných hygienických návykov,
•	poradenstvo pri bežných ochoreniach a pri ošetrovaní drobných poranení, 
•	poradenstvo zamerané na zlepšovanie životného prostredia osád (odstraňovanie divokých skládok, úprava okolia vodných zdrojov a pod.),
•	poradenstvo zamerané na správnu starostlivosť o dieťa,
•	poradenstvo v oblasti zvyšovania informovanosti o zdravotnej starostlivosti, právach a povinnostiach pacienta.

Uznesením vlády SR č. 56 z 21. januára 2009 vláda SR zrušila úlohu C 22 uznesenia vlády SR č. 278 z 23. apríla 2003 - predložiť na rokovanie vlády Národný program ochrany reprodukčného zdravia a súčasne a uložila ministrovi zdravotníctva úlohu vytvoriť a predložiť na rokovanie vlády do 30. júna 2009 Národný program starostlivosti o ženy, bezpečné materstvo a reprodukčné zdravie. V súčasnosti MZ SR pripravuje národný program v spolupráci s pracovnou skupinou na tvorbu národného programu.
Úloha doplnená v roku 2008 v rámci dodatku o aktualizácii akčného plánu: 
Ministerstvo výstavby a regionálneho rozvoja SR pre zvýšenie dostupnosti bývania pre príjmovo slabšie skupiny obyvateľstva v rámci Programu rozvoja bývania poskytne podporu na výstavbu nájomných bytov formou dotácií.

Termín: priebežne
Zodpovední: MVRR SR 
Finančné zabezpečenie: z rozpočtovej kapitoly MVRR SR

Stav: Úloha je splnená. 

Plnenie:
V roku 2008 bolo Ministerstvom výstavby a regionálneho rozvoja SR podporených 3 408 bytov formou dotácie vo výške 1 249 993 000 Sk (41 492 166,24 €). Z vedeného počtu bolo 657 bytov nižšieho štandardu. Zároveň boli podporené formou úveru zo Štátneho fondu rozvoja bývania vo výške 2 805 420 000  Sk (93 122 883,89 €).
Úloha doplnená v roku 2008 v rámci dodatku o aktualizácii akčného plánu: 
Ministerstvo výstavby a regionálneho rozvoja SR prostredníctvom Štátneho fondu rozvoja bývania poskytne podporu na výstavbu a obnovu zariadení sociálnych služieb.

Termín: priebežne
Zodpovední: MVRR SR 
Finančné zabezpečenie: z rozpočtovej kapitoly MVRR SR

Stav: Úloha je čiastočne splnená. 

Plnenie:
V roku 2008 Štátny fond rozvoja bývania uzatvoril 6 zmlúv na podporu výstavby a obnovy zariadení sociálnych služieb. Podpora predstavovala finančnú čiastku vo výške 29 709 000 Sk (986 158,14 €) na 84 lôžok. Výstavba zariadení sociálnych služieb bola podporená v mestách a obciach Zlaté Moravce (5 lôžok), Fiľakovo (15 lôžok), Nová Dedina (4 lôžka), Štiavnik (2 x 18 lôžok) a Unín (24 lôžok).
Úloha doplnená v roku 2008 v rámci dodatku o aktualizácii akčného plánu: 
Vyhodnotiť realizáciu projektu policajných špecialistov pre prácu s komunitami v rutinnej prevádzke a modifikovať jeho ďalšiu realizáciu podľa výsledkov hodnotenia.

Termín: priebežne
Zodpovední: Odbor poriadkovej polície prezídia PZ
Finančné zabezpečenie: z rozpočtovej kapitoly MV SR

Stav: Úloha je splnená. 

Plnenie:
Odbor poriadkovej polície Prezídia PZ v roku 2008 vyhodnotil Projekt policajných špecialistov pre prácu s komunitami v komplexnom materiáli: „Vyhodnotenie rutinnej prevádzky projektu policajných špecialistov pre prácu s komunitami a návrh zmien“. Po schválení vyššie uvedeného materiálu v porade vedenia Prezídia Policajného zboru zo dňa 27.10.2008, bol materiál dňa 28. októbra 2008 zaslaný na pripomienkové konanie na útvary MV SR. Po ukončení pripomienkového konania a následnom vyhodnotení pripomienok, bol materiál pod. č. p. PPZ-37-89/OPP-2008 (dňa 24.novembra 2008) zaslaný kancelárii prezidenta Policajného zboru na jeho predloženie na rokovanie porady vedenia MV SR v termíne do 30. novembra 2008. Následne bol predmetný materiál schválený členmi porady vedenia MV SR per – rollam zo dňa 12. 1. 2009.
Vzhľadom na pozitívnu odozvu pôsobenia referentov špecialistov a zavedenia rutinnej prevádzky policajných špecialistov pre prácu s komunitami, ako aj po konzultáciách s úradom splnomocnenca vlády Slovenskej republiky pre rómske komunity, bolo Vyhodnotením rutinnej prevádzky projektu policajných špecialistov pre prácu s komunitami a návrhu zmien navrhnuté a schválené vytvorenie 112 nových funkcií referentov špecialistov.

5.2 Systematické vzdelávanie zamestnancov ústredných orgánov štátnej správy 	a zamestnanci územnej samosprávy v oblasti zachovávania zásady rovnakého 	zaobchádzania s mužmi a ženami. 
Úloha 5.2.A: 
MPSVR SR bude zabezpečovať systematické (cyklické) vzdelávanie zamestnancov ústredných orgánov štátnej správy a zamestnancov územnej samosprávy o princípoch rodovej rovnosti a uplatňovaní stratégie gender mainstreaming. 

Termín: 2008
Zodpovední: MPSVR SR
Finančné zabezpečenie: z rozpočtovej kapitoly MPSVR SR

Stav: Úloha je čiastočne splnená. 

Plnenie:
Úloha bola Dodatkom z roku 2008 rozšírená o zamestnancov územnej samosprávy, ako cieľovej skupiny vzdelávacích aktivít. 

MPSVR SR dňa 15. 5. 2008 realizovalo medzinárodnú konferenciu pod názvom: Manažment prorodových a prorodinných vzťahov. Súčasťou konferencie bolo odovzdávanie ocenení v súťaži „Zamestnávateľ ústretový k rodine“. 
MPSVR SR je gestorom prípravy Národnej stratégie rodovej rovnosti pre roky 2009 – 2013, ktorá sa bude zaoberať i predchádzaniu akejkoľvek diskriminácie žien a mužov, sektorovou segregáciou žien a mužov, diskrimináciou žien a mužov na trhu práce, násilím páchaným na ženách či viacnásobnou diskrimináciou žien a mužov. 
MPSVR SR okrem toho pripravuje aktualizáciu Národného Akčného plánu na prevenciu a elimináciu násilia páchaného na ženách pre roky 2009 – 2012.

Úloha doplnená v roku 2008 v rámci dodatku o aktualizácii akčného plánu: 
	V rámci činnosti Rady vlády SR pre rodovú rovnosť bude realizované vzdelávanie členov rady, exekutívneho a konzultačného výboru v otázke rodovej rovnosti a dodržiavania zásady rovnakého zaobchádzania s mužmi a ženami. 

Termín: priebežne
Zodpovední: Odbor rodovej rovnosti a rovnosti príležitostí MPSVR SR
Finančné zabezpečenie: z rozpočtovej kapitoly MPSVR SR

Stav: Úloha je splnená. 

Plnenie:
Dňa 16. júna 2008 bola realizovaná prednáška Dr. Barbary Stiegler, organizovaná združením ASPEKT a nadáciou Friedrich Ebert Stiftung pre Radu vlády pre rodovú rovnosť a jej členov (cca. 50 účastníkov) s názvom: Rodová rovnosť a formulovanie cieľov a stratégií rodovej politiky. Táto prednáška zároveň odznela aj pre členov konzultačného a exekutívneho výboru. MPSVR SR takisto zabezpečilo preklad publikácie Dr. B. Stiegler s názvom: Podnety pre uplatňovanie rodového hľadiska. 
Pre členov Exekutívneho a Konzultačného výboru bola 2. a 5. júna 2008 zorganizovaná aj prednáška J. Cvikovej zo združenia ASPEKT s názvom: O základných pojmoch rodovej rovnosti. Tejto prednášky sa zúčastnilo približne 40 účastníkov.
Úloha doplnená v roku 2008 v rámci dodatku o aktualizácii akčného plánu: 
	V rámci koordinácie horizontálnej priority rovnosť príležitostí bude zabezpečené školenie pre zamestnancov ministerstiev, ktoré sú riadiacimi orgánmi pre jednotlivé operačné programy. 

Termín: priebežne
Zodpovední: Odbor rodovej rovnosti a rovnosti príležitostí MPSVR SR
Finančné zabezpečenie: z rozpočtovej kapitoly ESF

Stav: Úloha je nesplnená. 

Plnenie:
Školenie v oblasti koordinácie horizontálnej priority rovnosť príležitostí pre zamestnancov ministerstiev, ktoré sú riadiacimi orgánmi pre jednotlivé Operačné programy, bolo presunuté na mesiace marec až apríl 2009. Toto opatrenie bolo uskutočnené z dôvodu posunutia podpisu zmluvy o poskytnutí nenávratného finančného príspevku medzi Ministerstvom práce, sociálnych vecí a rodiny SR a Ministerstvom výstavby a regionálneho rozvoja SR. Školiace aktivity budú finančne zabezpečené prostredníctvom projektu spolufinancovaného z Európskeho regionálneho a rozvojového fondu, konkrétne z Operačného programu Technická pomoc, ktorého riadiacim orgánom je Ministerstvo výstavby a regionálneho rozvoja SR.

Úloha 5.2.B: 
Ministerstvo kultúry SR (ďalej len „MK SR“) zabezpečí systematické vzdelávanie príslušníkov profesijných skupín v oblasti kultúry a vzdelávanie a mienkotvornú činnosť zamestnancov v štátnej správe v oblasti zachovávania zásady rovnakého zaobchádzania s mužmi a ženami. 

Termín: 2008
Zodpovední: MK SR
Finančné zabezpečenie: z rozpočtovej kapitoly MK SR

Stav: Úloha je splnená. 

Plnenie:
Úloha bola plnená prostredníctvom Národného osvetového centra (NOC). NOC v rámci svojich aktivít zabezpečuje zachovávanie zásad rovnakého zaobchádzania s mužmi a ženami. K tomu zorganizovalo NOC – kabinet sociálnej prevencie nasledujúce podujatia: 
1.	Seminár s názvom „Prevencia a eliminácia domáceho násilia“, ktorý sa konal 22. 4. 2008 v Bratislave a poskytol aktuálne informácie o domácom násilí, jeho formách, násilí páchanom na ženách a deťoch, o predchádzaní vzniku takýchto situácií.
2.	Seminár s názvom „Prevencia kriminality v praxi“, sociálno-psychologický výcvik sa uskutočnil v dňoch 3. – 4. 11. 2008 v Senci. Jeho obsahom bolo domáce násilie a jeho analýza. 

NOC okrem toho vydalo dve čísla metodického materiálu Sociálna prevencia a pravidelne informovalo o vyššie uvedených podujatiach na svojej webovej stránke a v časopise Národná osveta.

6. Podpora kultúrnych a spoločenskovedných aktivít venovaných problematike dodržiavania ľudských práv a predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie. 

6.2. Príprava a realizácia aktivít Ministerstva kultúry SR venovaných problematike predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie. 
Úloha: 
MK SR bude v priebehu rokov 2006 – 2008 pokračovať v realizácii rôznych aktivít zameraných na zvýšenie tolerancie verejnosti k menšinovej kultúre a aktivít zameraných na predchádzanie všetkým formám diskriminácie, rasizmu, xenofóbie, antisemitizmu a ostatným prejavom intolerancie prostredníctvom viacerých kultúrnych inštitúcií. Podujatia takéhoto charakteru prispejú k rozvoju a poznaniu rozmanitosti kultúr jednotlivých národnostných menšín, a tým k prehlbovaniu tolerancie, k vytváraniu multikultúrneho prostredia ako aj k podpore procesu inklúzie do väčšinovej spoločnosti. 
Aktivity sa budú realizovať z rozpočtovej kapitoly MK SR. 

Termín: 2006 - 2008
Zodpovední: MK SR
Finančné zabezpečenie: z rozpočtovej kapitoly MK SR

Stav: Úloha je splnená. 

Plnenie:
Repertoár umeleckých a kultúrnych organizácií MK SR je zostavený tak, aby v určitej symetrickej dramaturgickej línii obsahoval diela, ktoré poukazujú na problematiku extrémizmu, rôznych druhov neznášanlivostí a diskriminácií a zároveň zobrazujú aj pozitívny obraz, ktorý prináša dobré spolunažívanie rôznych rás, národností a etnických skupín. 

Štátna opera Banská Bystrica má od roku 2001 v repertoári tanečné dielo Gypsy roots, ktoré sa zaoberá problematikou rasovej neznášanlivosti a spoločenskej intolerancie. V príbehu vystupujú dve skupiny: Rómovia a skinheadi. Nastolením vyhrotených situácií, vzájomných bojov predstavení je divák konfrontovaný s problematikou hraníc tolerancie. Opera uvádza aj hudobné dielo Cigáni, ktorú skomponoval Ruggiero Leoncavallo podľa rovnomennej poviedky A. S. Puškina. Opera zobrazuje príbeh lásky medzi cigánskym dievčaťom Fleanom a šľachticom Raduom a využíva bohatú tradíciu a umelecké kvality rómskeho folklóru. 

Štátna opera Banská Bystrica (ŠOBB) a Nová scéna uvádzajú v súčasnosti svetoznámy americký muzikál Fidlikant na streche. Muzikál Fidlikant na streche je hudobná forma inšpirovaná židovským folklórom a ukrajinskými melódiami, je hra plná ľudskosti, humoru a výzvy k tolerancii. 

Divadelný ústav (DÚ) v rámci svojej publikačnej činnosti vydáva asi 10 knižných titulov ročne, ktoré napomáhajú formovať hodnotové orientácie mladého divadelného publika a nastupujúcej generácie divadelných teoretikov. V roku 2008 vydal DÚ v edícii Slovenská dráma zborník finálových hier rovnomennej súťaže dramatických textov Dráma 2006. V edícii Nová dráma / New Drama vydal Divadelný ústav  zbierku súčasných hier ruských autorov mladej generácie. Téme zhubnosti ponižovania je venovaná hra  Vasilija Sigareva – Vĺčik. 
Špecifickú formu aktivít Divadelného ústavu tvoria produkcie, semináre, workshopy a rôzne prezentácie uvádzané v Štúdiu 12 Divadelného ústavu. V roku 2008 sa v jeho rámci uskutočnili: uvedenie novej inscenácie Divadla bez domova Deň mŕtvych (hrajú predajcovia pouličného časopisu Nota bene, ako aj telesne hendikepovaná mládež z DSS Gaudeamus - 4. 6. 2008) Uviedli tiež inscenáciu Osud kocky - hosťovanie Divadla Tiché iskry – profesionálne divadlo nepočujúcich: predstavenia: 23. 5. 2008, 21. 11. 2008. 
DÚ tiež organizuje pravidelne tzv. Focus (programová sekcia na festivale Nová dráma/New Drama a podujatia v Štúdiu 12). Je to jedinečná forma spoznávania iných kultúr a národov prostredníctvom divadla a drámy a tak prispieva k tolerancii a rešpektovaniu inakosti. Cieľom celoročného projektu Focus je zaostriť pohľad na jednotlivé krajiny Európy a sveta prostredníctvom prezentácie súčasnej divadelnej tvorby, tendencií, textov, autorov a inovatívnych postupov. V spolupráci s OZ Človek v ohrození sa v dňoch 12. – 16. 11. 2008 uskutočnilo  premietanie filmov  v rámci Medzinárodného festivalu dokumentárnych filmov s ľudsko-právnou tematikou – Jeden svet. V dňoch 9. 5. a 6. 12. 2009 v Štúdiu 12 uskutočnil medzinárodný festival bezdomoveckých divadiel krajín V4 - ERROR, ktorý organizuje Divadlo bez domova.
Samostatné oddelenie Divadelného ústavu Centrum pre komunitné divadlo - Divadlo z Pasáže zameriava celú svoju činnosť na umelecké a kultúrno-vzdelávacie aktivity vo vzťahu k marginálnym skupinám obyvateľstva, medzi ktoré patria predovšetkým aktivity spojené s prípravou mládeže tejto komunity na rôzne povolania, umeleckú činnosť, začlenenie sa do spoločnosti a zrovnoprávnenie. K posledným významným aktivitám Centra pre komunitné divadlo patril III. ročník Medzinárodného festivalu Arteterapia: Z okraja do stredu, ktorý sa konal v dňoch 23. - 26. 10. 2008 v Banskej Bystrici. Centrum pre komunitné divadlo - Divadlo z Pasáže pokračovalo vo svojich aktivitách na poli slovenského i medzinárodného divadla. V októbri 2008 prebehol v poradí 4. ročník Medzinárodného festivalu Arteterapia.

Hudobné centrum pokračovalo vo svojich aktivitách zameraných na zvýšenie tolerancie verejnosti k menšinovým kultúram formou organizovania podujatí zameraných na územné oblasti s jazykovo zmiešanou populáciou a to hlavne v mestách na južnom Slovensku, ale i na východnom Slovensku pre občanov patriacich k rusínskej a rómskej národnosti. Organizovali výchovné koncerty pre žiakov 1. a 2. stupňa základných škôl a stredoškolskú mládež. Ďalej podchycovali  mladé talenty z jednotlivých menšinových skupín a dávali im priestor na rozvíjanie talentov v rámci aktivity Fórum mladých talentov, posielali ich na domáce i medzinárodné interpretačné súťaže,  a tým im dávali príležitosť porovnávať svoju umeleckú kreativitu s ostatnými mladými interpretmi z celého sveta. Jednotliví vybraní umelci patriaci k rôznym národnostným menšinám, ktorí dosiahli medzinárodného uznania a ocenenia a európskych i svetových pódiách, dostali príležitosť preukázať svoje majstrovstvo na dvoch festivaloch, ktoré organizuje Hudobné centrum, a to na Stredoeurópskom festivale koncertných umelcov v Žiline a na festivale Melos-Étos. 

Štátny slovenský orchester Žilina (ŠKO). Ako spoluorganizátor sa ŠKO Žilina podieľal v Žiline na príprave akcií zahŕňajúcich aj ohrozené skupiny obyvateľstva. Boli to Dni nádeje (protidrogový festival), Stredoeurópsky festival koncertného umenia, Jašidielňa (medzinárodný festival pre deti s mentálnym postihnutím), Literárny festival (z tvorby autorov rôznych národov a vierovyznaní).

Slovenský filmový ústav v roku 2008 pripravil zastúpenie slovenských audiovizuálnych diel na podujatia, ktoré sa venovali ľudským právam a medziľudským vzťahom. Na 5. Medzinárodnom festivale dokumentárnych filmov o ľudských právach, VERZIO, ktorý sa konal v dňoch 4. – 9. novembra 2008, bol uvedený film režiséra J. Lehotského „Slepé lásky“. V dňoch 12. - 16. novembra 2008 sa konal v Bratislave medzinárodný festival dokumentárnych filmov s tematikou problémov a komplikovaných spoločenských, politických a ekonomických vzťahov „JEDEN SVET“.  V rámci festivalu bola prvý krát v tomto roku vytvorená sekcia Slovenský dokumentárny film a uvedené boli slovenské audiovizuálne diela zamerané na oblasť informovanosti o bariérach zdravotne znevýhodnených ľudí: Slepé lásky (réžia J. Lehotský, Môj otec Gulag - réžia F. Palonder a Malý domov - réžia Jaro Vojtek).

BIBIANA (Medzinárodný dom umenia pre deti) pokračovala aj v  roku 2008 v cykle výstav, ktorý má za cieľ  priblížiť spôsob života, kultúru a dejiny menšín žijúcich na Slovensku pod názvom Dialógy o tolerancii. Postupne v ňom cez pohľad na život detí približuje minority žijúce na Slovensku. Projekt dopĺňajú divadelné programy, tvorivé dielne a premietanie video – dokumentov na túto tému. Ide o poznanie života a kultúry rómskej, židovskej, rusínskej, chorvátskej menšiny a maďarskej menšiny. V roku 2008 BIBIANA pripravovala výstavu Karpatskí Nemci, ktorá bude otvorená v roku 2009. Výstava o kultúre maďarskej národnostnej menšiny je naplánovaná na rok 2010. BIBIANA pokračovala aj v cykle rozprávok národnostných menšín žijúcich na Slovensku „Akí sme“. V roku 2008 dramaturgia pripravovala realizáciu divadelného predstavenia na motívy židovských rozprávok pod názvom Nezabudni, ktorá by mala mať premiéru v roku 2009. Rozpracovaný je aj scenár maďarskej rozprávky. Jej uvedenie sa plánuje v roku 2010. BIBIANA pripravila aj ďalší titul projektu Európske rozprávky, ktorý sa začal v roku 2006 premiérou talianskej rozprávky Kde líšky dávajú dobrú noc, pokračoval nemeckou rozprávkou Čarodejníkov učeň, titulom Kráľ škriatkov, ktorý vznikol na motívy anglickej rozprávky. V januári 2008 sa uskutočnila premiéra nového titulu podľa francúzskej predlohy Slncová panna. V roku 2009 pripravuje v rámci tohto cyklu ešte premiéru slovenskej rozprávky. Cieľom tohto projektu je poukázať na spoločné európske kultúrne korene a súčasne na národné a lokálne odlišnosti. Prostredníctvom cyklu výstav Poď do môjho sveta BIBIANA približuje malým návštevníkom jednotlivé zdravotné postihy, s ktorými postihnuté deti žijú. Hlavnou myšlienkou je pomôcť procesu integrácie týchto menšín do spoločnosti, vytvoriť pre možnosti sebarealizácie. 

Maďarský umelecký súbor Mladé srdcia – Ifjú Szivek v roku 2008 uskutočnil pre žiakov základných a stredných škôl na  území Slovenskej republiky 7 vystúpení pre rómske deti (Okoč, Jelka, Fiľakovo, Zemianská Olča, Veľké Trakany, Čierna nad Tisou, Kráľovský Chlmec). V januári 2008 súbor tiež absolvoval benefičné vystúpenie pre deti s onkologickým ochorením. 
Úloha doplnená v roku 2008 v rámci dodatku o aktualizácii akčného plánu: 
Prostredníctvom grantového systému Ministerstva kultúry SR, predovšetkým grantových programov Kultúra národnostných menšín a Kultúra znevýhodnených skupín obyvateľstva sa budú podporovať kultúrne aktivity zamerané na predchádzanie diskriminácie a prevenciu proti všetkých formám násilia. 

Termín: 2008
Zodpovední: MK SR
Finančné zabezpečenie: z rozpočtovej kapitoly MK SR

Stav: Úloha je splnená. 

Plnenie:
MK SR zabezpečovalo v roku 2008 úlohy vyplývajúce z Akčného plánu prostredníctvom dvoch grantových programov: Kultúra národnostných menšín a Kultúra znevýhodnených skupín obyvateľstva. Tieto podprogramy sú priamo zamerané na podporu kultúrnych aktivít v oblasti predchádzania diskriminácie a podporu rovnosti príležitostí. V roku 2008 odborné grantové komisie prerozdelili v rámci programu Kultúra národnostných menšín sumu 100 642 000,- Sk (podpora vzájomného poznávania a spolupráce jednotlivých kultúr je zvlášť priorizovaná v podprograme Kultúrna politika). V rámci grantového programu Kultúra znevýhodnených skupín obyvateľstva prerozdelila odborná komisia sumu 6 000 000,- Sk (podpora kultúry občanov so zdravotným postihnutím, starších ľudí, marginalizovaných skupín detí a mládeže, migrantov a pod.). 
Grantový program Kultúra národnostných menšín slúži na podporu a rozvoj kultúry národnostných menšín, na zachovanie ich identity a materinského jazyka, ako aj vytváranie rovnosti príležitostí. Grantový program reaguje na aktuálne zmeny, priority a kultúrne potreby národnostných menšín. Členovia odborných komisií posudzujú požiadavky národnostných menšín zo zorného uhla optimalizácie života kultúry a kultúrneho života každej národnostnej menšiny. Dotácie sú zamerané predovšetkým podporu: kultúrnych aktivít národnostných menšín, tvorby a šírenia kultúrnych hodnôt národnostných menšín, zachovania a rozvoja kultúry národnostných menšín. Základným cieľom programu je podporovať: kultúrne aktivity národnostných menšín, vydávanie periodickej a neperiodickej tlače, prezentácie národnostnej kultúry smerom k majorite, realizáciu seminárov a konferencií národnostných kultúrnych aktivít s celoštátnym alebo s medzinárodným rozmerom, výskum sociologického, etnografického a historického vývoja národnostných menšín na území Slovenska, produkciu dokumentárnych filmov o národnostných menšinách.

Grantový program Kultúra znevýhodnených skupín obyvateľstva slúži na podporu a rozvoj kultúrnych potrieb znevýhodnených skupín obyvateľstva a tiež na podporu rovnosti príležitostí v oblasti kultúry, kompenzácie znevýhodnenia a uľahčenie prístupu marginalizovaných skupín ku kultúre. Program je okrem iného zameraný aj na podporu kultúrnych aktivít smerujúcich k integrácii cudzincov (s dôrazom na ženy – migrantky a deti migrantov) a vytára podmienky na financovanie kultúrnych podujatí organizovaných na začlenenie sa týchto skupín do spoločnosti (v rokoch 2007 a 2008 boli prerozdelené finančné prostriedky vo výške 205 000 Sk). Program je tiež zameraný na podporu medzikultúrneho dialógu, ktorý napomáha poznávanie iných kultúr a tým prispieva k odbúravaniu predsudkov a rozvoju tolerancie v slovenskej spoločnosti. 
Program Kultúra znevýhodnených skupín obyvateľstva slúži tiež na podporu kultúry osôb so zdravotným postihnutím (všetky druhy zdravotného postihnutia: občania s telesným, mentálnym, zrakovým, sluchovým postihnutím, vrátane ochrany duševného zdravia), znevýhodnených skupín detí a mládeže (deti z detských domovov, deti žijúce v marginalizovaných rómskych komunitách a pod.), starších ľudí, bezdomovcov, na podporu projektov v oblasti kultúry prispievajúcich k implementácii rodovej rovnosti (ženy - matky, týrané ženy, nediskriminácia žien po 45 roku života, rómske ženy a pod.), ako aj projektov podporujúcich trvalú udržateľnosť kultúrnych aktivít znevýhodnených skupín obyvateľstva. Dotácie tiež slúžia na podporu kultúrno-spoločenských projektov, ktoré vedú k potláčaniu všetkých foriem násilia, diskriminácie, rasizmu, xenofóbie, extrémizmu, vychovávajú k tolerancii a prijímaniu inakosti 

Prehľad financovania kultúry znevýhodnených skupín obyvateľstva z grantového programu Kultúra znevýhodnených skupín obyvateľstva MK SR v rokoch 2005 – 2008:

Rok	Rozdelená dotácia v Sk	
2005	3 011 000	
2006	3 010 000	
2007	6 000 000	
2008	6 000 000     	

Podpora  národnostnej kultúry z grantového programu Kultúra národnostných menšín za rok 2008:

Národnostná menšina	Rok 2008	
Bulharská	850 000	
Ceská	4 922 000	
Chorvátska	1 550 000	
Maďarská	53 609 000	
Moravská	600 000	
Nemecká	3 500 000	
Poľská	1 650 000	
Rusínska	5 490 000	
Rómska	15 030 000	
Ruská	1 220 000	
Ukrajinská	4 082 000	
Zidovská	1 900 000	
Projekty kultúrna politka	6 239 000	
spolu:	100 642 000	

V rámci programov Kultúra národnostných menšín a Kultúra znevýhodnených skupín obyvateľstva sa realizovali niektoré významné podujatia.

•	Európske Rómske kováčske sympózium – medzinárodné stretnutie rómskych kováčov a prezentácia rómskych umeleckých remeselných zručností (Chartikano – občianske združenie, Dunajská Lužná – 500 000 Sk);
•	IV. Medzinárodný rómsky festival – medzinárodná prezentácia tradičného rómskeho hudobného umenia i rómskych kapiel a hudobníkov z netradičných žánrov (Rada mimovládnych organizácií rómskych komunít, Bratislava – 400 000 Sk);
•	Balval Fest – festival tradičnej rómskej kultúry v multikultúrnom prostredí mesta Kokavy nad Rimavicou (OZ Láčho drom, Kokava nad Rimavicou – 320 000 Sk);
•	Jagalo Ternipen (Ohnivá mladosť) – II. ročník Medzinárodného mládežníckeho festivalu rómskych tanečných súborov moderného tanca, stretnutie mladých rómskych hudobných a speváckych telies (Centrum sociálnej pomoci mladých, Lučenec – 100 000 Sk);
•	Seminár Národnostné menšiny v Európe (Český spolek na Slovensku, Košice – 200 000 Sk);
•	Konferencia: Umenie a rómska duša (občianske združenie Horúci tím, Čičava – 50 000 S);
•	Seminár národnostných menšín k 15. výročiu samostatnosti SR spojený s výstavou aktivít chorvátskej menšín (Chorvátsky kultúrny zväz na Slovensku – Hrvatski kulturni savez u Slovačkoj – 250 000 Sk);
•	XI. Večer kultúry národnostných menšín (Klub národnostných menšín a Pamätná izba Sándora Máraiho, Košice – 50 000 Sk);
•	Festival Slnko svieti pre každého (mesto Giraltovce – 300 000 Sk);
•	Cesta svetla – fotografická súťaž k odbúravaniu bariér (Únia nevidiacich a slabozrakých Slovenska – 250 000 Sk);
•	Krivé zrkadlá a Výtvarný salón (Združenie na pomoc ľuďom s mentálnym postihnutím v SR – obe  podujatia boli podporené sumou 150 000 Sk). 

Ministerstvo kultúry Slovenskej republiky podporilo prostredníctvom grantového systému – program Audiovízia – aj audiovizuálne diela, ktoré sú zamerané proti násiliu, rasizmu, intolerancii, xenofóbii a diskriminácii, aj audiovizuálne diela propagujúce kultúrnu znášanlivosť:
•	Nicholas G. Winton – Sila ľudskosti: dokumentárny film o slušnosti, láske a sile ľudskej odvahy, film je o mužovi, ktorý zachránil 669 prevažne židovských detí z anektovaného Československa;
•	film Roming: príbeh zo života rómskej menšiny v súčasnom svete a ich spolužitie s väčšinovým  národom, film hovorí o spôsobe ich života, o vzťahoch medzi  Rómami a ostatným obyvateľstvom a o ich kultúre;
•	Nickyho rodina: dokument o doposiaľ žijúcich deťoch,  ktoré zachránil sir Nicholas Winton, Anglická rapsódia: príbeh o jednom z týchto záchranených detí;
•	Cesta za úspechom: sen mongolských žien o lepšom živote, vďaka rozvojovej pomoci Európanov, ide o dokumentárny film hovoriaci o strete ľudí  z dvoch rozdielnych častí sveta, kultúr a tradícií;
•	Marhuľový ostrov: film o spolužití rôznych národností na území južného Slovenska., o spolužití, ktoré nie je bezkonfliktné, no zároveň ponúka možnosť blízkeho spoznania sa a pochopenia;
•	Nedodržaný sľub – je filmovou rekonštrukciou netypického vojnového príbehu židovského chlapca, keď sa rodine naskytne príležitosť emigrovať do Palestíny, ich otec neistú budúcnosť odmietne;
•	Rómsky holokaust – je to film o rasovom prenasledovaní Rómov počas 2. svetovej vojny;
•	Posledná maringotka – je dielo o osudoch posledných autentických komediantov v strednej Európe (na Slovensku, v Maďarsku, v Čechách a v Nemecku), v širšom spektre kontextov – v sociálnom, kultúrnom a spoločenskom;
•	Cinka Panna – životný príbeh najslávnejšej cigánskej primášky, ktorá hľadá svoje miesto v živote, vo svojej komunite rómskych kočovníkov a v širších spoločenských vrstvách;
•	Návrat bocianov – je to príbeh mladej nemeckej letušky, prichádzajúcej k babke na Slovensko nastoľuje otázky hľadania identity a možnosti dialógu medzi kultúrami.

Podujatia realizované občianskymi združeniami, ktoré zabezpečujú rozvoj kultúr národnostných menšín a znevýhodnených skupín obyvateľstva, boli v sledovanom období podporované z grantového systému MK SR a ich základným cieľom bolo podporovať rozvoj vzájomnosti a tolerancie. Ide o tradičné sviatky a festivaly národnostnej kultúry, ktorých zámerom je prezentovať kultúru, zvyky a obyčaje jednotlivých národnostných menšín. Súčasťou festivalu sú aj prezentácie kultúrnych telies z materských krajín, ako aj umeleckých súborov iných národnostných menšín žijúcich na Slovensku:
•	Rómske centrum Ternipen, Snina – Tvorivá dielňa;
•	Chorvátsky kultúrny zväz na Slovensku, Bratislava – Festival chorvátskej kultúry, Bratislava;
•	Poľský klub, Bratislava – Poľské dni kultúry, Košice;
•	Karpatskonemecký spolok na Slovensku, Košice – Sviatok kultúry a vzájomnosti Karpatskonemeckého spolku;
•	Zväz Rusínov – Ukrajincov Slovenskej republiky, Prešov – Festival drámy a umeleckého slova, Medzilaborce;
•	Zväz Rusínov – Ukrajincov Slovenskej republiky, Prešov – Slávnosti kultúry vo Svidníku;
•	Zväz Rusínov – Ukrajincov Slovenskej republiky, Prešov –  Festival duchovnej piesne;
•	Csemadok, Galanta – Kodályove dni – Celoslovenský festival speváckych zborov;
•	Csemadok, Dunajská Streda – Podunajská jar, Dunajská Streda – celoslovenská prehliadka detských a bábkarských divadelných súborov;
•	EFFETA – stredisko sv. Františka Saleského, Nitra – Medzinárodný festival nepočujúcich;
•	Tanečný klub Danube, Bratislava – Medzinárodná súťaž v spoločenskom tanci na vozíčku.
Úloha doplnená v roku 2008 v rámci dodatku o aktualizácii akčného plánu: 
Ministerstvo kultúry SR bude prostredníctvom organizácií v zriaďovateľskej pôsobnosti ministerstva pokračovať v realizácii kultúrnych aktivít zameraných na zvýšenie tolerancie verejnosti k menšinovým kultúram a tiež aktivít zameraných na predchádzanie všetkým formám diskriminácie, rasizmu, xenofóbie, antisemitizmu a ostatným prejavom intolerancie s cieľom podporiť rozvoj a poznanie rozmanitosti kultúr jednotlivých národnostných menšín a znevýhodnených skupín obyvateľstva, prehlbovať toleranciu, prispievať k vytváraniu multikultúrneho prostredia a rozvoju procesu sociálnej inklúzie. 

Termín: 2008
Zodpovední: MK SR
Finančné zabezpečenie: z rozpočtovej kapitoly MK SR

Stav: Úloha je splnená. 

Plnenie:
Štátna vedecká knižnica v Banskej Bystrici:
•	Tvorivé dielne – financované v rámci prioritného projektu MK SR – doplnené  o cvičné ľudové hudobné nástroje, detské zvukové hračky, bábky a iný  materiál na tvorivé dielne – 25 tvorivých dielní a 20 špecializovaných výkladov a interaktívnych podujatí v expozíciách múzea so zameraním na prvky dramatoterapie, arteterapie, muzikoterapie a ergoterapie ;
•	Poznávacie exkurzie do múzeí stredného Slovenska pre deti s viacnásobným postihnutím a pre ľudí s duševnými ochoreniami. Práca v rámci projektu sa zameriavala predovšetkým na deti a dospelých ľudí s viacnásobným postihnutím (Domovy sociálnych služieb, špeciálne triedy základných škôl v Banskej Bystrici a Zvolene, študenti Obchodnej akadémie pre telesne postihnutú mládež zo Slovenskej Ľupče), na osoby s duševnými chorobami (Občianske združenie Sanare Banská Bystrica a Delfín Zvolen), so slabozrakými a nevidiacimi ľuďmi a na rómsku mládež. 
•	Špecializované čítacie a internetové pracovisko pre slabozrakých a nevidiacich, ktoré so sprievodom navštívilo vyše 40 používateľov, ktorí využili najmä možnosť prístupu na internet a prenos informácií do zvukovej podoby. 
•	Doplnenie knižničných fondov literatúrou s tematikou predchádzania všetkým formám násilia a zachovávania zásady rovnakého zaobchádzania s mužmi a ženami o vyše 50 titulov. Knižné novinky s touto tematikou boli prezentované na pravidelných výstavkách v oddelení absenčných služieb, v nemeckej študovni, v centre ruských štúdií a v Infocentre USA.
•	Modernizovaná študovňa hudobnín a audiovizuálnych dokumentov – vytváranie  digitalizovanej zvukovej databázy (september 2008) – určené na skvalitnenie prístupu slabozrakým a nevidiacim ľuďom k týmto dokumentom.
•	Spomienkové podujatie – odborný seminár o Hane Gregorovej, ktorá bola vo verejnosti dosiaľ viac vnímaná len ako manželka Jozefa Gregora-Tajovského (v spolupráci s Úniou žien Slovenska a vydavateľstvom Aspekt),
•	Vansovej Lomnička – celoslovenský festival pre ženy (spoluorganizátor). 

Múzeum SNP Banská Bystrica:
•	Otvorené hodiny pre žiakov základných a stredných škôl – podľa požiadaviek učiteľov dejepisu a etickej výchovy – celkom 85 otvorených hodín, ktorých sa zúčastnilo 1750 žiakov a študentov;
•	Anna Franková – história a dnešok – dokumentárna putovná výstava o holokauste a živote židovských rodín počas druhej svetovej vojny, postavená na konkrétnom ľudskom príbehu – inštalovaná na viacerých miestach – Brezno, Komárno, Vrbové, Bratislava, Martin;
•	Projekt vagón – Česká republika – dokumentárna výstava v dobových vagónoch o tragických osudoch ľudí počas holokaustu v období 1939-1945. Otvorenie sa uskutočnilo 26.3.2008 na železničnej stanici Praha – Libeň. Celková návštevnosť - 34 513 osôb.
•	Prednáška Tragédia slovenských židov spojená s premietaním dokumentu „Poslovia nádeje“ a prehliadkou expozície Múzea SNP;
•	67 rokov od prijatia Židovského kódexu – kultúrno – vzdelávací program s premietaním dokumentárneho filmu Poslovia nádeje od režiséra D. Hudeca. 

Slovenská národná galéria Bratislava (SNG): 
•	Tvorivé dielne – aktivity zamerané na rozvoj  tvorivých aktivít detí a mládeže bez ohľadu na sociálnu vrstvu, rasu alebo zdravotné postihnutie. V roku 2008 sa uskutočnilo 150 tvorivých dielní.
•	Animačné programy – realizované v spolupráci s občianskym združením PRIMA s cieľom sprístupniť svet umenia hravou formou mentálne postihnutým občanom. V roku 2008 sa uskutočnilo 80 animačných programov, ktoré znásobili činnosť SNG vo vzťahu k verejnosti a prispeli tak k propagácii humanistických hodnôt a tolerancie. 
•	Špeciálne Tvorivé dielne a animácie v spolupráci s Občianskym združením Človek v ohrození. Predmetom záujmu tohto združenia je dodržiavanie ľudských práv a medzinárodná pomoc.

Slovenská knižnica pre nevidiacich M. Hrebendu v Levoči:
•	Vydávanie slepeckých periodík, ktoré poskytujú priestor zrakovo postihnutým ľuďom na výmenu skúseností v oblasti integrácie medzi zdravých rovesníkov. 
•	Knižničné služby – v procese individuálnej práce s čitateľom má knižnica na zreteli propagáciu vhodných titulov pre nevidiacich a slabozrakých občanov bez ohľadu na pohlavie, vek, vierovyznanie, príslušnosť k národnostnej skupine. Knižnica organizuje taktiež kolektívne podujatia pre všetky skupiny čitateľov. 

Slovenské národné múzeum Bratislava:
Na plnení akčného plánu sa podieľali aj všetky organizačné zložky Slovenského národného múzea (SNM).
Spišské múzeum v Levoči realizovalo úpravu vstupného pre skupiny telesne a zdravotne postihnutých – poskytovanie vstupu zdarma pre tieto kategórie návštevníkov. Realizovali tiež projekt Škola v múzeu – v kreatívnom ateliéri MÚZA pri všetkých podujatiach realizovali aktívnu spoluprácu so špeciálnymi školami v Levoči a v regióne – školy pre osoby so zrakovým postihnutím, sluchovým postihnutím i s mentálnym postihnutím. Na aktivitách usporiadaných pre deti sa aktívne zúčastňujú aj telesne hendikepované deti (historická radnica). 
Osobitnou kategóriou pri plnení akčného plánu v rámci organizácií MK SR sú národnostné múzeá (ako organizačné zložky SNM): Múzeum kultúry Maďarov na Slovensku (Projekt Škola v múzeu – dvojjazyčné prednášky a aktivity pre rôzne skupiny mládeže), Múzeum kultúry Chorvátov na Slovensku, Múzeum židovskej kultúry v Bratislave (Dni židovskej kultúry, Deň obetí holokaustu a rasového násilia), Múzeum ukrajinskej kultúry vo Svidníku (pravidelne organizujú slávnosti kultúry Rusínov a Ukrajincov Slovenska – 54. ročník, ktoré sú aj sviatkom stretania sa a vzájomného obohacovania sa rozmanitých kultúr). Múzeá sú špecializovanými národnostnými inštitúciami, ktoré všetku svoju činnosť vyvíjajú z aspektu širších medzietnických vzťahov s akcentom na menšinu, ktorej kultúru rozvíjajú prioritne. Tieto inštitúcie prispeli k plneniu akčného plánu aj zvýhodneným vstupným pre občanov so zdravotným postihnutím.
Ďalšími inštitúciami, ktoré pomáhajú realizovať akčný plán sú: Múzeum hrad Červený Kameň Častá, Múzeum Bojnice v Bojniciach, Múzeum SNR v Myjave, Hudobné múzeum v Bratislave, Ústredie ľudovej umeleckej výroby (ÚĽUV), tanečné súbory SĽUK, Lúčnica,  atď.

6.4. Zorganizovanie filmového festivalu o menšinách
Úloha 6.4.A: 
Barok Film zabezpečí organizáciu prehliadky filmov Minority film festival o menšinách a všetkých formách diskriminácie, rasizmu, xenofóbie, antisemitizmu a iných prejavoch intolerancie. Pôjde o štvordňovú prehliadku dokumentárnych filmov s tematikou národnostných menšín doplnenú sprievodnými podujatiami premietaniami pod holým nebom, diskusiami, prednáškami, happeningami, koncertmi ethno a world music, výstavami, ochutnávkami národných jedál a nápojov. 
Zámerom je prostredníctvom filmovej prehliadky dokumentovať rôznorodosť menšín a prístupov k nim v histórii aj súčasnosti, predstaviť kultúrne tradície a historické korene kultúr národnostných menšín s dôrazom na zachovanie kultúrnej identity. 
Priblížiť širší kontext menšinovej problematiky, osloviť mladých ľudí, prehlbovať ich vzťah k hodnotám modernej vyspelej civilizácie a viesť ich k poznaniu humanizmu a úcte k človeku. 

Termín: 2006 - 2008 
Zodpovední: Barok Film
Finančné zabezpečenie: 294 764,90 Sk

Stav: Úloha nebola splnená.

Zdôvodnenie:
Na základe uznesenia vlády SR č. 181/2008 zo dňa 26. marca 2008 podliehal výber projektov na realizáciu akčného plánu v roku 2008 jednotným systémom výberu a hodnotenia projektov formou verejnej výzvy na predkladanie projektov. Spoločnosť Barok Film v roku 2008 s týmto projektovým zámerom na zverejnenú výzvu nereagovala a nezúčastnila sa tak procesu výberu projektov
V predchádzajúcich rokoch sa projekt realizoval v rámci akčného plánu a priniesol veľmi uspokojivé výsledky.

6.5. Národný plán výchovy k ľudským právam. 

Koncepcia výchovy k ľudským právam je celospoločenskou záležitosťou, tak ako to vyplýva z dokumentov vydaných OSN v súvislosti s Dekádou výchovy k ľudským právam. Ako súčasť realizácie Dekády OSN v SR bol vypracovaný Národný plán výchovy k ľudským právam na roky 2005 - 2014, ktorý bol schválený operatívnou poradou ministra školstva dňa 8. februára 2005. 
Za realizáciu Národného plánu výchovy k ľudským právam na roky 2005 – 2014 (ďalej len „národný plán výchovy“) zodpovedá Ministerstvo školstva SR (ďalej len „MŠ SR“). Gestorom je Štátny pedagogický ústav (ďalej len „ŠPÚ“), ktorý je zároveň koordinátorom plnenia navrhovaných úloh realizovaných v spolupráci s Metodicko - pedagogickými centrami v SR, Výskumným ústavom detskej psychológie a patopsychológie, Štátnou školskou inšpekciou, Ústavom informácii a prognóz školstva, Štátnym inštitútom odborného vzdelávania a mimovládnymi organizáciami, ktoré sa podieľali na tvorbe Národného plánu výchovy k ľudským právam. 
V záujme dosiahnutia cieľov národného plánu výchovy sa plánujú zmeny vzdelávacieho systému tak, aby celý tento systém bol priaznivý pre praktické uplatňovanie ľudských práv v škole. Zmeny by sa mali vykonať v riadení rezortu školstva, v riadení škôl ako aj v riadení výchovno - vzdelávacieho procesu. 
Cieľom výchovy k ľudským právam v školách by malo byť osvojenie si vedomostí, zručností a postojov, ktoré sú dôležité pre posilňovanie ľudskej dôstojnosti, informovanej a nezávislej participácie na vývoji demokratickej spoločnosti, v súlade s hodnotami, ako sú ľudské práva, rovnosť, pluralita a spravodlivosť. 
Národný plán výchovy by mal viesť k vytvoreniu vyučovacieho procesu, ktorý rešpektuje vývojové charakteristiky žiakov, prispievať k ich rozvoju ako nezávislej a zodpovednej osobnosti, ktorá bude budovať svoje názory a vzťahy na princípoch dôstojnosti a nedotknuteľnosti indivídua. Významné je používanie adekvátnych vyučovacích a výchovných metód pedagógmi. Preto je vzdelávanie k ľudským právam začlenené aj do systému prípravy všetkých pedagógov. 
Špecifickou úlohou v rámci národného plánu výchovy je oblasť práv osôb patriacich k národnostným menšinám a formovanie vzťahu a postojov k národnostným menšinám žijúcim v Slovenskej republike. Národný plán výchovy sa zameriava najmä na výchovu k tolerancii a k odbúravaniu predsudkov, ako aj formovanie vzťahu príslušníkov národnostných menšín k majoritnému národu a zodpovednosti za svoju integráciu do širšieho národného spoločenstva. Veľmi dôležitá je multikultúrna výchova, v oblasti informovania o histórii a kultúre a špecifických právach osôb patriacich k národnostným menšinám žijúcich na území SR. Rovnako aj v oblasti vštepovania občianskych hodnôt potrebných k multikulturalite a utváranie pozitívnych multikultúrnych postojov pri súčasnom pestovaní vlastnej národnej a národnostnej identity. 
Úloha 6.5.A: 
Pripraviť a realizovať kvalitatívnu analýzu (monitoring) ľudských práv v školskom a triednom prostredí. 

Termín: 2006 - 2014
Zodpovední: MŠ SR
Finančné zabezpečenie: z rozpočtovej kapitoly MŠ SR

Stav: Úloha je čiastočne splnená. 

Plnenie:
V rámci plnenia úlohy sa v roku 2008 vytvorili a vytlačili dotazníky z oblasti ľudských práv pre základné a stredné školy v počte 6 800 kusov. Dotazníky sú pripravené pre Štátnu školskú inšpekciu, ktorá ich v školskom roku 2009/2010 použije pri testovaní vedomostí žiakov z oblasti ľudských práv (Vypracovanie nástrojov k indikátoru Úroveň vedomostí a postojov žiakov v oblasti výchovy a vzdelávania k ľudským právam).
Plnením tejto úlohy sa zároveň plní aktualizovaná úloha v rámci dodatku o aktualizácii akčného plánu na rok 2008.
Úloha 6.5.C: 
Uskutočniť a interpretovať výskum sociálnej klímy v súvislosti s aplikáciou práv detí a ľudských práv v materských, základných a stredných školách vrátane špeciálnych škôl, ako aj výskum zameraný na hodnotenie sociálnej klímy z hľadiska integrovaných žiakov so špeciálnymi výchovno - vzdelávacími potrebami v školách. 

Termín: 2008
Zodpovední: MŠ SR
Finančné zabezpečenie: z rozpočtovej kapitoly MŠ SR

Stav: Úloha je splnená. 

Plnenie:
	V roku 2008 sa ukončila prvá etapa  Projektu  monitorovacieho a hodnotiaceho systému rozsahu a kvality výučby k ľudským právam“. V rámci zabezpečovania realizácie monitorovania zároveň Štátna školská inšpekcia vykonávala inšpekčné kontroly.
a)  Úroveň vedomostí a postojov žiakov v oblasti výchovy a vzdelávania k ľudským      právam
V školskom roku 2007/2008 sa vykonali inšpekcie v tých istých 80 základných a 119 stredných školách ako v roku 2006/2007 s cieľom zistiť testom, ako si žiaci osvojili základné poznatky o ľudských právach a slobodách a ako vedia získané vedomosti aplikovať v bežných životných situáciách v škole i mimo nej. Testy vypracoval Štátny pedagogický ústav podľa učebných osnov občianskej výchovy pre základné školy, občianskej náuky a náuky o spoločnosti pre stredné školy. Úspešnosť žiakov v teste sa posudzovala podľa stanovených kritérií: <0 % ─ 39 %) slabá úroveň; <40 % ─ 59 %) priemerná úroveň; <60 % ─ 100 %> dobrá úroveň.
V 80 ZŠ sa testovania zúčastnilo 2 081 žiakov (925 chlapcov a 1156 dievčat). Priemerná úspešnosť žiakov v časti testu základné vedomosti bola 67,70 % (dobrá úroveň) a v časti praktická aplikácia teoretických poznatkov 83,49 % (dobrá úroveň). Vo všetkých krajoch SR boli žiaci ZŠ úspešnejší v časti praktická aplikácia poznatkov. 
V 119 SŠ sa testovania zúčastnilo 3 166 žiakov (1 571 chlapcov a 1 595 dievčat). Priemerná úspešnosť žiakov v časti testu základné vedomosti v SR bola 65,11 % (dobrá úroveň) a v časti testu praktická aplikácia teoretických poznatkov bola 66,83 % (dobrá úroveň). Celkovo možno konštatovať, že žiaci stredných škôl v otázkach zameraných na poznanie základných ľudských práv a slobôd zakotvených v 2. hlave Ústavy SR dosiahli priemernú až dobrú úroveň. Menej poznali medzinárodné dokumenty a medzinárodné inštitúcie, organizácie, ktoré ochraňujú ľudské práva. 
b) Kvalita realizácie vyučovacieho procesu zameraného na výučbu ľudských práv
Cieľom inšpekcií v školskom roku 2008/2009 v 116 základných a v 52 stredných školách bolo posúdiť kvalitu výchovno-vzdelávacieho procesu vo vybraných predmetoch z hľadiska uplatňovania zásad humanistického prístupu vo výchove a vzdelávaní. 
Na 2 519 hospitáciách sa sledovala činnosť učiteľa z hľadiska kvality riadenia vyučovacieho procesu, výberu a uplatnenia vyučovacích metód, foriem a postupov zameraných na rozvíjanie kľúčových kompetencií a sociálnych zručností žiaka. Pozornosť sa venovala procesu vytvárania socioemočnej atmosféry v triede a schopnosti učiteľa ovplyvňovať osobnostný rast žiaka, jeho hodnotové postoje. Súbežne sa sledoval proces učenia sa žiakov, t.j. ako žiaci reagovali, prejavovali svoje postoje, ako si osvojovali základy aktívneho počúvania, spôsobilosti pracovať v tíme – tolerovať a akceptovať spolužiakov, samostatne rozhodovať a niesť zodpovednosť.
V základných a stredných školách sa uplatňovanie ľudských práv z hľadiska vyučovania učiteľom najvýraznejšie prejavilo v oblasti atmosféry vyučovania. Učitelia vytvárali v triedach príjemnú pracovnú socioemočnú atmosféru, prejavovali senzibilitu, empatiu a dôveru v sily i schopnosti žiakov. 
Za najväčšie nedostatky vo výchovno-vzdelávacej činnosti učiteľov v stredných školách  možno považovať nerozvíjanie objektívnej sebareflexie žiakov. V procese výchovy a vzdelávania boli na vyučovacích hodinách menej uplatňované participatívne a interaktívne metódy rozvíjajúce kritické myslenie, komunikačné a sociálne zručnosti žiakov. Na viacerých hodinách absentovali podpora vzájomnej komunikácie medzi žiakmi a podnecovanie k tímovej spolupráci a pomoci.
Vo výchovno-vzdelávacom procese na základných i stredných školách si väčšiu pozornosť vyžaduje využívanie informačno-komunikačných technológií, uplatňovanie rôznorodých učebných pomôcok  a rozvíjanie praktických návykov a zručností žiakov pri práci s nimi.
Výraznými nedostatkami sa vyznačoval aj proces rozvíjania hodnotiacich a sebahodnotiacich zručností žiakov. Učitelia zväčša nezdôvodňovali pri formálnom či sumatívnom hodnotení klasifikáciu žiakov. 
	Zároveň táto úloha bola riešená aj prieskumom o postavení žiaka zo sociálne znevýhodneného prostredia v špeciálnych základných školách, ktorý  realizovalo Rómske vzdelávacie, informačné, dokumentačné, poradenské a konzultačné centrum (ďalej len „ROCEPO“) zriadené pri MPC alokované pracovisko Prešov.  Cieľom prieskumu bolo zistiť postavenie žiakov špeciálnych základných škôl a základných škôl pre žiakov so zdravotným postihnutím zo sociálne znevýhodneného prostredia vo výchovno-vzdelávacom systéme. 
	Na základe uvedeného prieskumu sú odporúčania zamerané na oblasti prospechu, správania, dochádzky, efektívnosti činnosti asistentov učiteľa, žiakov v ŠKD, stravovania, dokončenia povinnej školskej dochádzky a prechodu žiakov na stredné školy.
	Podrobnejšie informácie sú vo vydanej publikácii „Správa o výsledkoch prieskumu o postavení  žiaka zo sociálne znevýhodneného prostredia v špeciálnych základných školách“, vydané v roku 2008, ISBN 978-80-8045-534-7.
Úloha 6.5.D: 
Realizovať kvalitatívnu analýzu vybraných učebníc používaných v základných a stredných školách, špeciálnych základných školách a školách s vyučovacím jazykom národností a s vyučovaním jazyka národností, z aspektu výchovy k ľudským právam. Zároveň analyzovať učebnice z hľadiska eliminovania prvkov vedúcich k tvorbe negatívnych stereotypov. 

Termín: 2008 
Zodpovední: MŠ SR
Finančné zabezpečenie: z rozpočtovej kapitoly MŠ SR

Stav: Úloha je čiastočne splnená. 

Plnenie:
V rámci plnenia úlohy sa v roku 2008 pripravil systematický nástroj na vyhodnocovanie učebníc z hľadiska spoločenskej korektnosti učebníc. Jednotlivé kritériá sú zamerané na sledovanie spracovania učiva v učebnici tak, aby v textovej a obrazovej časti nediskriminovalo členov spoločnosti a vyhovovalo z hľadiska citlivosti a rovnosti vo vzťahu k ľuďom so zdravotným postihnutím, pohlaviu, rasám, národom a národnostiam, náboženstvu, migrantom a pod.
Vzhľadom nato, že v súčasnosti sa so zavádzaním reformy menia ciele a obsah vzdelávania, je potrebné prehodnotiť výber učebníc a viac sa zamerať na učebnice, ktoré budú vychádzať v súlade so Štátnym vzdelávacím programom v roku 2009.
Plnením tejto úlohy sa zároveň splnila aktualizovaná úloha v rámci dodatku o aktualizácii akčného plánu na rok 2008.

7. Činnosť Medzirezortnej pracovnej skupiny na realizáciu akčného plánu predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie na obdobie rokov 2006 – 2008. 
Medzirezortná pracovná skupina (ďalej len „MPS“) pracuje pod gesciou podpredsedu vlády SR pre vedomostnú spoločnosť, európske záležitosti, ľudské práva a menšiny. V kompetencii medzirezortnej pracovnej skupiny je koordinácia aktivít v rámci akčného plánu, ako aj zapájanie ďalších rezortov či mimovládnych organizácií do prípravy a realizácie akčného plánu. 
Členstvo v MPS sa v roku 2008 vzhľadom na veľký počet neaktívnych členov a z dôvodu prípravy nového akčného plánu na roky 2009 – 2011 aktualizovalo a rozšírilo o nových členov z rôznych inštitúcií štátnej a verejnej správy.
V priebehu roka 2008 sa členovia MPS podieľali na príprave akčného plánu na roky 2009 – 2011 a vyhotovení tejto priebežnej správy za rok 2008 prostredníctvom spoločných rokovaní ako aj intenzívnou komunikáciou medzi členmi.
V priebehu nasledujúcich rokov sa MPS bude pravidelne stretávať za účelom priebežného hodnotenia pokroku plnení úloh akčného plánu a predkladaní návrhov na zefektívnenie dopadov a implementácie akčného plánu v závislosti od aktuálneho stavu problematiky v spoločnosti.
V súčasnosti sú členmi MPS zástupcovia nasledujúcich inštitúcií:

1. 	Generálna prokuratúra SR	
2. 	Justičná akadémia	
3. 	Ministerstvo financií SR	
4. 	Ministerstvo kultúry SR	
5. 	Ministerstvo obrany SR	
6. 	Ministerstvo práce, sociálnych vecí a rodiny SR	
7. 	Ministerstvo spravodlivosti SR	
8.	Zbor väzenskej a justičnej stráže	
9. 	Ministerstvo školstva SR	
10. 	Štátny pedagogický ústav	
11. 	Ministerstvo zahraničných vecí SR	
12. 	Ministerstvo zdravotníctva SR	
13. 	Ministerstvo výstavby a regionálneho rozvoja SR	
14. 	Prezídium Policajného zboru SR	
15. 	Úrad hraničnej a cudzineckej polície MV SR	
16. 	Migračný úrad MV SR	
17.	Ministerstvo dopravy, pôšt a telekomunikácií	
18.	Úrad splnomocnenkyne vlády SR pre rómske komunity	
19. 	Slovenské národné stredisko pre ľudské práva	
20. 	Združenie miest a obcí Slovenska	
21.	Konfederácia odborových zväzov	
22.	Štatistický úrad	
23.	SK8 – Združenie samosprávnych krajov SR	
24.	Kancelária verejného ochrancu práv	

III.	Projekty, realizované na základe verejnej výzvy akčný plán, vyhlásenej Úradom vlády SR 
V roku 2008 bolo na realizáciu aktivít v rámci výzvy na predkladanie projektov do akčného plánu vyčlenených celkovo 9 500 000,- Sk (315 342,23 €), ktoré boli alokované v rozpočtovej kapitole Úradu vlády SR na financovanie „Programu 06P0201 – Podporné činnosti Úradu vlády SR - Akčný plán predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie“.
Realizácia projektov v rámci akčného plánu v roku 2008 bola uskutočnená na základe nasledovných dokumentov:
•	Uznesenie vlády č. 181/2008 zo dňa 26. marca 2008,
•	Výnos Úradu vlády Slovenskej republiky z 10. marca 2008 č. 1163/2008/KVÚV (oznámenie č. 89/2008 Z. z.), ktorým sa mení a dopĺňa výnos Úradu vlády Slovenskej republiky z 1.augusta 2006 č.2179/2006/KVÚV o poskytovaní dotácií v pôsobnosti Úradu vlády Slovenskej republiky (oznámenie č.498/2006 Z. z.);
•	Smernica vedúceho Úradu vlády Slovenskej republiky číslo 2/2008 zo dňa 15.04.2008 o poskytovaní dotácií v pôsobnosti  Úradu vlády Slovenskej republiky.

V apríli a v auguste roku 2008 bola na stránke Úradu vlády SR zverejnená výzva na predkladanie projektov v rámci akčného plánu, ktoré prebehlo v dvoch kolách. Celkovo na výzvu reagovalo vyše 90 rôznych subjektov, ktoré spolu predložili 98 projektových zámerov.
Návrhy projektov posudzovala a hodnotila nezávislá odborná komisia (poradný orgán vedúceho Úradu vlády SR) zložená prevažne z predstaviteľov odborných útvarov štátnej správy. Výsledkom komplexného výberového procesu bol zoznam vybraných projektov na realizáciu, ktoré záberom aktivít a stanovenými cieľmi najlepšie odrážali ciele akčného plánu. Určujúcimi kritériami boli kvalita predkladaných projektov a prínos k naplneniu cieľov akčného plánu.
Všetky projekty, bez ohľadu na právnu subjektivitu predkladateľa, prešli jednotným hodnotiacim procesom a systémom výberu projektov.
V rámci dvoch kôl komplexného hodnotenia bolo na realizáciu vybraných celkovo 38 projektov, ktoré najlepšie spĺňali požiadavky akčného plánu a dostatočne napĺňali jeho ciele. Projekty realizovalo viacero subjektov spomedzi občianskeho sektora ako aj subjekty samosprávy či iné inštitúcie.
Vybrané projekty sa zamerali na viaceré prioritné oblasti akčného plánu, pričom väčšina z nich sa zameriavala predovšetkým na vzdelávacie aktivity. 

Projekt číslo AP 2008/3 „Každý je víťaz“

Realizátor projektu: Spokojnosť – centrum sociálnych služieb, n. o. 
Prioritná oblasť: 4, 5, 6
Finančná podpora z ÚV SR: 53 800,- Sk (1 785,84 €)
Stav: Projekt je ukončený 

Cieľom projektu bolo spojiť prostredníctvom športovej aktivity ľudí bez zdravotných problémov a občanov so zdravotným postihnutím v obci Diviaky nad Nitricou. Projekt bol zameraný na odbúravanie predsudkov zo strany majority voči jednotlivým znevýhodneným skupinám obyvateľstva, zvyšovať toleranciu a rozvíjať osobné vzťahy. Výsledky projektu poukázali na to, že postihnutý jedinec nemusí byť vyčleňovaný z bežného a v tomto prípade športového života, ale naopak, poskytla sa mu možnosť integrácie. 

Projektová aktivita	Úroveň implementácie	Cieľové skupiny	Výstupy	
Stretnutie a rokovanie s predstaviteľmi MVO 	Lokálna	Verejnosť, osoby so zdravotným postihnutím 	1.8.–20.9.2008. 	
Futbalový turnaj 			20.9.2008, fotografie, CD.	

Projekt číslo AP 2008/4 „Máme Vám čo dať“

Realizátor projektu: o. z. Bocianie deti 
Prioritná oblasť: 1, 2, 4, 5, 6
Finančná alokácia z ÚV SR: 178 398 Sk (5 921,73 €)
Stav: Projekt je ukončený. 

Aktivitami projektu sa poukázalo na dôležitosť budovania morálnych hodnôt, vzájomnej znášanlivosti a búrania predsudkov a rasizmu u stredoškolskej mládeže. Aktivitami projektu sa podarilo poukázať na princíp rovnocennosti, spolupatričnosti a vzájomnej znášanlivosti vo vzťahu majoritnej väčšiny voči rómskej národnostnej menšine. Výsledkami projektu sa podarilo lokálne apelovať na verejnú mienku vo veci postupného odstraňovania prejavov diskriminácie v celej spoločnosti, v tomto prípade voči rómskym študentom na stredných školách aj formou prezentácie prvkov rómskej kultúry a tradícií a poukázania na všeobecný potenciál rómskej mládeže.
Projektová aktivita	Úroveň implementácie	Cieľové skupiny	Výstupy	
Seminár - „Morálne hodnoty a boj proti extrémizmu“	Regionálna	Stredoškolská mládež	OUI v Snine
60 zúčastnených	
Týždeň otvorených dverí v OUI v Snine			OUI v Snine
54 zúčastnených	
Športový deň – „Úcta a tolerancia“			MFK v Snine, ZŠ Študentská v Snine, OUI v Snine
187 zúčastnených	
Seminár – vzdelávanie príslušníkov profesijných skupín			OUI v Snine
43 zúčastnených	
Národnostná kuchyňa			OUI v Snine
60 zúčastnených	

Projekt číslo AP 2008/7 „Výchova k ľudským právam v boji proti diskriminácii, rasizmu, xenofóbii a ostatným prejavom intolerancie“

Realizátor projektu: Zemplínska akadémia, n. o.
Prioritná oblasť: 1, 4, 6
Finančná alokácia z ÚV SR: 125 500,- Sk (4 165,84 €)
Stav: Projekt je ukončený 

Projektové aktivity boli zamerané na zvýšenie informovanosti verejnosti o problematike diskriminácie, o existencii antidiskriminačného zákona a o možnosti ochrany pred diskrimináciou. Prostredníctvom prednášok a besied na základných a stredných školách boli žiaci a študenti informovaní o existujúcich problémoch súvisiacich s diskrimináciou,  o svojich právach a povinnostiach v zmysle nových právnych predpisov a o nesprávnych diskriminačných postojoch a správaní. Projekt napomohol aktivizovať mladých ľudí a mládežnícke organizácie, ktoré môžu podporiť a rozvíjať vlastné iniciatívy v uvedenej oblasti. Aktivita „Roadshow“ bola zabezpečená v spolupráci so starostami obcí a poslancami mestského zastupiteľstva v Trebišove. Účastníkmi týchto prednášok boli väčšinou občania z rómskej komunity. Ako veľmi vhodným riešením neformálneho vzdelávania v tejto oblasti bola lektorovanie zástupcu primátora mesta Trebišov, ktorý má osobné praktické skúsenosti v oblasti advokátskej činnosti a zároveň je osobnosťou, ktorá má v danom regióne náležitú autoritu. Ďalším cieľom uskutočnených aktivít bola obhajoba multikulturalizmu v spoločnosti, najmä prostredníctvom kampaní a verejných stretnutí v oblasti boja proti všetkým formám diskriminácie, rasizmu, xenofóbie a ostatným prejavom intolerancie. 
Z realizácie projektu vyplynulo, že právne povedomie a znalosti verejnosti a cieľových skupín v oblasti problematiky diskriminácie, ľudských práv a prejavov intolerancie je na nízkej úrovni.

Projektová aktivita	Úroveň implementácie	Cieľové skupiny	Výstupy	
Moderované prednášky a besedy 	Celonárodná,
regionálna, lokálna	Žiaci základných škôl, študenti stredných škôl, riaditelia, pracovníci pozvaných firiem a organizácii,  zamestnanci obecných a mestských úradov, verejnosť	4 prednášky - MÚ Trebišov
Prezenčné listiny a fotodokumentácia.	
Seminár “Antidiskriminačná legislatíva v SR“               			1 seminár - MÚ Trebišov
Prezenčné listiny a fotodokumentácia.	
Roadshow			3 prednášky -
Kultúrny dom Hrčeľ; Základná škola Trebišov; Kinosála Vojčice,
fotodokumentácia.	
Publicita projektu			Tlač a distribúcia propagačných letákov – 3000 ks.
Výroba propagačných tričiek s nápisom „STOP RASIZMU“ a „STOP DISKRIMINÁCII“ – 60 ks.
Tlač a distribúcia plagátov o aktivtách 10 ks
Informácie v regionálnej tlači (3-krát), na web stránke mesta Trebišov (2-krát)
Televízna reportáž  zo seminára na STV2 –3.11.2008 v rámci relácie Regionálne vysielanie - Hírek, Televízia Východ - odvysielaná reportáž 7.11.- 13.11. 2008, 
CD z aktivít.	

Projekt číslo AP 2008/8 „Stretnime sa pri Maline !“ – krok II

Realizátor projektu: Svatobor pod Oblíkom, o. z.
Prioritná oblasť: 5, 6
Finančná alokácia z ÚV SR: 480 544,- Sk (15 951,14 €)
Stav: Projekt je ukončený 

Projekt nadväzuje na výsledky I. fázy, podporenej z akčného plánu 2007. Prijímateľ dotácie spolufinancoval prostriedky akčného plánu vlastnými zdrojmi a zdrojmi od francúzskej spol.  Fnasat– Gens du Voyage a ÚPSVR Vranov nad Topľou.
Aktivity boli zamerané na podporu vzájomného poznávania, vedúce k prekonávaniu neznášanlivosti, intolerancie, predsudkov a stereotypov u rómskeho aj majoritného obyvateľstva. Celkovo sa do spoločných aktivít zapojilo 21 osôb z majoritnej spoločnosti a  86 rómov. Prednáškové aktivity boli zamerané na oživenie pracovných a sociálnych návykov, najmä v prípade 33 nezamestnaných osôb. Od 1. 12. 2008 bolo zriadené chránené pracovisko, v ktorom je zamestnaných 10 osôb (6 so zdravotným postihnutím, 4 pracovní asistenti, 4 Rómovia a 6 Nerómovia). Boli ukončené rekultivačné práce v areáli Pod Malinou za účelom realizácie projektu ekozáhradníckeho školenia pre dlhodobo nezamestnaných a tiež skúšobnej činnosť sociálneho podniku na báze ekozáhradníctva.

Projektová aktivita	Úroveň implementácie	Cieľové skupiny	Výstupy	
Práce v areáli Pod Malinou (rekultivácia, výsadba drevín)	Regionálna, lokálna	Mladí ľudia z detského domova, osoby na absolventskej praxi, uchádzači o zamestnanie v okrese Vranov nad Topľov, ich rodinní príslušníci,  sympatizanti/podporovatelia rozvoja sociálneho podniku 	Zhodnotenie cca 30 ton biodpadu.
Výsadba 300 ks drevín.	
Oprava 3 prevádzkových budov			Otvorenie chráneného pracoviska pre ľudí so zdravotným postihnutím.	
Prednášky a diskusie, výlet 			148 odprednášaných hodín.	

Projekt číslo AP 2008/11 „Predchádzajme diskriminácii zachovávaním zásad rovnakého zaobchádzania“

Realizátor projektu: Združenie žien Slovenska
Prioritná oblasť: 5, 6
Finančná alokácia z ÚV SR: 300 000,- Sk (9 958,18 €)
Stav: Projekt je ukončený 

Aktivity projektu prispeli k vyššej miere znalostí základných informácií o diskriminácii a práve rovnakého zaobchádzania informovanej verejnosti, k badateľnej zmene jednania a postojov jednotlivých zapojených a oslovených subjektov ku diskriminácii aj oslovenej verejnosti.

Projektová aktivita	Úroveň implementácie	Cieľové skupiny	Výstupy	
Publicita	Celoštátna, regionálna, lokálna	Pedagogickí pracovníci na základných a stredných školách, žiaci 	Fórum Vidieckeho parlamentu dňa 17.-18.10.2008, 
webové stránky- www.zzs.sk, www.vucbb.sk, www.vipa.sk, www-stredných škôl pri vyhlásení súťaže esejí
Získanie 3 mediálnych partnerov pre propagáciu projektu - Zvolenské noviny, Župný hlásnik, Regionálny týždenník.	
Informačná kampaň			Vytvorenie webovej stránky na stránke www.zzs.sk,
Distribúcia 1 000 ks letákov s odbornými textami,
6 regionálnych workshopov,
Prezentácia projektu v celoštátnych a regionálnych novinách v 3 regiónoch.	
Vzdelávanie			Vyškolenie 75 účastníkov-multiplikátorov akreditovaného kurzu, vyučujúcich predmet etika na stredných školách Bansko-bystrického kraja,
3 semináre (8.10.2008 a 6.11.2008 vo Zvolene, 5.11.2008 v Banskej Bystrici).	
Súťaž esejí			12 esejí od študentov stredných škôl.	
Právne poradenstvo			Riešenie 2 prípadov v právnej poradni - spracované ako prípadové štúdie ,
Spracovanie príručky pre prípady diskriminácie na základe rodu.	

Projekt číslo AP 2008/13 „Partnerstvom proti diskriminácii“

Realizátor projektu: Partnerstvo sociálnej inklúzie Trebišov, o. z.
Prioritná oblasť: 5, 6 
Finančná alokácia z ÚV SR: 70 000,- Sk (2 324 €)
Stav: Projekt je ukončený 

Aktivitami projektu sú cieľové skupiny na základe získaných požiadaviek schopné samostatnejšie a asertívnejšie  presadzovať svoje záujmy, predchádzať diskriminácii a brániť sa voči nej. Aktivitami projektu sa dosiahli efektívnejšie možnosti spolupráce samosprávy, mimovládnych organizácií a obyvateľov obcí. 
Projektová aktivita	Úroveň implementácie	Cieľové skupiny	Výstupy	
Teoretická a praktická príprava cieľovej skupiny v oblasti diskriminácie	Celonárodná,
regionálna, lokálna	Členovia Partnerstva sociálnej inklúzie Trebišov, sociálne znevýhodnení a zdravotne ťažko postihnutí občania 	6 školení pre cieľovú skupinu, 61 zúčastnených.	
Príprava, rozposlanie  a vyhodnotenie dotazníka obciam okresu Trebišov			Dotazník zasielaný emailom a osobným kontaktom. Návratnosť 21 obcí z 82.	
Publikovanie  propagačných tlačových správ v médiách ( regionálne noviny, web stránky miest a obcí)			6 tlačových správ o projekte a článkov na web stránkach miest a obcí.  	
Príprava a tlač bulletinu o výstupoch z projektu			250 vytlačených bulletinov o projekte.	
Záverečný workshop  			7 zúčastnených.	
Záverečné vyhodnotenie projektu 			7 zúčastnených.	

Projekt číslo AP 2008/14 „Stop diskriminácii na základných a stredných školách“

Realizátor projektu: OZ Za spolužitie
Prioritná oblasť: 1, 4, 5, 6
Finančná alokácia z ÚV SR: 367 268,- Sk (12 191,07 €)
Stav: Projekt je ukončený 

Projekt bol zameraný na systematické vzdelávanie pedagogických pracovníkov, ktorí majú pri výkone svojho povolania vplyv na predchádzanie všetkých foriem diskriminácie, rasizmu, xenofóbie, antisemitizmu a ostatným prejavom intolerancie.
V rámci trojdňovej konferencie sa preberali témy ako napr.: „Prejavy diskriminácie, rasizmu, xenofóbie a antisemitizmu na školách a spôsoby riešenia“, „Diskriminácia, rasizmus – spôsoby ich predchádzania z pohľadu polície“, „Rómska osobnosť – vzor pre rómsku mládež, uznávaná nie len Rómami ale aj majoritou” a pod.
V rámci konferencie sa uskutočnili aj prehliadky fungovania Základnej školy vo Vranove nad Topľou, ZŠ Ivana Krásku v Trebišove a SOU vo Viničkách.
Projektová aktivita	Úroveň implementácie	Cieľové skupiny	Výstupy	
Zabezpečenie účasti učiteľov základných a stredných škôl na konferencii a ich zapojenie do realizácie celého projektu. Zabezpečenie pozvaných hostí.	Regionálna, lokálna	Pedagogickí pracovníci na základných a stredných školách 	Počet zúčastnených = 35 pedagógov z pozvaných škôl.	
Priestory realizácie projektu, stravovanie, doprava. Materiálne zabezpečenie konferencie.			Konferencia v dňoch 1.-3.10.2008 v priestoroch ZŠ Nižný Žipov.	
Realizácia konferencie			Konferencia v dňoch 1.-3.10.2008 v priestoroch ZŠ Nižný Žipov.	
Zriadenie monitorovacej skupiny jej práca			Zriadenie monitorovacej skupiny - 6 členov. 	
Výstupy pracovných skupín a monitorovacej skupiny			Forma príspevkov publikovaná v bulletine. 	
Príprava bulletinu, zhotovenie fotografii, DVD			150 ks bulletinu, 100 ks fotografií, záznam z konferencie na 50ks DVD nosičoch. 	

Projekt číslo AP 2008/18 „Festival amatérskych divadelných súborov ľudí s mentálnym postihnutím“

Realizátor projektu: ÚSMEV, n.o.
Prioritná oblasť: 6
Finančná alokácia z ÚV SR: 329 500,- Sk (10 937,40 €)
Stav: Projekt je ukončený 

Projekt sa zameral na rúcanie predsudkov a bariér v spoločnosti voči ľuďom s mentálnym postihnutím prostredníctvom mediálnej kampane a festivalu divadelných súborov ľudí s mentálnym postihnutím.
Vytvoril sa priestor na spoluprácu zdravých ľudí a ľudí s postihnutím, čoho výsledkom je plánovaný spoločný muzikál. V plnej miere sa nepodarilo dosiahnuť otvorenie dialógu v radoch odborníkov a laikov na riešenie situácie v meste Nové Zámky.

Projektová aktivita	Úroveň implementácie	Cieľové skupiny	Výstupy	
Mediálne výstupy zamerané na identifikáciu cieľovej skupiny, vzdelávanie, zamestnávanie, boj proti predsudkov voči ľuďom s mentálnym postihnutím	regionálna, lokálna	ľudia s mentálnym postihnutím, odborná a široká verejnosť	Vysielané v mesiaci december, distribuované poštou na obecné úrady a v meste Nové Zámky.	
Festival			Pozvánky, letáky, plagáty, dotazníky, predstavenia účastníkov	

Projekt číslo AP 2008/23 „Škola priateľská k rómskym žiakom“

Realizátor projektu: OZ Melius
Prioritná oblasť: 1, 2, 4, 5, 6
Finančná alokácia z ÚV SR: 300 000,- Sk (9 958,18 €)
Stav: Projekt je ukončený 

Účelom projektu bola realizácia primárnej prevencie diskriminácie, rasizmu, xenofóbie, antisemitizmu, ostatným prejavom intolerancie, budovanie pozitívnej atmosféry v triedach a školách, vytváranie prostredia pre emocionálnu a sociálnu pohodu u žiakov ako aj u učiteľov a ostatného pedagogického a riadiaceho personálu.
Náplňou projektu bolo pripraviť materiály pre diagnostikovanie emocionálnej a sociálnej atmosféry v triedach a školách, tak, aby boli kompatibilné s dotazníkmi používanými v ostatných európskych krajinách. 
Projektová aktivita	Úroveň implementácie	Cieľové skupiny	Výstupy	
Dohoda o spolupráci s experimentálnymi školami 	Celoštátna
regionálna, lokálna	Žiaci, pedagogickí a riadiaci pracovníci na ZŠ	ZŠ Šahy, ZŠ Zlaté Klasy.	
Metodologický seminár Škola priateľská k rómskym žiakom,    			9.-12.9.2008, Bratislava,  20 účastníkov, 3 druhy letákov v počte 300 ks. 	
Stretnutie školských psychológov 			27.9.2008, UKF, Nitra. 	
Zber výskumných údajov na experimentálnych školách (ZŠ Zlaté Klasy, ZŠ Šahy) a v kontrolnej skupine (ZŠ Nitra)			Dotazníky od žiakov v počte 194 experimentálnej skupiny a 178 kontrolnej skupiny. Dotazníky od učiteľov (40 z experimentálnej a 25 z kontrolnej skupiny).	
Tréning sociálnych zručností a diskurz  na experimentálnych školách, supervízia, zber výskumných údajov			Metodické príručky – 3 druhy (100ks) 	
Metodologický seminár Škola priateľská k rómskym žiakom			16.12.2008, Súkromná pedagogická a sociálna akadémia, Bratislave, 15 účastníkov z radov študentov. 	
Metodologický seminár Škola priateľská k rómskym žiakom			17.-19.12.2008, Dom Európy, Bratislava, 17 účastníkov, zhodnotenie výsledkov experimentu, učitelia participujúci na projekte získali osvedčenia s kreditovým ohodnotením 10K. 	
Publikovanie výsledných zistení a propagácia projektu			Mládež a spoločnosť, Učiteľské noviny, School psychology, prihlásený príspevok a prezentácia projektu na vedeckej konferencii v Zlíne: Konferencia školských psychológov a zjazd Asociácie školských psychológov SR a ČR.	

Projekt číslo AP 2008/24 „Rodovo citlivé médiá“

Realizátor projektu: OZ Možnosť voľby
Prioritná oblasť: 1, 6
Finančná alokácia z ÚV SR: 458 000,- Sk (15 202,82 €)
Stav: Projekt je ukončený 

Hlavným zámerom projektu bolo prispieť k zlepšeniu podmienok pre uplatnenie rodovej rovnosti v praxi, a to konkrétne v oblasti médií prostredníctvom monitorovacích a analytických aktivít a identifikovaním bariér, ktoré bránia aplikácii rodovo citlivého prístupu v mediálnej a marketingovej sfére. Ďalej vypracovanie stratégie a príkladov dobrej praxe „šité na mieru“ slovenskej praxi. Projekt pozostával z dvoch častí a to: výskum o rodovej citlivosti médií a zobrazovaní žien v porovnaní s mužmi a rodové tréningy pre novinárov a novinárky.
Projektová aktivita	Úroveň implementácie	Cieľové skupiny	Výstupy	
Monitoring vybraných printových produktov	Celoštátna	Pracovníci médií, novinári, verejnosť	Kvantitatívna a kvalitatívna analytická mriežka – zistenia. 	
Monitoring reklám (v printovej a audiovizuálnej podobe)			Kvantitatívna a kvalitatívna analytická mriežka – zistenia. 	
Monitoring vysielania spravodajstva mienkotvorných televízií			Kvantitatívna a kvalitatívna analytická mriežka – zistenia. 	
Vyhodnotenie monitoringu - kvantitatívna a kvalitatívna obsahová analýza			Výskumná správa. 	
Štrukturovanie a stavba vzdelávacích modulov			Handouty a študijné materiály pre účastníčky a účastníkov rodových tréningov.	
Realizácia rodového vzdelávania v podobe rodového tréningu pre tvorkyne a tvorcov mediálnych a marketingových výpovedí a predstaviteliek a predstaviteľov mediálnych inštitúcií			3 tréningy, vyškolených 30 účastníkov rodových tréningov
Rodovo citlivý kódex ako výstup práce vyškolených ľudí. 	
Vypracovanie evaluačnej správy z rodových tréningov			Evaluačná správa – vyhodnotenie vzdelávania, spätných väzieb, výsledného produktu /kódex/.	
Vypracovanie výskumnej správy z monitoringu a analýz			Publikácia „Rodovo citlivé médiá – výzva k zmene“ 
Počet distribuovaných kusov: 300.	

Projekt číslo AP 2008/25 Konferencia k Medzinárodnému dňu ľudských práv „Význam Všeobecnej deklarácie ľudských práv po 60 rokoch a jej odkaz pre Slovensko“

Realizátor projektu: Slovenské národné stredisko pre ľudské práva
Prioritná oblasť: 6
Finančná alokácia z ÚV SR: 74 568,- Sk (11 782,92 €)
Stav: Projekt je ukončený 

Účelom projektu bolo reagovať na 60. Výročie Všeobecnej deklarácie ľudských práv formou konania konferencie za účasti významných osobností v oblasti ľudských práv a vyzdvihnutie významu Všeobecnej deklarácie ľudských práv, poslania OSN pri definovaní ľudských práv, nástrojov podporujúcich ich dodržiavanie a pod.
Konferencia sa uskutočnila dňa 9. decembra 2008 v priestoroch Správy účelových zariadení Ministerstva zahraničných vecí SR v Bratislave ako jednodňové poldenné podujatie. Záštitu nad konferenciou prevzal predseda vlády Slovenskej republiky Robert Fico.
Konferencia bola jediným slovenským podujatím k 60. výročiu Všeobecnej deklarácie ľudských práv, ktoré bolo propagované aj v rámci medzinárodnej kampane Organizácie spojených národov venovanej oslavám tohto výročia – www.knowyourrights2008.org .

Projektová aktivita	Úroveň implementácie	Cieľové skupiny	Výstupy	
Propagácia	Celoštátna	Odborná verejnosť	Tlačové správy o pripravovanej konferencii, zastúpenie médií na konferencii (TASR, SITA, ČTK), www.snslp.sk.	
Konferencia			9. decembra 2008, Bratislava, 
konferencia pri príležitosti Medzinárodného dňa ľudských práv. 	
Príprava Zborníka z Konferencie a jeho publikovanie na www.snslp.sk			Zborník príspevkov z konferencie v elektronickej podobe.	

Projekt číslo AP 2008/26 „Nediskriminačný klub“

Realizátor projektu: Slovenské národné stredisko pre ľudské práva 
Prioritná oblasť: 6
Finančná podpora z ÚV SR: 103 492,- Sk (3 435, 31 €) 
Stav: Projekt je ukončený

Projekt bola zameraný na realizáciu viacerých moderovaných diskusií študentov, v rámci ktorých boli tiež premietané filmy tematicky zamerané na problematiku diskriminácie. Cieľovou skupinou diskusií boli študenti/ky 3.-4.ročníkov stredných škôl v diskrimináciou najviac postihnutých regiónoch Slovenska. Sprievodnou aktivitou diskusií bola výstava plagátov „Rozmanitosť nám pristane“. 
Zrealizovaných bolo spolu 8 diskusií v mestách Nové Zámky, Kysucké Nové Mesto, Zvolen, Rimavská Sobota, Kežmarok, Michalovce, Liptovský Mikuláš, Bratislava. V rámci diskusií boli premietané nasledovné filmy: Slepé lásky, Ružové sny, Päť príbehov o rasizme, Kúpená zem, Hranice nie sú tam kde sú, Nie len príbeh vody a O Soni a jej rodine. 
Aktivita bola vyhodnocovaná na základe dotazníka, ktorý vypracovali účastníci diskusií.

Projektová aktivita	Úroveň implementácie	Cieľové skupiny	Výstupy	
Nediskriminačný klub	Celoštátna	Študenti stredných škôl	8 moderovaných diskusií (272 účastníkov)
Sprievodná výstava plagátov
Prezenčné listiny a sprievodné dotazníky
Fotodokumentácia

Projekt číslo AP 2008/27 „Vzdelávanie v oblasti ľudských práv (séria vzdelávacích sústredení pre Riaditeľstvo hraničnej polície v Sobranciach)“

Realizátor projektu: Slovenské národné stredisko pre ľudské práva 
Prioritná oblasť: 1, 2
Finančná podpora z ÚV SR: 169 004,- Sk (5 609,91 €) 
Stav: Projekt je ukončený

Účelom projektu bolo zrealizovať pilotný odborno-zdokonaľovací seminár v Sobranciach (v mesiacoch október a november 2008), so zameraním na teoretické a praktické vzdelávanie policajtov v rámci RHP Sobrance v oblasti dodržiavania ľudských práv a azylovej problematiky. Projekt predpokladal zabezpečenie kontinuity v budúcnosti pre realizáciu vzdelávania postupne pre všetkých policajtov základných útvarov služby hraničnej a služby cudzineckej polície SR. Policajti útvarov hraničnej polície (ako profesijná skupina) môžu mať totiž preukázateľne pri výkone svojho povolania vplyv na predchádzanie všetkým formám diskriminácie, rasizmu, xenofóbie, antisemitizmu a ostatným prejavom intolerancie, a to nielen vo vzťahu k migrantom, ale aj k verejnosti.
Vzdelávanie policajtov a policajtiek v rámci Riaditeľstva hraničnej polície Sobrance sa uskutočnilo formou 2 blokov. Lektorský tím bol zostavený výhradne zo zamestnancov SNSĽP.
Realizáciou vzdelávacích aktivít účastníci získali vedomosti o základných právach a slobodách, právach dieťaťa, formách a dôvodoch diskriminácie ako aj o oblastiach, v ktorých k nej najčastejšie dochádza a budú ich tak môcť aplikovať v každodennom živote i profesionálnej praxi (pri predchádzaní diskriminácii a iným prejavom intolerancie, ako aj pri riešení prípadov porušenia ľudských práv, práv dieťaťa a zásady rovnakého zaobchádzania).

Projektová aktivita	Úroveň implementácie	Cieľové skupiny	Výstupy	
Vzdelávanie	Regionálna	Zamestnanci Riaditeľstva hraničnej polície Sobrance	2 bloky vzdelávania (spolu 8 vzdelávacích dní a 186 účastníkov)
Vzdelávacie podklady
Evaluačné dotazníky
Analytické vyhodnotenie vzdelávania	

Projekt číslo AP 2008/28 „Využitie mediácie ako nástroja pomoci znevýhodneným skupinám obyvateľstva“

Realizátor projektu: Slovenské národné stredisko pre ľudské práva 
Prioritná oblasť: 5
Finančná podpora z ÚV SR: 133 690,- Sk (4 437,70 €) 
Stav: Projekt je ukončený

V rámci projektu bol zrealizovaný súbor aktivít, ktorých cieľom bolo zlepšiť informovanosť o mediácii ako vhodnom alternatívnom spôsobe riešenia sporov pri namietanom porušovaní zásady rovnakého zaobchádzania. Súbežne bolo vyškolených päť nových kvalifikovaných mediátoriek – pracovníčok SNSĽP a zabezpečené ďalšie vzdelávanie pre dve už vyškolené mediátorky. Vzdelávanie zabezpečila akreditovaná vzdelávacia spoločnosť STAKER s r.o. formou on-line štúdia. V rámci projektu sa tiež realizovala pilotná fáza bezplatného poskytovania mediačných služieb žiadateľom. 
V rámci informačnej kampane bol vytvorený a distribuovaný informačný materiál (infoleták) o výhodách mediácie (Mediácia – vhodné riešenie diskriminácie). Zároveň bola odvysielaná informácia o projekte v SRo a publikovaná vo viacerých elektronických alebo printových médiách alebo portáloch (www.diskriminacia.sk, www.changenet.sk, www.sita.sk, www.rpa.sk, Romano nevo l´il)
V rámci pilotnej fázy bezplatného poskytovania mediačných služieb žiadateľom boli poskytnuté mediačné služby klientom Strediska v 8 sporoch klientov SNSĽP. V jednom prípade bola mediáciou dosiahnutá dohoda (ostatné spory boli nevhodné na mediáciu alebo nebola dosiahnutá dohoda).   V závere projektu (10. 12. 2008) boli prezentované výsledky projektu v priestoroch SNSĽP v Bratislave.

Projektová aktivita	Úroveň implementácie	Cieľové skupiny	Výstupy	
Vzdelávanie mediátorov	Celoslovenská	Zamestnanci SNSĽP	5 vyškolených mediátorov + 2 doškolený mediátori	
Poskytovania mediačných služieb	Celoslovenská	Obete diskriminácie	8 sporov (1 dosiahnutá dohoda)	
Informačná kampaň	Celoslovenská	Široká verejnosť, obete diskriminácie	1000 ks infoletáka
Výstupy v SRo, www.diskriminacia.sk, www.changenet.sk, www.sita.sk, www.rpa.sk, Romano nevo l´il	

Projekt číslo AP 2008/29 „Reprezentatívny výskum vnímania ľudských práv a zásady rovnakého zaobchádzania dospelej populácie v SR – 2. fáza“

Realizátor projektu: Slovenské národné stredisko pre ľudské práva (SNSĽP)
Prioritná oblasť: 2, 4, 5, 6
Finančná podpora z ÚV SR: 180 000,- Sk (5 974,91 €)
Stav: Projekt je ukončený

V rámci projektu bola uskutočnená druhá fáza výskumu vnímania ľudských práv a zásady rovnakého zaobchádzania súlade so schváleným projektom realizovala ako reprezentatívny dotazníkový výskum v rámci omnibusu (otvoreného multiklientského pravidelného prieskumu). Samotnému prieskumu predchádzala analýza doteraz realizovaných výskumov v tejto oblasti.
Terénny zber dát uskutočnila na základe objednávky Agentúra FOCUS v rámci omnibusu v dňoch 3. 9. – 9. 9. 2008 na vzorke 1009 respondentov štandardizovaným face-to-face rozhovorom pomocou svojej anketárskej siete. Výskum sa zameral aj na monitorovanie prejavov antisemitizmu v postojoch dospelej populácie. 
Výskumný tím pripravil prezentáciu výsledkov výskumu a analýzy získaných dát a ich komparácie s  dátami získanými v roku 2006. Prezentácia sa uskutočnila 12. 12. 2008  v  SNSĽP v Bratislave. Medzi pozvanými boli predovšetkým odborníci zo štátnych inštitúcií, akademických kruhov a mimovládnych organizácií, ktorí sa zaoberajú ľudskými právami v širšom kontexte a výskumom v tejto oblasti a zástupcovia médií. V uspokojivom počte sa na podujatí zúčastnili zástupcovia médií: SITA, TASR, Pravda a ČTK. Záverečná správa bude pripravená do tlače a vyjde v printovej podobe v počte 400 kusov v réžii SNSĽP. Správa v elektronickej podobe je zverejnená na stránke www.diskriminácia.sk.

Projektová aktivita	Úroveň implementácie	Cieľové skupiny	Výstupy	
Reprezentatívny výskum	Celoslovenská	Široká verejnosť, odborníci v oblasti ľudských práv a antidiskriminácie, médiá 	Výskum,
výsledky výskumu vo forme analýzy,
výstupy v médiách (SITA, TASR, ČTK).	

Projekt číslo AP 2008/31 „Obhajoba a presadzovanie práv starších občanov v boji proti ich diskriminácii s aktívnym zapojením“

Realizátor projektu: Fórum pre pomoc starším
Prioritná oblasť: 1, 2, 5, 6
Finančná alokácia z ÚV SR: 300 000,- Sk (9 958,18 €)
Stav: Projekt je ukončený 

Aktivitami projektu sa zvýšilo právne vedomie občanov a ich vlastné práva, získavanie spoločenskej istoty, zvýšenie ich vedomia o právnych normách, o možnostiach brániť sa proti porušovaniu vlastných práv. Zvýšilo sa povedomie a informovanosť širokej verejnosti ohľadne sociálnej exklúzie a sociálnej ochrany starších. Veľkým prínosom bolo, že do jednotlivých projektových aktivít sa zapájali nielen organizácie zastupujúce záujmy starších ľudí, ale i ďalšie subjekty, samosprávne orgány, ako i kultúrne a spoločenské organizácie a zahraniční partneri.

Projektová aktivita	Úroveň implementácie	Cieľové skupiny	Výstupy	
Práca aktívnych skupín seniorov v jednotlivých regiónoch	Celonárodná,
regionálna, lokálna	Seniori 	6 stretnutí v šiestich mestách             (Zvolen, Slovenské Nové Mesto, Žilina, Lekárovce, Handlová, Dolný Kubín)
	
Práca odborných skupín			2 stretnutia (Bojnice, Trebišov)	
Školenia - vzdelávanie starších občanov			2 školenia (obe školenia sa uskutočnili v Bojniciach)	
Parlament seniorov			1 zasadnutie (Bojnice)
200 výtlačkov prieskumu o chudobe a sociálnom vylúčení.	
Poskytovanie poradenstva v právnej, sociálnej a psychologickej oblasti 			76 poskytnutých poradenských služieb.	
Spolupráca so zahraničnými partnermi			Stretnutia slovenských expertov so zástupcami  
Help the Aged – Slovinsko.	

Projekt číslo AP 2008/32 „Cena Martina Slivku udeľovaná pri príležitosti Rómskeho filmového festivalu Martina Slivku KALO ČANGALO“

Realizátor projektu: Nadácia Originál
Prioritná oblasť: 5, 6
Finančná alokácia z ÚV SR: 293 500,- Sk (9 742,42 €)
Stav: Projekt je ukončený 

Projekt kladie dôraz na tzv. rómsku životnú tematiku a na základe niekoľkoročnej tradície bol vytvorený na Slovensku Rómsky filmový festival. Prezentujú sa na ňom diela o Rómoch, o ich jedinečnosti a ich spolužití s inými etnikami. Slovenskú filmovú a etnograficky orientovanú tvorbu o Rómoch reprezentuje na Slovensku osobnosť profesora a dokumentaristu Martina Slivku, ktorému je festival venovaný.  Cena festivalu Kalo čangalo (Cena Martina Slivku) je odovzdávaná tvorcom v oblasti dokumentaristiky, audiovízie alebo masmediálnej prezentácie, ktorí svojim dielom nielen zobrazujú rómsky sociálny status, ale aj aktívne prispievajú do riešenia problematiky multikulturalizmu, medziľudskej tolerancie, dodržiavania všeobecných ľudských práv, ako i do rozvíjania moderného občianskeho humanizmu, národného povedomia alebo etnického sebavedomia Rómov. Festival sprevádza súbor kultúrno-osvetových podujatí reprezentatívneho charakteru (napr. v podobe výstav, besied, filmových prezentácií, koncertov, slávnostného galaprogramu, memoriálnej omše a pod.) na formovanie mienkotvorných postojov jednotlivých predstaviteľov rómskych i nerómskych spoločenských skupín (žiakov, mládeže ako i dospelej populácie).

Projektová aktivita	Úroveň implementácie	Cieľové skupiny	Výstupy	
Martin Slivka – muž, ktorý sadil stromy, réžia Martin Šulík	

Celonárodná, regionálna, lokálna	

Verejnosť, študenti, starostovia obcí, umelci, vedci, pedagógovia, komunitní pracovníci, experti v oblasti antidiskriminácie	Premietanie filmu 22. september 2008, 9:00 hod., 84 divákov.	
			22. septembra 2008 do 10. októbra 2008 výstava v priestoroch Gymnázia v Spišskej Novej Vsi  23. septembra 2008 beseda o živote a diele M. Slivku s pani Oľgou Slivkovou, 62 študentov. 	
Život a dielo Martina Slivku – fotografická výstava				
Prijatie hostí u primátora mesta Nitra			22. september 2008, radnica v Sp. Novej Vsi. 	
Vernisáž výstavy fotografií E. Davidovej – Romano drom			22. septembra 2008, Galéria umelcov Spiša, umelecký program, zúčastnených cca 130 osôb.	
Tlačová konferencia			22. september 2008, Galéria umelcov Spiša, zúčastnené regionálne i celonárodné redakcie novín, televízie a rozhlasu.	
Slávnostný galaprogram s odovzdávaním Ceny Martina Slivku 2008 a Ceny ROM 2008			Pod záštitou podpredsedu vlády SR Dušana Čaploviča, 22. september 2008, Reduta. Cenu Martina Slivku získala romologička Eva Davidová. Cenu ROM 2008 získal Ján Berky-Mrenica st., vystúpenie súborov, cca 200 účastníkov.	
Propagácia podujatia			Propagácia v STV, v TA3, v tel. Reduta, v regionálnych novinách, a rozhlasovom vysielaní (aj rádio slov. menšiny vo Viedni), tlač pozvánok a plagátov, propagácia prostredníctvom webových stránok i korešpondenciou. 	

Projekt číslo AP 2008/33 „Vzdelávanie zdravotníckych pracovníkov a pracovníkov poskytujúcich sociálne služby v oblasti predchádzania všetkým formám diskriminácie a prejavom intolerancie“

Realizátor projektu: AHEAD, n.o.
Prioritná oblasť: 1
Finančná alokácia z ÚV SR: 430 400,- Sk (14 286,67 €)
Stav: Projekt je ukončený 

Projektové aktivity boli orientované na predchádzanie a odstránenie akýchkoľvek prejavov diskriminácie a iných foriem intolerancie pri poskytovaní zdravotníckej starostlivosti a starostlivosti v zariadeniach sociálnych služieb, podpora zachovávania a upevňovania, dodržiavania ľudských práv a slobôd pri poskytovaní zdravotnej starostlivosti pacientom. Aktivity prebiehali v Domove dôchodcov a Domove sociálnych služieb Klas n.o., NsP U milosrdných bratov v Bratislave, v Štátnej nemocnici v Bratislave, na Lekárskej fakulte UK.

Projektová aktivita	Úroveň implementácie	Cieľové skupiny	Výstupy	
Príprava a školenie školiteľov	

Celonárodná, regionálna, lokálna	

Lekári, zdravotné sestry,
opatrovatelia, sociálni pracovníci, iní pracovníci poskytujúci sociálne služby, študenti zdravotníckych škôl, osoby so zdravotným postihnutím	3 školitelia	
Vytvorenie školiacich skupín,
zaradenie školených uchádzačov			20 školiacich skupín 
Celkový počet seminárov bol 75
a počet hodín školení 300. Každý účastník bol vyškolený v priebehu 3 školení á 4 hodiny. Spolu bolo vyškolených 210 účastníkov	
Brožúra, testy, roleplays, kazuistiky			250 ks brožúr	
Workshop pre zdravotne
postihnutých občanov			20 účastníkov	

Projekt číslo AP 2008/34 „Vzdelávacie materiály zamerané na boj proti antisemitizmu a iným formám diskriminácie”

Realizátor projektu: Nadácia Milana Šimečku 
Prioritná oblasť: 4
Finančná podpora z ÚV SR: 405 860,- Sk (13 472,09 €) 
Stav: Projekt je ukončený 

Účelom projektu bolo vytvorenie balíčka vzdelávacích materiálov zameraných na boj proti antisemitizmu a iným formám diskriminácie určený pre základné a stredné školy. Materiály – pracovné zošity ponúkajú možnosť, aby študenti pri práci s nimi pochopili, že antisemitizmus je najdlhšie sa vyskytujúcou formou rasizmu, ktorá v rokoch 1939-45 vyústila do tragickej genocídy a takisto, že antisemitizmus nezmizol so skončením druhej svetovej vojny a je prítomný v otvorenej alebo skrytej forme aj v súčasnej svetovej, európskej či slovenskej spoločnosti. V širšom kontexte sa pracovné zošity zaoberajú problematikou vzniku a fungovania predsudkov všeobecne. 
V rámci prípravy materiálov prebehlo aj testovanie predbežných verzií všetkých troch príručiek na vybranej strednej a základnej škole a získali tzv. odporúčaciu doložku Ministerstva školstva SR, ktorá radí tieto pracovné zošity medzi odporúčané metodické materiály (rozhodnutie číslo CD-2008-19623/43703-2:915  zo dňa 23. 10. 2008). 
Spolu bolo vyrobených 5000 výtlačkov z každého pracovného zošita, celkovo 15.000 kusov s názvami (1) Antisemitizmus do roku 1945 (2) Antisemitizmus – nikdy sa  nekončiaci zápas? (3) Predsudky. A čo ty?. V prvej fáze distribúcie bol balíček distribuovaný do vopred vybraných stredných a základných škôl zo všetkých regiónov Slovenska. Ostatné balíčky môžu školy získať zdarma, resp. len za úhradu poštovného. V rámci projektu bol k balíčku vytvorený tiež pedagogický manuál v elektronickej verzii a 500 ks propagačných letákov. 

Projektová aktivita	Úroveň implementácie	Cieľové skupiny	Výstupy	
Príprava a tlač propagačných materiálov	celoštátna	Študenti základných a stredných škôl, pedagógovia   	500 propagačných letákov	
Príprava pedagogického manuálu 			Pedagogický manuál v elektronickej verzii	
Príprava vzdelávacieho balíčka			15 000 pracovných zošitov (3x5000 z každého zošita)
1.	Antisemitizmus do roku 1945
2.	Antisemitizmus – nikdy sa nekončiaci zápas?
3.	Predsudky. A čo ty?	
Distribúcia vzdelávacieho balíčka			124 balíčkov distribuovaných na vybrané školy (ostatné budú distribuované na základe vyžiadania) 	

Projekt číslo AP 2008/36 „Participácia občanov so zdravotným postihnutím na odstraňovaní diskriminácie“

Realizátor projektu: Národná rada občanov so zdravotným postihnutím v SR (NROZP) 
Prioritná oblasť: 1, 5
Finančná alokácia z ÚV SR: 397 906,- Sk (13 208,06 €)
Stav: Projekt je ukončený  

Aktivitami projektu sú cieľové skupiny na základe získaných požiadaviek schopné samostatnejšie a asertívnejšie  presadzovať svoje záujmy, predchádzať diskriminácii a brániť sa voči nej. Aktivitami projektu sa dosiahli efektívnejšie možnosti spolupráce samosprávy, mimovládnych organizácií a obyvateľov obcí. Projekt a jeho aktivity, ktorých hlavným cieľom bolo oboznámiť ľudí s pojmom diskriminácie, jej základnými druhmi, možnosťami boja proti diskriminácii, ako aj úlohou organizácií občanov so zdravotným postihnutím v boji proti diskriminácii a možnosťami prevencie pred diskrimináciou na základe záverečných výstupov splnil očakávaný cieľ. Prínosom bol veľký záujem všetkých zúčastnených získavať informácie a aktívne zapájanie sa do dialógu v priebehu uskutočnených tréningov.

  Projektová aktivita	Úroveň implementácie	Cieľové skupiny	Výstupy	
 Metodická príručka a informačné materiály pre zástupcov organizácií občanov so zdravotným postihnutím	Celonárodná,
regionálna, lokálna	Osoby so zdravotným postihnutím 	200 ks príručiek pre občanov so ZP.
200 ks informačných materiálov.	
Tréningy pre občanov so zdravotným postihnutím			3 mestá, v ktorých sa uskutočnili tréningy,
98 účastníkov.	

Projekt číslo AP 2008/43 „Rozvíjanie inovatívnych prístupov v boji proti diskriminácii znevýhodnených skupín, podpora ich začleňovania, eliminácia stereotypov a predsudkov v práci zamestnancov miestnej samosprávy mesta Veľký Meder“

Realizátor projektu: Mesto Veľký Meder
Prioritná oblasť: 1
Finančná alokácia  z ÚV SR: 74 000,- Sk (2 456,35 €)
Stav: Projekt je ukončený 

Uskutočnením projektu sa podarilo zvýšiť vedomostnú úroveň zamestnancov verejnej správy vo Veľkom Mederi v oblasti ľudských práv, v efektívnej  implementácii antidiskriminačnej legislatívy, v oblasti predchádzania negatívnym prejavom diskriminácie v spoločnosti, ako aj získať poznatky o základných právnych normách a predpisoch v Slovenskej republike. Došlo k zlepšeniu komunikačných schopností zamestnancov verejnej správy pri riešení problematiky znevýhodnených skupín obyvateľstva. Projekt prispel k poukazovaniu na pozitívne prínosy rozmanitosti multikultúrnej spoločnosti a uskutočňovaniu zmien založených na vzájomnom rešpekte medzi národnostnými menšinami a majoritnou spoločnosťou. 

Projektová aktivita	Úroveň implementácie	Cieľové skupiny	Výstupy	
Komunikačný tréning zameraný na riešenie konfliktov a komunikačných schopností, eliminácia stereotypov a predsudkov	lokálna	zamestnanci samosprávy a  organizácií v zriaďovacej právomoci mesta Veľký Meder	32 účastníkov na každý školiaci tréning	
Prednáška o antidiskriminačnom zákone ( č. 365/2004) - formy diskriminácie, ochrana pred diskrimináciou			32 účastníkov na každú prednášku	

Projekt číslo AP 2008/46 „Sociálna inklúzia, boj proti intolerancii a diskriminácii starších občanov na Slovensku a v krajinách EU“

Realizátor projektu: Fórum pre pomoc starším
Prioritná oblasť: 1, 5, 6
Finančná alokácia  z ÚV SR: 100 000,- Sk (3 319,40 €)
Stav: Projekt je ukončený 

Projekt prispel k zlepšeniu a zvýšeniu sebavedomia starších občanov s cieľom aktívneho domáhania sa a presadzovania svojich práv. V rámci projektu sa zvýšilo povedomie a informovanosť starších ľudí a širokej verejnosti ohľadne sociálnej inklúzie a sociálnej ochrany starších  na Slovensku, ako i v EÚ. Projekt prispel k rozšíreniu znalostí o činnosti inštitúcií EÚ. Ďalším cieľom projektu bolo prezentovať vytvorenie funkčného mechanizmu na monitorovanie, dodržiavanie a presadzovanie práv seniorov, poskytovanie informácií a zvyšovanie právneho vedomia tejto skupiny s aktívnym zapojením cieľovej skupiny.

Projektová aktivita	Úroveň implementácie	Cieľové skupiny	Výstupy	
Stretnutie so zástupcami vlády a parlamentu v rámci globálnej koordinovanej celoeurópskej akcie k Medzinárodnému dňu  OSN starších osôb – Pozitívna úloha seniorov v spoločnosti	Celonárodná,
regionálna, lokálna	Politickí predstavitelia, zástupcovia štátnej správy, starší občania a občania v  dôchodkovom veku	1 stretnutie 1. 10.2008, 
21 zúčastnených (Bratislava)	
Zasadnutie expertnej skupiny SIEG – sociálnej exklúzie a chudoby za účasti  zástupcov – expertov  významných  organizácií z krajín EU			1 stretnutie - 25 zúčastnených, účasť zahraničných partnerov (Bratislava)	
Sprievodné akcie k  Medzinárodnému dňu  OSN starších osôb (1. október)			4. 10. 2008 festival seniorov a seminár o kvalite života starších (Žilina)  	
            Senior roka			21 ocenených (Bojnice)	
            Senior linka			Krízová senior linka pre občanov v krízových situáciách.	

Projekt číslo AP 2008/48 „Ocenenie najlepších zamestnávateľov zamestnávajúcich občanov so zdravotným postihnutím za rok 2008“

Realizátor projektu: Asociácia zamestnávateľov zamestnávajúcich občanov so zdravotným postihnutím v SR
Prioritná oblasť: 5, 6 
Finančná alokácia  z ÚV SR: 99 900,- Sk (3 316,08 €)
Stav: Projekt je ukončený 

Projekt prispel k zviditeľneniu zamestnávateľov zamestnávajúcich osoby so zdravotným postihnutím (OZP) a dopomohol k odbúravaniu predsudkov pretrvávajúcich vo verejnosti a u zamestnávateľov v súvislosti so zamestnávaním OZP. Projektom poukázal na potrebu odstraňovania diskriminácie na trhu práce a pozitívneho prispenia k pozdvihnutiu sebavedomia OZP, predovšetkým motivácie zamestnať sa, zlepšeniu materiálneho zabezpečenia, sociálnej situácie a statusu a k ich sociálnej inklúzii. Ceny, vyrobené zamestnancami chránenej dielne o.z. Dúha vo Vranove nad Topľou oceneným slávnostne odovzdal podpredseda vlády SR Dušan Čaplovič. 

Projektová aktivita	Úroveň implementácie	Cieľové skupiny	Výstupy	
Podujatie „Ocenenie najlepších zamestnávateľov zamestnávajúcich OZP za rok  2008“ 	Celonárodná, regionálna	Zamestnávatelia zamestnávajúci OZP, osoby so zdravotným	Výroba diplomov, ocenení, hlavnej ceny, kultúrny program.  	
Publicita			Spot vo večernom spravodajstve STV, TA SR, SRo, SITA, Hospodárske noviny, www.sme.sk).	

Projekt číslo AP 2008/49 Nová cesta

Realizátor projektu: Konzultačné a informačné centrum EDUKOS
Prioritná oblasť: 1, 5
Finančná podpora z ÚV SR: 70 000,- Sk (2 323,58 €)
Stav: Projekt je ukončený

Cieľom projektu Nová cesta bolo zabrániť diskriminácii odsúdených  po prepustení na slobodu, pri ich  uplatnení sa v živote, poskytnúť  im možnosť nájsť nové záujmy a tým presvedčiť okolie o ich snahe viesť normálny život a v neposlednom rade zabrániť aj recidíve trestnej činnosti  mladistvých. V rámci projektu sa  pracovalo  s klientkami priamo v ÚVTOS pre mladistvých v Sučanoch realizáciou kurzov a  motivačných vzdelávacích a výcvikových aktivít, formujúcich osobnosť, ale tiež na slobode po ich prepustení, napr. poskytovaním poradenstva pri  hľadaní práce.
Projekt tvorili nasledujúce aktivity: sociálno-psychologický výcvik a tréningy na rôzne témy (spoločenské normy, právne vedomie, orientácia v spoločnosti, povinnosti odsúdeného po návrate na slobodu). V rámci projektu boli tiež realizované viaceré školenia (základy práce s počítačom, manuálne zručnosti) a vyškolených 9 nových dobrovoľníkov z radov študentov sociálnej práce na VŠ.

Projektová aktivita	Úroveň implementácie	Cieľové skupiny	Výstupy	
sociálno-psychologický výcvik	Lokálna	Odsúdení,  študenti sociálnej práce na VŠ, odsúdení	Výcvik (20 hodín, 10 účastníkov).	
Tréning „spoločenské normy“			Tréning (8 hodín, 10 účastníkov) 	
Tréning „Právne vedomie“			Tréning (10 hodín, 10 účastníkov).	
Tréning „Orientácia v spoločnosti“			Tréning (6 hodín, 10 účastníkov).	
Tréning „Povinnosti odsúdeného po návrate na slobodu“			Tréning (6 hodín, 10 účastníkov).	
Školenie „Práca s počítačom“			Školenie (16 hodín, 10 účastníkov). 	
Školenie „Manuálne zručnosti“			Školenie (20 hodín, 10 účastníkov).	
Výcvik dobrovoľníkov			Výcvik (9 účastníkov).	
Poradenstvo a práca s prepustenými na slobode			Konzultácie (3 účastníci).	

Projekt číslo AP 2008/51 „Spolu“

Realizátor projektu: SITUR, o.z.
Prioritná oblasť: 1, 2, 4, 5
Finančná alokácia z ÚV SR: 350 000,- Sk (11 617,88 €)
Stav: Projekt je ukončený 

Prijímateľ dotácie zrealizoval vzdelávacie aktivity v oblasti antidiskriminácie, o metódach ochrany pred prejavmi diskriminácie, ako aj sériu monitorovacích pracovných ciest po vybraných lokalitách prešovského regiónu za účelom zberu spätnej väzby na realizované aktivity v praxi.

Projektová aktivita	Úroveň implementácie	Cieľové skupiny	Výstupy	
Neformálne vzdelávanie	Regionálna, lokálna	Príslušníci rómskej komunity okresov Sabinov, Prešov, Vranov nad Topľou a pilotne aj Bardejov, terénni sociálni pracovníci, ich asistenti	10 workshopov v mesiacoch október-december 2008, 
od 15 do 50 účastníkov/1 WS	
Monitoring a konzultácie v teréne			Konzultácie zabezpečované projektovými expertmi individuálne vo vzťahu k cieľovým skupinám	

Projekt číslo AP 2008/55 „Vitajme v spoločnosti bez predsudkov“

Realizátor projektu: Rada rodičov pri ZŠ Polianska č. 1, Košice, n.o.
Prioritná oblasť: 1
Finančná alokácia  z ÚV SR: 150 000,- Sk (4 979,09 €)
Stav: Projekt je ukončený 

Projekt prispel k zvýšeniu informovanosti o problematike ľudských práv a nediskriminácie, eliminácii prejavov rasovej a akejkoľvek inej diskriminácie, odstránenie predsudkov voči rómskej populácii, resp. iným sociálne znevýhodneným skupinám na školách. Zvýšila sa participácia rodičov, predstaviteľov samosprávy, pedagogického zboru a predovšetkým detí  v oblasti dodržiavania ľudských práv. Vyškolená skupina žiakov získala širší všeobecno-vedomostný rozhľad, osvojila si základné prezentačné a komunikačné zručnosti, pútavou formou odovzdala informácie v uvedenej oblasti na svojich rovesníkov. 
Projektová aktivita	Úroveň implementácie	Cieľové skupiny	Výstupy	
Výchovno – informačné turné	Regionálna, lokálna	Pedagógovia, žiaci základných škôl v Košiciach 	6 vyškolených žiakov – multiplikátorov.
65 výchovno-informačných stretnutí na  navštívených školách v meste Košice,	 
účasť 1 468 žiakov, 
33 pedagogických zamestnancov ZŠ Polianska, 
29 vedúcich zamestnancov navštívených škôl.	
Vyškolenie novej skupiny žiakov			10 novo vyškolených žiakov ZŠ Polianska 1.	

Projekt číslo AP 2008/61 „Vzdelávajme prístupnejšie“

Realizátor projektu: Centrum pre komunitné plánovanie a rodinu
Prioritná oblasť: 1, 5
Finančná alokácia z ÚV SR: 114 550,- Sk (3 802,37 €)
Stav: Projekt je ukončený 
Cieľom projektu bolo umožniť špeciálnym pedagógom získať akreditované vzdelanie v oblasti inovatívnych metód a foriem práce, ktoré podporujú chýbajúce kritické myslenie u handicapovaných detí, pochádzajúcich prevažne zo znevýhodnenej sociálnej skupiny. 
Školenie prebehlo v 2 víkendových blokoch v dňoch 23. – 25. januára 2009 a 20. – 22. februára 2009 v školiacich priestoroch Sanatória Tatranská kotlina n.o.
Realizátorom školiacich aktivít projektu bolo Občianske združenie Orava pre demokraciu vo vzdelávaní. Školení sa zúčastnilo celkovo 15 špeciálnych pedagógov, ktorí získali doklad o absolvovaní akreditovaného vzdelávacieho programu MŠ SR č. 1909/26921/2004/4091 Čítaním a písaním ku kritickému mysleniu. 

Projektová aktivita	Úroveň implementácie	Cieľové skupiny	Výstupy	
Realizácia školenia	Celoštátna
regionálna, lokálna	Špeciálni pedagógovia	I. blok teoretického vzdelávania, 
II. blok teoretického vzdelávania, 
zážitkové učenie,
15 certifikovaných šp. pedagógov, 
20 hod. praktického vyučovania.	
Propagácia projektu			LIM – levočský informačný magazín, 
Učiteľské noviny, Katolícky učiteľ 
Infopanel – Sanatórium Tatranská. Kotlina, prezentačná tabuľa – SŠŠIJV,  
www.sssijvle.sk, prezenčné CD + fotografie pre každého účastníka projektu.	

Projekt číslo AP 2008/62: Teší nás že sme vás spoznali

Realizátor projektu: Modrý motýľ, o .z.
Prioritná oblasť: 1, 5, 6
Finančná alokácia z ÚV SR: 270 000,- Sk (8 962,36 €)
Stav: Projekt je ukončený 

Účelom aktivity Katedra bolo umožniť pedagógom 6 škôl v rámci celoživotného vzdelávania získať vedomosti a praktické skúsenosti pri vzdelávaní detí so zdravotným postihnutím a rómskych detí. Pozostával z 5. dvojdňových stretnutí (semináre a praktické aktivity). 
Aktivita Teší nás, že sme Vás spoznali bola určená hlavne žiakom na Základnej škole v Raslaviciach. Účelom aktivity bolo priblížiť deťom iné národnosti a etnika, priblížiť problematiku ľudských práv, práv dieťaťa  a ukázať ako sa žije žiakom so zdravotným postihnutím a rómskym žiakom v základnej škole v Raslaviciach. 9 tried pripravilo 9 nástenných novín, cez ktoré sa snažili priblížiť národnosti a rómske etnikum žijúce na Slovensku. Z nástenných novín bola zhotovená výstava prístupná pre širokú verejnosť. V priebehu roka 2009 bude výstava ponúknutá ďalším základným školám v okrese, podľa záujmu aj v kraji. Témami Žiackej konferencie bola ochrana ľudských práv, Dohovor OSN o právach dieťaťa, šikanovanie, odbúravanie stereotypov a bariér. 

Projektová aktivita	Úroveň implementácie	Cieľové skupiny	Výstupy	
Katedra	Regionálna, lokálna	Pedagógovia základných škôl, žiaci základných škôl v okrese Bardejov	Škola v prírode v Chmeľovej,
50 účastníkov, 5 seminárov.	
Teší nás, že sme Vás spoznali			220 detí zapojených do projektu 
9 nástenných novín
10 žiackych prezentácii.	
Film My			DVD film žiakov ZŠ v Raslaviciach.	
Žiacka konferencia			350 účastníkov konferencie.  	

Projekt číslo AP 2008/67 „Žijeme tu spolu“

Realizátor projektu: Komunitné centrum menšín
Prioritná oblasť: 1, 2, 3, 4
Finančná alokácia  z ÚV SR: 100 000,- Sk (3 319,40 €)
Stav: Projekt je ukončený 

Aktivitami projektu sa zvýšilo právne vedomie členov rómskej komunity vo Veľkom Krtíši v oblasti ochrany ľudských práv, vzdelanostná úroveň a informovanosť komunity o rasovo motivovanej trestnej činnosti a prevencie. Bol uskutočnený prieskum medzi obyvateľmi rómskej komunity, mapujúci úroveň informovanosti o diskriminácii, jej prejavoch a ochrane pred diskrimináciou. 

Projektová aktivita	Úroveň implementácie	Cieľové skupiny	Výstupy	
Monitoring  informovanosti komunity  v oblasti porušovania práv, prejavov diskriminácie, rasizmu a xenofóbie	Lokálna	Marginalizovaná rómska komunita, členovia OH, terénni sociálni pracovníci KCM	2 ankety - 160 respondentov.
1 dotazník - 70 respondentov.	
vzdelávanie členov rómskej komunity, ako aj členov OH a terénnych sociálnych pracovníkov KCM			2 semináre/20 účastníkov.	
Informovanie verejnosti o projekte a možnej pomoci v poradenskom centre			Rádio Regina, článok v týždenníku RNL, Pokrok.	

Projekt číslo AP 2008/68 „Iure Humano“

Realizátor projektu: obec Bežovce
Prioritná oblasť: 1, 5, 6
Finančná alokácia z ÚV SR: 100 000,- Sk (3 319,40 €)
Stav: Projekt je ukončený. 

Prostredníctvom projektových aktivít došlo k vzájomnému upevneniu vzťahov medzi majoritným obyvateľstvom a menšinovou rómskou komunitou cestou znížením predsudkov voči rómskej populácii, zvýšením informovanosti o problematike ľudských práv a diskriminácie, zorganizovaním dvoch kultúrno-spoločenských stretnutí, ktoré prispeli k zapojeniu širokej verejnosti a teda eliminácii prejavov rasovej a inej diskriminácii v obci voči rómskej menšine. 

Projektová aktivita	Úroveň implementácie	Cieľové skupiny	Výstupy	
Právne minimum a problematika diskriminácie a rasovej neznášanlivosti	Lokálna	Rómska komunita, verejnosť, žiaci ZŠ, rodičia  	Prednášky
65 zúčastnených, 
(24.3.2009, , 25.3.2009, 28. - 30.03.2009)   	
Psychologické poradenstvo			Poradenstvo z oblasti psychológie, etiky (12.02.2009, 15.02.2009, 5.3.2009, 06.03.2009, 12.3.2009, 13.3.2009)  
54 zúčastnených na každej prednáške.	
Festival ľudskosti 			2 kultúrno-spoločenské podujatia (28.12.2008, 6.3.2009)
350 zúčastnených.	

Projekt číslo AP 2008/74 „Kolotoč názorov“

Realizátor projektu: Nadácia Spektrum F
Prioritná oblasť: 4, 5, 6
Finančná alokácia z ÚV SR: 150 000,- Sk (4 979,09 €)
Stav: Projekt je ukončený 

Hlavným účelom projektu bolo podporiť i uskutočniť vzdelávacie a kultúrne aktivity zamerané na predchádzanie všetkým formám diskriminácie, rasizmu, xenofóbie, antisemitizmu a ostatným prejavom intolerancie v regióne Prešovského kraja netradičným spôsobom vyučovania i organizovania neformálnych diskusných stretnutí v  regióne za účasti zaujímavých hostí i širokej verejnosti.

Projektová aktivita	Úroveň implementácie	Cieľové skupiny	Výstupy	
Tlačová konferencia	Regionálna, lokálna	Žiaci, pedagogickí a riadiaci pracovníci na ZŠ	Videozáznam podujatia NSF, 
články uverejnené v regionálnych novinách
regionálne TV v Prešove i Bardejove (regionálne spravodajstvo).	
Koncert pozvaných hudobníkov z regiónu			DVD záznam, tlač fotodokumentácie. 	
Prvé výmenné stretnutia a utváranie diskusných partnerstiev			Fotodokumentácia, zúčastnených 25 detí z Bardejova a 25 z Prešova.	
Pracovné stretnutie v mestách Prešov a Bardejov
			DVD a CD pre koordinátorov na školách
prezentácie na všetkých pilotných školách.	
Dva týždne aktívneho učenia o výchove k dodržiavaniu ľudských práv a predchádzaniu všetkým formám diskriminácie, rasizmu, xenofóbie, antisemitizmu na každom vyučovacom predmete od 14.11. 2008 do 28.11.2008			Záznamy v TV v Prešove ale i Bardejove a STV 
DVD, CD  200 ks, odovzdané žiakom, pedagógom. 	
Výmenné pobyty študentov v regióne			Fotodokumentácia
Záznamy v regionálnych médiách, 
DVD.	
Pravda o holokauste			Prezentácie 200 ks na CD, 
80 aktívnych účastníkov 	
Galéria dodržiavania ľudských práv a predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie			Nahrávka CD 50 ks,
tlač prezentácie v laminovanej väzbe 200 ks. 	
Verejná videodiskusia Prešov – Bardejov
			Počet účastníkov 62
Videonahrávky v obidvoch mestách
Záznam v spravodajstve a publicistickej relácii v regionálnej televízii. 	
Dotazníkové šetrenia			4500 strán dotazníkov	
Hodnotiaca správa			30 ks CD, 
20 ks vytlačená hodnotiaca správa dotazníkového šetrenia.	
Metodické stretnutie učiteľov prešovského regiónu			29. 12. 2008 za účasti zúčastnených učiteľov, neziskoviek ale i študentov
Prezentácie uskutočnených činností, diskusia a jej rozbor.	

Projekt číslo AP 2008/75 „Rómsky skauting... búra bariéry a predsudky“

Realizátor projektu: Slovenský skauting
Prioritná oblasť: 5, 6
Finančná podpora z ÚV SR: 500 000,- Sk (16 596,96 €)
Stav: Projekt je ukončený

	Projekt sa zameriaval na nasledovné okruhy aktivít: (1) realizáciu aktivít pre rómsku menšinu, (2) prehlbovanie spolupráce medzi majoritnou a minoritnou časťou členov skautingu, (3)	šírenie myšlienky Rómskeho skautingu do nových lokalít, (4) prezentáciou myšlienky Rómskeho skautingu odbúravať predsudky.
	V rámci (1) okruhu boli realizované pravidelné stretnutia priamo v rómskych osadách na východe Slovenska. Stretnutia videli rómski lídri a vedúci a počas nich zrealizovali viaceré záujmové alebo vzdelávacie aktivity pre rôzne vekové kategórie (kurz zvýšenia schopnosti zamestnať sa, kurz „zodpovedný rodič“, kurz pre rómskych lídrov, a iné). V rámci tohto okruhu boli uskutočnené tiež viaceré verejnoprospešné práce pre obec.
	V rámci (2) okruhu bolo zrealizované podujatie s názvom „Skautingos Bašavel“, ktorého cieľom bolo zbližovanie skautov z majoritne a minoritnej časti skautov. Program bol tvorený hrami, súťažami, hudobnými alebo tanečnými vstúpeniami, a inými spoločenskými aktivitami.  
	V rámci (3) okruhu sa uskutočnilo výberové konanie na nového koordinátora aktivít na východnom Slovensku, nadviazať spoluprácu s novými organizáciami (Dánsky skauting, Veľvyslanectvo USA v SR, niektoré vysoké školy, niektoré cirkevné organizácie). Zmyslom okruhu je objaviť nové lokality pre Rómsky skauting.
	V rámci (4) bolo vytvorených viacero propagačných materiálov distribuovaných počas projektu.

Projektová aktivita	Úroveň implementácie	Cieľové skupiny	Výstupy	
Pravidelné stretnutia v komunitách	Lokálna	Mladí Rómovia	288 stretnutí (300 účastníkov za týždeň).	
Súťaž v kreslení, maľovaní a tvorivosti	Lokálna	Mladí Rómovia	57 zapojených účastníkov.	
Skautingos Bašavel	Lokálna	Mladí Rómovia, skauti 	120 účastníkov.	
Radcovské fórum (vzdelávanie mladých rómskych lídrov)	Lokálna	Mladí rómski lídri	15 účastníkov.	
Vzdelávacie kurzy („Ako sa zamestnať“, „Zodpovedný vodič“, „Vzdelávací kurz pre rómskych lídrov“)	Lokálna	Mladí Rómovia	97 účastníkov.	
Stretnutia so zástupcami Rómskej skautskej oblasti	Lokálna	Rómski skautskí lídri	7 výjazdov.	
Publicita	Celoslovenská	Široká verejnosť, Rómski lídri, mladí Rómovia	5000 ks letákov o Rómskom skautingu,
5000 ks letákov o Slovenskom skautingu,
2000 ks plagátov A2,
3000 ks zborníka o Rómskom skautingu.	
Projekt číslo AP 2008/77 „Slovenský deň zdravotne postihnutých“

Realizátor projektu: Národná rada občanov so zdravotným postihnutím v SR (NROZP) 
Prioritná oblasť: 1, 5, 6
Finančná alokácia  z ÚV SR: 400 000,- Sk (13 277,57 €)
Stav: Projekt je ukončený 

Aktivitami zrealizovaného projektu sa široká verejnosť, poslanci NR SR ako aj osoby so zdravotným postihnutím bližšie oboznámili s Dohovorom OSN o právach ľudí so zdravotným postihnutím a o potrebe jeho ratifikácie a následnej implementácie. Projekt zlepšil informovanosť o organizáciách občanov so zdravotným postihnutím a ich prospešnosti pre spoločnosť prezentovaním aktivít členských organizácii NROZP.

Projektová aktivita	Úroveň implementácie	Cieľové skupiny	Výstupy	
Deň osôb so zdravotným postihnutím                     	Celonárodná	Občania so zdravotným postihnutím, členovia parlamentu SR,  zástupcovia štátnej správy, odborná verejnosť, široká verejnosť, médiá
	Analýzy, vyhlásenie, vzájomná diskusia o dohovore, jeho ratifikácii v SR a možnostiach jeho uplatňovania.
Stretnutie s predsedom NR SR                                                             stanoviská ministerstiev k dohovoru.                                                             Výmena skúseností s partnerskými organizáciami.                                                                   60 účastníkov.	
Workshop			Spracovanie a vydanie 1 000 ks výtlačkov brožúry k novele zákona o službách zamestnanosti.                                                          Spracovanie a vydanie materiálov k voľbám do Európskeho parlamentu.                                                                       35 účastníkov.
Začiatok spolupráce na projekte sociálnej turistiky s Fakultou architektúry STU a MH SR.                                                                                                                                  	

Projekt číslo AP 2008/82 „Animátorské oldstars“

Realizátor projektu: Domka – Združenie saleziánskej mládeže, stredisko Rožňava
Prioritná oblasť: 1, 5, 6
Finančná alokácia z ÚV SR: 75 000,- Sk (2 489,55 €)
Stav: Projekt je ukončený 

Projektová aktivita	Úroveň implementácie	Cieľové skupiny	Výstupy	
Stretnutie mladých lídrov „Animátorské oldstars“ 	Regionálna, lokálna	Deti a mládež v okolí Rožňavy	28.-30.11.2008 v Rožňave,
79 účastníkov, videoreportáž z podujatia.	
Informačno – propagačné multimediálne DVD
„Mladí pre mladých – Rožňava 2008“			100 ks DVD nosiča.	
Informačný bulletin – kalendár o ponukách Domky v Rožňave pre mladých			500 ks výtlačkov.	
Informačno–propagačný materiál o Domke v Rožňave 			500 ks výtlačkov.	

Projekt číslo AP 2008/83 „Eliminácia diskriminačných praktík, všetkých  foriem intolerancie a scitlivovanie zdravotníckeho personálu v prístupe k obetiam rodovo - podmieneného násilia“

Realizátor projektu: OZ Societa
Prioritná oblasť: 1
Finančná alokácia z ÚV SR: 399 890,- Sk (13 273,92 €)
Stav: Projekt je ukončený 

Primárnym zámerom projektu bolo skvalitniť prístup zdravotníckeho personálu voči zraniteľným skupinám, ktoré sú často obeťami diskriminačných praktík a prejavov intolerancie a zároveň scitlivovať túto cieľovú skupinu pre prístup a prácu s obeťami rodovo podmieneného násilia. Sekundárnym zámerom projektu bolo zvýšiť informovanosť zdravotníkov o antidiskriminačnej legislatíve na Slovensku a možnosti právnej ochrany v prípadoch jej porušenia s cieľom, aby nielen eliminovali akékoľvek diskriminačné praktiky vo vzťahu k pacientom, ale aby sa aj sami vedeli brániť predchádzať diskriminačnému konaniu v ich kolektívoch a na pracoviskách. Ďalšou prioritou projektu bol rozvoj komunikačných zručností pre cieľovú skupinu. 
Cieľ projektu bol splnený na polovicu z dôvodu realizovaných školiacich aktivít len  v štyroch samosprávnych krajoch SR, namiesto plánovaných ôsmych. 

Projektová aktivita	Úroveň implementácie	Cieľové skupiny	Výstupy	
Seminár v nemocnici Topoľčany n.o.	Celoštátna
Regionálna
lokálna	Zdravotnícky personál	30 zúčastnených. 	
Seminár v nemocnici s poliklinikou Sv. Lukáša v Galante			26 zúčastnených. 	
Seminár v nemocnici s poliklinikou  v Žiline			30 zúčastnených. 	
Seminár v Zamed, s.r.o.
- súkromný poskytovateľ RZP, RLP			16 zúčastnených. 	

Projekt číslo AP 2008/88 „InteRRa 6: konferencia proti diskriminácii“

Realizátor projektu: Hnutie R – Spiš 
Prioritná oblasť: 1, 6
Finančná podpora z ÚV SR: 200 000,- Sk (6 638,79 €) 
Stav: Projekt je ukončený

Účelom projektu bolo usporiadanie medzinárodnej vedeckej konferencie InteRRa 6 v dňoch 22. a 23. 10 2008 na UKF v Nitre spolu s kultúrnym programom a fotografickou výstavou a následným vydaním zborníka. Témami konferencii boli antidiskriminačné programy, multikultúrna výchova a boj proti intolerancii a xenofóbií. Na konferenciu vystúpili viacerí univerzitní odborníci, zástupcovia vlády, ministerstiev, samosprávy a odborníci v praktických profesiách (učitelia, sociálni pracovníci, osvetoví pracovníci, atď.). Konferencia s názvom „Interkulturalita a národnostné menšiny: v sociálnych, filozofických, pedagogických, kultúrnych, historických a prírodovedných súvislostiach“ sa zamerala tiež na aktuálnu tému spoločenského dialógu.
Kultúrny program konferencie, ktorý sa zameral na potrebu akcentovať menšinovú kultúru Rómov, pozostával z vystúpenia rómskeho hudobného súboru a výstav& fotografií Jaroslava Balvína a Evy Davidovej. Program konferencie i kultúrny program sa snažil ukázať Rómov v historických súvislostiach a situáciách a súčasnú progresívnu situáciu rómskeho „národného obrodenie“. Zmyslom spoločnej výstavy oboch autorov bolo tiež prispieť k protidiskriminačným tendenciám súčasnej doby.

Projektová aktivita	Úroveň implementácie	Cieľové skupiny	Výstupy	
Konferencia Interra 6	celoštátna	Experti, tvorcovia politík, zástupcovia štátnej správy a samosprávy,
študenti vysokých škôl, 	25 účastníkov konferencie
Pozvánka
Prezenčné listiny	
Kultúrny program			Vystúpenie rómskeho hudobného súboru (100 účastníkov)
Výstava fotografií Jaroslava Balvína a Evy Davidovej „Obrazy Rómov v rokoch 1958 až 2008“ (100 účastníkov)	
Vydanie zborníka z konferencie			500 ks zborníka	
Katalóg fotografií „Obrazy Rómov v rokoch 1958 až 2008“			400 ks katalógu	

Projekt číslo AP 2008/91 „Princípy rodovej rovnosti a gender mainstreamingu ako súčasť antidiskriminačnej stratégie rozvoja regiónov“

Realizátor projektu: Národné centrum pre rovnosť príležitostí, n.o.
Prioritná oblasť: 1, 5
Finančná alokácia z ÚV SR: 400 000,- Sk (3 277,57 €)
Stav: Projekt je ukončený 

Cieľom projektu bolo vzdelávanie pracovníkov samosprávnych krajov v oblasti princípov rodovej rovnosti a v ich praktickej aplikácii v tvorbe regionálnych politík a programov ekonomického a sociálneho rozvoja. Tréningy boli zamerané na pochopenie princípov rodovej rovnosti a s ňou súvisiacich prierezových programov a ich praktického prínosu pre rozvoj zamestnanosti a nediskriminácie žien a mužov.
Projektová aktivita	Úroveň implementácie	Cieľové skupiny	Výstupy	
Tréningy v samosprávnych krajoch	Celoštátna
Regionálna	Zamestnanci samosprávnych krajov	3 tréningy: 
4.2.09 - Žilina (ŽSK a TSK),
5.3.09 Bratislava,
26.3.09 Prešov. 	
Autorské spracovanie a vydanie publikácie a letákov			1 publikácia - 100 ks, 3 letáky – 100 ks.	

IV.	Program PROGRESS pre oblasť antidiskriminácia a rozmanitosť v SR  (2007 - 2008)
V rámci programu Spoločenstva pre zamestnanosť a sociálnu solidaritu  PROGRESS v oblasti (4) antidiskriminácia a rozmanitosť bol v roku 2008 realizovaný projekt o. z. Občan a demokracia a jeho partnerov (o. z. Partners for Democratic Change Slovakia, o. z. Inštitút pre verejné otázky, o. z. Hlava 98) s názvom „Na ceste k rovnosti - Zvyšovanie povedomia a viacúrovňové posilňovanie občianskej spoločnosti a verejných činiteľov v oblasti antidiskriminácie“ (ďalej len „projekt“). Projekt bol vybraný v rámci výzvy na predkladanie návrhov projektov v rámci programu PROGRESS, reg. č. VP/2007/006 – Národné aktivity na zvýšenie povedomia v oblasti antidiskriminácie. 
Projekt bol schválený uznesením vlády SR č. 180/2008 zo dňa 26. marca 2008, ktorým bol schválený Národný plán implementácie programu PROGRESS pre oblasť antidiskriminácia a rozmanitosť na roky 2007 – 2008 (ďalej len „národný plán“). Národný plán predstavoval základný dokument implementácie oblasti (4) programu PROGRESS – antidiskriminácia a rozmanitosť v SR. Národný plán definoval základné ciele a aktivity projektu a spôsob jeho monitorovania a hodnotenia.  Bol spolufinancovaný z prostriedkov Európskej komisie (ďalej len „komisia“) a štátneho rozpočtu SR v pomere 80% a 20% celkových oprávnených výdavkov. Maximálna výška spolufinancovania zo strany komisie bola určená na 331 333,19 EUR. Maximálna výška spolufinancovania z prostriedkov štátneho rozpočtu SR je 82.813,52 EUR. Celkové výdavky projektu boli naplánované do výšky 414 146,71 EUR. Konečná výška prostriedkov spolufinancovania bude určená na základe výšky schválených oprávnených výdavkov projektu zo strany komisie a národného kontaktného bodu. Proces schvaľovania v súčasnosti nie je ukončený a výška oprávnených výdavkov bude určená po doručení oznámenia komisie o uskutočnení záverečnej platby.  
Projekt bol tvorený širokým spektrom navzájom previazaných aktivít, ktorých spoločným cieľom bola expozícia problematiky rovnakého zaobchádzania v interdisciplinárnom kontexte, to jest v kontexte psychologických, právnych i širších spoločenských súvislostí. Výraznou súčasťou projektu bolo viacero mediálnych aktivít, ktorých zámerom bolo na jednej strane informovať širokú verejnosť o práve na nediskrimináciu, na druhej strane iniciovať celospoločenskú diskusiu o rozmanitosti a jej výhodách.
	
Aktivity projektu z pohľadu cieľov národného plánu:
1.        Zlepšenie znalostí najširšej verejnosti a potenciálne ohrozených skupín o  diskriminácii a spôsoboch boja proti nej: 
Vychádzajúc z pomerne nízkej informovanosti verejnosti o vlastnom pojme diskriminácie, ako aj o legislatívnych a nelegislatívnych nástrojoch zabezpečenia práva na rovnaké zaobchádzanie, projekt bol v značnej časti tvorený informačnými a vzdelávacími aktivitami s celoslovenským dosahom. V rámci projektu boli okrem iného vydané spolu tri publikácie o problematike antidiskriminácie venované laickej aj odbornej verejnosti a realizované viaceré vzdelávacie a tréningové podujatia pre širokú verejnosť, ale aj odbornú verejnosť či zamestnávateľov. V rámci projektu bola tiež realizovaná celoslovenská informačno-mediálna kampaň Na ceste k rovnosti, ktorej zmyslom bolo na jednej strane zviditeľniť problematiku diskriminácie ako takú a zároveň vytvoriť impulzy smerom ku scitliveniu verejnosti na praktické prípady nerovnakého zaobchádzania. Z uvedeného vyplýva, že projektové aktivity boli nastavené tak, aby pokryli všetky relevantné cieľové skupiny.
	
2.       Zvýšenie miery priameho alebo nepriameho podieľania sa diskrimináciou ohrozených skupín na riadení spoločnosti:
Cieľom projektu bolo realizovanie aktivít smerovaných k prehĺbeniu participácie relevantných aktérov – či už zástupcov ohrozených skupín, ale tiež tvorcov a realizátorov politík. V rámci projektu sa uskutočnilo spolu 26 stretnutí zameraných na posilnenie miestnych a regionálnych aktérov v oblasti antidiskriminácii. Vzdelávacie a tréningové stretnutia so zástupcami mimovládnych organizácií sa konali v Nových Zámkoch, Leviciach a Štúrove. Vytvorená bola tiež intenzívna pracovná skupina pri Košickom samosprávnom kraji. Výsledkom jej práce bolo prijatie základných pravidiel nediskriminácie pre organizácie Košického samosprávneho kraja. Obe aktivity predstavujú osvedčené postupy pre spoluprácu s miestnou a regionálnou samosprávou aj do budúcnosti. 
Z pohľadu posilnenia relevantných aktérov v oblasti antidiskriminácie sa ako úspešné ukázali tiež tréningové aktivity určené pre zamestnancov a zamestnávateľov, či principiálne zlepšenie pokrytia problematiky antidiskriminácie v internetovom priestore prostredníctvom portálu www.diskriminacia.sk. Práve táto internetová stránka zlepšuje dostupnosť základných ale aj pokročilých informácií o práve na rovnaké zaobchádzanie pre najširšiu verejnosť (vrátane ohrozených jednotlivcov a skupín).  

3.    Šírenie myšlienky rozmanitosti a rovnosti ako principiálnych základov európskej spoločnosti:
Šírenie myšlienok rozmanitosti a rovnosti bolo horizontálnou prioritou všetkých aktivít projektu. Najvýraznejšie sa to dialo v celoslovenskej informačno – mediálnej kampani Na ceste k rovnosti. Táto kampaň bola už druhou mediálnou kampaňou zameranou na šírenie princípov antidiskriminácie za posledné dva roky, čím sa podarilo znásobiť jej efekt na verejnosť. Podľa výsledkov omnibusového výskumu kampaň zaregistrovalo až 20 % populácie, čo je pre kampaň takéhoto typu pomerne vysoké číslo. 

4.      Odbúravanie stereotypov a predsudkov, ktoré sú prekážkou plnohodnotnej akceptácie diverzity ako individuálnej a spoločenskej hodnoty a zároveň častou príčinou diskriminácie:
Podobne ako v prípade cieľa č. 3 narúšanie stereotypov a predsudkov bolo horizontálnou prioritou všetkých projektových aktivít. Za všetky aktivity spomeňme výrobu umeleckého dokumentárneho filmu Malá domov, ktorý je príbehom futbalového tímu z Rimavskej Soboty, zloženého z rómskych a nerómskych futbalistov vo veku 13 - 14 rokov, ktorý reprezentoval Slovensko na turnaji ôsmich mužstiev v srbskom meste Kragujevac. Mikropríbehy účastníkov turnaja vo filme dokazujú, že aj napriek ťažkým sociálnym podmienkam, v ktorých sa mnoho Rómov nachádza, je možné pri pochopení, tolerancii a pomoci z oboch strán, sa z tejto izolácie vymaniť a dosiahnuť pritom spoločný cieľ. Film bol prezentovaný na viacerých filmových festivaloch, pričom získal cenu poroty v rámci filmového festivalu JEDEN SVET v Bratislave a o jeho vysielanie prejavila záujem STV.

	Základné zistenia a odporúčania projektu:
Z kvantitatívnych a kvalitatívnych výskumov realizovaných v rámci projektu vyplývajú nasledovné zistenia: diskriminácia je pre spoločnosť závažným javom, pričom subjektívny pocit diskriminácie zažíva 17 % populácie. Z hľadiska prostredí, kde sa diskriminácia deje, je kľúčový trh práce, ktorý za najdôležitejší označilo až 79 % opýtaných, pričom diskriminácia z dôvodu veku sa na trhu práce deje až podľa 84 % opýtaných. Ľudia menšinovej etnicity či farby pleti tam zažívajú diskrimináciu podľa 68 % opýtaných a ľudia so zdravotným postihnutím podľa 74 % opýtaných. 
Z výsledkov výskumu vyplýva, že chápanie pojmu diskriminácia je rôznorodé a nemá pevné kontúry. Zároveň aj vnímanie nediskriminácie ako princípu sa líši v závislosti od skupiny, ktorej sa dané konanie týka. Výskumy poukázali tiež na veľké rozdiely vo vnímaní diskriminácie rôznymi skupinami v závislosti od veku či vzdelania, čo poukazuje na nedostatočné vzdelávanie v oblasti ľudských práv a diskriminácie. 
Výskum zároveň poukázali na fakt, že uzavretosť obyvateľov Slovenska voči inakosti, menšinám a prisťahovalcom stále pretrváva, čo pôsobí na životnosť rôznych predsudkov a stereotypov. Vzhľadom na rastúcu sociálnu, národnostnú a etnickú rozmanitosť Slovenska, ktorá sa v budúcnosti bude ešte viac zväčšovať, výskum poukázal na nevyhnutnosť väčšieho zaoberania sa otázkami multikultúrnej výchovy. 
Na základe projektových aktivít a ich záverov možno definovať nasledujúce výzvy v oblasti antidiskriminácie a rozmanitosti do budúcnosti:
1.	Vytváranie a podpora preventívnych antidiskriminačných politík  (v úzkej spolupráci s mimovládnymi organizáciami a samosprávou);
2.	Zakomponovanie antidiskriminačného vzdelávania do vzdelávania na všetkých úrovniach; 
3.	Podpora informačných antidiskriminačných kampaní; 
4.	Podpora vzdelávacích a tréningových aktivít o diskriminácii na miestnej a regionálnej úrovni; 
5.	Podpora iniciatív smerom k úplnej bezbariérovosti verejnej správy;
6.	Diskusia o úprave antidiskriminačnej legislatívy smerom k efektívnejšiemu uplatňovaniu zásady rovnakého zaobchádzania na všetkých úrovniach spoločnosti.